\NormalFont\ShortTitle{Náhumu}

{\MT Náhumu



\par }\ChapOne{1}{\SH Ẹhu-eghughu Nchileke l'okfu ẹhu ndu Nínive
\par }
{\PP \VerseOne{1}Ọwaa bụ ozi ẹhu mkpụkpu Nínive; ẹkwo e deru àphụ̀, ọ phuru mbụ Náhumu onye Ẹlukoshi.

\VS{2}Ojejoje bụkwa onye okopho; bụru Nchileke, agwatajẹ ụgwo iphe.

\par }{\QB Ojejoje bụ onye agwatajẹ

\par }{\QB ụgwo iphe; bụru onye \newline  oke ẹhu-eghughu.

\par }{\QB Ojejoje emelatajekwa ndu,

\par }{\QB kpọru iya ashị iphe ẹphe meru iya;

\par }{\QB l'ewojekwaruphu \newline  oke ẹhu-eghughu iya

\par }{\QB tụ-koshi ndu ọhogu iya.


\par }{\Q \VS{3}Ojejoje bẹ ẹhu t'eghujekwa

\par }{\QB eghughu ẹgwegwa;

\par }{\QB bụkwaruphu onye ike iya haa nshinu.

\par }{\QB Ojejoje ta ahakwa onye

\par }{\QB ikpe nmaru t'ọ laa kẹ manụ.

\par }{\QB Ọ bụ oke phẹrephere;

\par }{\QB mẹ ọku-maa b'o gude tọo ụzo, ooshije;

\par }{\QB urukpu abụru udzu-ẹja, etsu iya l'ọkpa.


\par }{\Q \VS{4}Ọ bajẹru eze ẹnyimu mba; mee ya t'ọ tahu.

\par }{\QB Oomeje iphe bụ ẹnyimu l'ọ ha t'ọ tashịhukota.

\par }{\QB Alị Báshanu me ẹwu,

\par }{\QB nọ lẹ Ugvu Kamẹlu;

\par }{\QB bẹ oomeje; yọ nwụa kpaa;

\par }{\QB ẹge ono kwaphu bẹ oomeje tẹ iru, nọ lẹ

\par }{\QB Ugvu Lébanọnu nweshia enwenwe.


\par }{\Q \VS{5}Eze ugvu l'ugvu haa anmajẹ jijiji l'ifu ya;

\par }{\QB ndu ọphu bụ ụnwu ugvu angazeshihu.

\par }{\QB Mgboko gbaa mgburumgburu;

\par }{\QB mẹ iphe bụ iphe bu iya nụ

\par }{\QB anọduje anma furafura l'ifu iya.


\par }{\Q \VS{6}?Bụ onye a-dụ ike vudo iya

\par }{\QB l'ifu teke iphe eghu iya eghughu.

\par }{\QB ?Bu onye a-du ike wafụ

\par }{\QB l'oke ẹhu-eghughu iya?

\par }{\QB Oke ẹhu-eghughu iya adụje

\par }{\QB l'ọ bụ onye e kpuru ọku;

\par }{\QB Mkpuma agbajẹ

\par }{\QB yọgiriyogiri l'ifu iya.


\par }{\Q \VS{7}Ojejoje dụ mma;

\par }{\QB bya abụru agbarike madzụ

\par }{\QB teke onye ọbu nọ \newline  l'iphe-ẹhuka.

\par }{\QB Iphe bụ ndu gbabaru lẹ

\par }{\QB mkpuli iya je ozeru ndzụ; bẹ ooletaje ẹnya.


\par }{\QB \VS{8}Obekwanu l'oo-gude

\par }{\QB ẹjo utso mee tẹ ndu Nínive chihu.

\par }{\QB Ndu ọhogu iya; bẹ ọo-chị

\par }{\QB chịba l'ẹkpuru-ọchi.


\par }{\Q \VS{9}Iphe bụ ẹjo idzu, ẹphe achịru Ojejoje;

\par }{\QB bẹ oo-mebyishi;

\par }{\QB ọphu ndu ọhogu iya

\par }{\QB 'apalihekwa ishi ọdo

\par }{\QB kẹ ugbo ẹbo.


\par }{\Q \VS{10}Ọo teke a nmakọru ẹphe l'ọ bụ eri-ogvu;

\par }{\QB ẹphe angụa mẹe; yọ tsụshia ẹphe atsụtsu;

\par }{\QB bẹ ọku e-tsu ẹphe ẹge

\par }{\QB ootsuje ẹkwo akpe ọkponku.


\par }{\Q \VS{11}Ọ bụ lẹ nggụbe Nínive b'o nweru

\par }{\QB onye lụfutaru nụ; bya awata ọchiri

\par }{\QB Ojejoje ẹjo idzu; nọdukwaphu lẹ

\par }{\QB mgbazi t'e mee iphe dụ ẹji.


\par }{\Q \VS{12}Ọwaa iphe Ojejoje ekfu. Ọ sụru:

\par }{\Q “L'a makwarua l'ẹphe shihuru ike

\par }{\QB bya adụ l'igwe;

\par }{\QB ọle ee-me ẹphe t'ẹphe bụru kpurupyata; gvụ.

\par }{\QB A makwarụa lẹ mu meru unu;

\par }{\QB unu anọdu l'iphe-ẹhuka;

\par }{\QB ọle mu te emehedu t'unu

\par }{\QB jebaa iphe-ẹhuka ọdo.


\par }{\QB \VS{13}Nta-a; bẹ mu a-nyafụ ajaba ono,

\par }{\QB ẹphe nyabẹru unu l'olu ono;

\par }{\QB tọfukwaphu unu odogoro ono,

\par }{\QB ẹphe keru unu ono.”


\par }{\Q \VS{14}Ojejoje tụakwaru ekemu l'okfu ẹhu ngu;

\par }{\Q sụ: “Lẹ awa ngu a-gvụ; ẹpha ngu ephuhu.

\par }{\QB Ya e-mebyishi iphe a pyịru apyịpyi;

\par }{\QB mebyishia ndu ọphu a kpụru akpụkpu

\par }{\QB dobegbaa l'ụlo agwa ngu.

\par }{\QB Ya a-tụ ili, ee-li ngu;

\par }{\QB kẹ l'ị bụ 'ọ-ga-lẹ-mkpa.”


\par }{\PP \VS{15}Lee ẹnya l'eli ugvu ono; phụ ọkpa onye gude ozi-ọma l'abya; mbụ onye ezi ozi-ọma ẹhu-agu. Unubẹ ndu Júda; unu gbaa ajị unu; unu emee iphe unu kweru ụkwa iya. Ishi iya abụru lẹ ndu ẹjo-obu; mbụ ndu Nínive ta abyahẹdu unu ọkpa ẹhu ọdo; kẹ l'ee-me tẹ akọ ẹphe ba adụhe ọdo.




\par }\Chap{2}{\SH Nínive e-chikahu
\par }
{\PP \VerseOne{1}Unubẹ ndu Nínive; onye a-bya achịkashia unu nanụ nanụ abyaakwa.

\par }{\QB Unu chekwa ụlo-mgbochi unu nche;

\par }{\QB unu echekwaphu nche l'ụzo ono!

\par }{\QB Unu rụkotakwa onwunu arụkota;

\par }{\QB unu arụkotakwaphu ike unu l'ọ ha!


\par }{\Q \VS{2}A makwarụa lẹ ndu ọhogu

\par }{\QB gwowaru iphe ẹphe kpakparakpa;

\par }{\QB bya emebyishikota iphe

\par }{\QB ẹphe meberu l'alị l'ọha;

\par }{\QB obenu lẹ Ojejoje e-mekwa

\par }{\QB tẹ ugvu awa Jékọpu

\par }{\QB laphutaru ẹphe azụ ọdo;

\par }{\QB t'ọ bya adụ ugvu ẹge

\par }{\QB ndu Ízurẹlu shi adụjehawa.


\par }{\Q \VS{3}Iphe ndu sọja iya egudeje

\par }{\QB egbochita onwẹphe;

\par }{\QB bẹ ekekota uswuswe.

\par }{\QB Ndu sọja ẹphe eyekota uwe, eke mee-mee.

\par }{\QB Mgbọro-ígwè, e gude mee

\par }{\QB ụgbo-ịnya ọgu ẹphe

\par }{\QB egbukwa ngerengere

\par }{\QB mbọku ono,

\par }{\QB ẹphe kwakọberu kẹ ọgu ono.

\par }{\QB Arwa ẹphe; bẹ ẹphe gudewa

\par }{\QB aba mbavu-ọgu.


\par }{\Q \VS{4}Ụgbo-ịnya ẹphe awụkwa

\par }{\QB kpọtikpoti l'iphe bụ esu-ụzo;

\par }{\QB ẹphe jiru edukfu ji:

\par }{\QB ẹphe -jee ifu; ẹphe alaa azụ.

\par }{\QB Ẹphe l'ẹphe ha tụko

\par }{\QB dụ l'ọ bụ ọku itsu-ọku;

\par }{\QB l'ezigbaa phaphapha l'ọbu ebemu-igwe.


\par }{\Q \VS{5}Ndu sọja iya ndu ọphu a fọru afọfo

\par }{\QB b'o kukobewaru l'ẹkalanu;

\par }{\QB ọle ẹphe tụko ejelee l'evuko alị evuko.

\par }{\QB Ẹphe ekwojeru jeshia lẹ mgbodo,

\par }{\QB e gude kpụ-pheta mkpụkpu ono;

\par }{\QB iphe eegude egbochi onwonye l'ọgu

\par }{\QB egbe nọdugbawa nụ lẹ mgbodo ono

\par }{\QB kẹ jịngu-jingu.


\par }{\Q \VS{6}Ụzo, eeshi eje ẹnyimu; b'e tsukafuwaru;

\par }{\QB gheru ọnu.

\par }{\QB Iphe bụ ndu, nọ l'ufu-eze

\par }{\QB bẹ ẹhu aanmakwa nmanma.


\par }{\Q \VS{7}A tụwaru iya l'ọ bụ iwu

\par }{\QB lẹ ndu mkpụkpu-wa; bẹ aa-kpụ lẹ ndzụ;

\par }{\QB laa alị ọdo.

\par }{\QB Ụnwu-mgbọko, a-nọdu

\par }{\QB agbaru ẹphe mbọyi;

\par }{\QB kụgbaaru ẹka l'ukuvu; l'akpọ kukuku.


\par }{\Q \VS{8}Nínive dụlephu l'ọ bụ okpuru,

\par }{\QB mini, nọ iya nụ awụfu

\par }{\QB awụfu l'ọ bụ nggele.

\par }{\QB Iphe aaragbaa bụ:

\par }{\Q “Unu vudo-o! Unu vudo!”

\par }{\QB Ọ bụ l'ẹ t'o nwedu m'ọo onye lanụ,

\par }{\QB gharu ẹnya l'azụ.


\par }{\Q \VS{9}Unu vua mkpọla-ọcha; vua mkpọla-ododo;

\par }{\QB kẹ l'ẹku, mkpụkpu-wa

\par }{\QB doberu bukwa 'erige erige.


\par }{\Q \VS{10}Mkpụkpu ono dabuakwaru iphoro;

\par }{\QB Ọ bụwa kpurupyata; daburu ochobo.

\par }{\QB Iphe bụ ndu bu iya nụ;

\par }{\QB bẹ meji tọfukotaakwaru:

\par }{\QB ikpere l'avụkota ẹphe kwẹrikweri;

\par }{\QB ẹhu atụko l'anma ẹphe kpakpakpa;

\par }{\QB ifu agbanwụshihukota ẹphe agbanwụshi.


\par }{\Q \VS{11}?Nanụ ẹke iduma-agụ ono nọ;

\par }{\QB mbụ ẹke ono,

\par }{\QB ọonoduje anụ ụnwu iya nri ono;

\par }{\QB mbụ ẹke oke agụ yẹle nyee ya shi ejeje;

\par }{\QB ẹphe l'ụnwu ẹphe;

\par }{\QB to nwe iphe ẹphe atsụ egvu?


\par }{\Q \VS{12}Agụ ono shi egbujeru ụnwu

\par }{\QB iya anụ, e-dzuru ẹphe;

\par }{\QB dzụ-gbushia anụ pata je atọgboru nyee ya;

\par }{\QB O shi egbuje anụ je edojia ọgba iya edoji;

\par }{\QB lajashịa anụ bya akụbe l'ọgba iya.


\par }{\PP \VS{13}Ọwaa bụ iphe Ojejoje, bụ Ọkaribe-Kakọta-Ike kfuru. Ọ sụru: “T'unu lenu; ya achịkwaru unu ẹjo idzu. Ya e-gude ọku dzụpyashia ụgbo-ịnya unu; yọ kpọo ẹnwuru-ọku; kpoo tụu. Ọ bụ ogu-mbeke; bẹ ee-gude gbushia ụnwu agụ unu pyaapyaa. Ẹ tọ dụkwa anụ, ya a-haru unu lẹ mgboko t'unu gbujee; taa. Ọphu 'onwedu l'anụkwadua olu ndu ozi ngu ọdo.”




\par }\Chap{3}{\SH Iphe-ẹhuka, Nínive e-je
\par }
{\PP \VerseOne{1}Aphụ a-tsụru mkpụkpu ono,

\par }{\QB bụ mee jiru iya ono.

\par }{\QB Ọ bụ ẹjo-ire; mẹ iphe a nakọru lẹ nfụ;

\par }{\QB bẹ jiru iya nụ;

\par }{\QB ọphu 'onwedu teke

\par }{\QB aa-kpabuhu iya madzụ ẹhu akpabuhu.


\par }{\Q \VS{2}Unu ngabẹnu nchị nụa ọda ẹchachi;

\par }{\QB ọda ụgbo-ịnya, agba ọso;

\par }{\QB igidi ịnya, akfụ wugengu wugengu;

\par }{\QB mẹ ụgbo-ịnya, awụ l'etso iya nụ.


\par }{\Q \VS{3}Ndu agba ịnya-ọgu; bẹ ifu bọhuakwaru.

\par }{\QB Ẹphe gudeakwa ogu-mbeke ẹphe aba

\par }{\QB mbavu-ọgu: arwa ẹphe

\par }{\QB l'adagbaa kẹ swịmu; swịmu.

\par }{\QB Ndu e gburu l'ọgu dụ l'igwe;

\par }{\QB odzu ndu nwụshihurunu akụru;

\par }{\QB odzu madzụ abụru 'agụta agụta;

\par }{\QB k'ọphu aadzọtsua ẹphe ọkpa l'esweta.


\par }{\Q \VS{4}Iphe kparu iphe ono l'ọha bụ

\par }{\QB lẹ nwanyi ọkpara ono tsonukaru nwoke;

\par }{\QB kẹ l'ọomashi mma ike;

\par }{\QB l'agwọshikwaphu ọgvu ike;

\par }{\QB onye egudeje kẹ unwoke,

\par }{\QB ootso reshia mba, dụ iche iche.


\par }{\Q \VS{5}Ojejoje, bụ

\par }{\QB Ọkaribe-Kakọta-Ike sụkwaru:

\par }{\Q “T'i lekwa! L'obu ta dụhekwa

\par }{\QB iya mma l'ẹke ịino.

\par }{\QB Ya a-jị-likwa mkpuni ngu; ghaa ngu l'ifu.

\par }{\QB Ya e-me tẹ iphe bụ

\par }{\QB mbakeshi phụ ngu l'ẹke ịigba ọtu.

\par }{\QB Iphere e-gude ngu l'ifu

\par }{\QB alị-eze, dụ iche iche.


\par }{\Q \VS{6}Ya e-me ngu ẹjo ahụma;

\par }{\QB nggu adụ oyi l'ẹnya;

\par }{\QB Ya e-me t'ẹ b'ọ dụhe iphe aa-gụbe ngu;

\par }{\QB mee ngu t'ị bụru iphe

\par }{\QB ee-gude l'akọ ọnu.


\par }{\Q \VS{7}Iphe bụ ndu phụru ngu nụ

\par }{\QB a-kpọ-yiru ngu ukuvu;

\par }{\Q sụ: ‘Lẹ Nínive; bẹ ẹgbara kfụakwaru;

\par }{\QB ?Bụ onye a-yọru iya ọshi;

\par }{\QB bụ onye l'a-dụ iya ike.’ ”


\par }{\PP \VS{8}Nínive; ?ị ka Tebusu mma tọo; mbụ mkpụkpu ono, bu l'ọnu ẹnyimu Náyịlu; mini gbapheru mgburumgburu ono? Ọ bụ ẹnyimu ono bụ iphe egbobutaje iya nụ; mini ẹnyimu ono abụru ụpho-mkpuma, e gude kpụ-buta iya.

\VS{9}Ndu Itiyópiya yẹle ndu Íjiputu shi bụru agbarike iya; ike ta agvụje ẹphe agvụgvu. Ndu Putu mẹ ndu Líbiya shitsukwaa bụru ndu yẹ ya tụgbaberu bụru nanụ.

\VS{10}Ọle e megekwarụa; kpụa ya lẹ ndzụ laa alị ọdo. Ụnwegirima iya; ndu ọphu angụ ẹra b'e gweru rakaraka lẹ mbadụzo. Ndibe iya ndu ọphu a maru ẹpha ẹphe; b'a tụru ido; gude keshia ẹphe. Ndu ọphu bụ oke amadụ l'ẹphe b'a tụshiru mkpakọbe; keeru ndu ọhogu ẹphe.


\par }{\PP \VS{11}Unubẹdua l'onwunu; bẹ mẹe e-gudekwaphu. Unu e-mekochaa achọ ẹke unu e-domi onwunu tẹ ndu ọhogu ba aphụ unu.

\VS{12}Iphe bụ ụlo, unu kpụshiru ike a-dụkotakwa l'ọbu oshi figu, akpụru iya kẹ mbụ chashịru achashị, abụje; a -nma ya yikayika; nebyi iya adashịa l'ọnu ndu a-ta iya nụ.

\VS{13}Unu lewaru ndu sọja unu ẹnya; phụ ẹge ẹphe dụtsua l'ọ bụ ụnwanyi. Iphe bụ ọnu-ọguzo, eeshije abata mkpụkpu unu l'ẹphe ha; bẹ ghekotaru ọnu; k'ọphu ndu ọhogu unu e-shi iya wụbata.

\VS{14}Unu kukwaa mini sụa malẹ ọgvu teke ndu ọhogu unu a-bya eyebuta unu! Unu emee tẹ ụlo ono, unu kpụshiru ike ono kabaa oshihu ike! Unu dzọo ẹja; mekwashia iphe e gude ayọ bụloku; yọshia bụloku.


\par }{\PP \VS{15}Ọ kwa l'ẹke ono; bẹ ọku a-dzụ-gbushi unu; e gude ogu-mbeke gbushia unu pyaapyaa. Unu kabaa l'igwe l'ọ bụ ogu; mbụ zaa l'ọ bụ igube!

\VS{16}Ndu azụru ngu aswa b'i mewaru; ẹphe azaa l'igwe ka mkpọ-kpodo, nọ l'igwe; obenu l'ọ bụ ẹge igube azaje l'igwe bụ ẹge ẹphebedua a-za bya egwotagee iphe nọ l'alị ono; mee wangu.

\VS{17}Ndu eche ngu nche etsu l'ọbu igube; ndu ishi-ọru ngu anyịnwua l'ọ bụ igube, mbọku oyi atsụ; je anyịnwua lẹ mgbodo. Anwụ -chidelephu; ẹphe ephekashihu; tọ nwe onye a-ma ẹke ẹphe ala.


\par }{\PP \VS{18}Nggụbe eze ndu Asiriya; ndu echeru ngu atụru; bẹ mgbẹnya tụtsuakwaru. Ndu a maru ẹpha ẹphe chịakwaru ẹka ye l'ifu ụtakfu; nọ-kirishia. Ndibe ngu gbawaru nanụ nanụ l'ugvu ugvu; tọ dụ onye e-je ẹphe achịkobe.

\VS{19}Iphe e mekaru ngu te nwekwa ọgvu; ọnya, nọ ngu l'ẹhu; bẹ ishi nggu l'iya a-yịkwa. Iphe bụ onye, nụru ẹge ọomuru ngu a-nọdu etekwa ẹswa k'adada, ị daru. Ishi iya abụru: ?bụ onye b'ẹ ti meedua ẹjo iphe?

\par }