\NormalFont\ShortTitle{Habakuku}

{\MT Habakuku



\par }\ChapOne{1}{\SH Aphụ, Habakuku l'agụ
\par }
{\PP \VerseOne{1}Ọwaa àphụ̀, ọ phụru; mbụ Habakuku, bụ onye nkfuchiru Nchileke.


\par }{\PP \VS{2}Nggụbe Ojejoje; ?bụ teke ole; bẹ mu e-chiberu mkpu; tẹmanu nggu eyeeru mu ọnu. ?Bụ teke ole; bẹ mu e-chiberu mkpu l'iphe ọnwuu-ọnwuu ghatakwaru aghata l'ẹke-a; tẹmanu nggu agbaaru mu mkpu.

\VS{3}?Bụ ngụnu meru iphe iimeru tẹ mu nọduje l'ele ẹke eemegbu madzụ emegbu? ?Nanụ ẹge e meru; nggu anọduje l'ele iphe dụ ẹji; haa ya? Mu gude ẹnya mu l'ele ẹke ndu madzụ emebyishi iphe emebyishi; l'emegbaaru ibe ẹphe ọnwuu-ọnwuu. Nseku mẹ ụswo tụkoru ẹkemeke ọbule dzuru.

\VS{4}Ọo ya meru iphe ekemu te erehedu ire; ọphu ikpe, dụ maa ta nọhedu. Ndu ẹjo-madzụ eripyabẹje ndu doberu ẹka ndoo; k'ọphu bụ l'ikpe gbe alajẹru onye ọphu chọru okfu.


\par }{\SH Ọnu, Ojejoje eyeru Habakuku
\par }
{\PP \VS{5}Unu leduduphu ẹnya l'iphe bụ mbakeshi; phụwaru iphe a-kpọ unu okfu; kẹ l'iphe ya e-me l'ọgbo unu-wa; bẹ unu ta abyadụ bya ekweta l'o bụ oswi-okfu; m'o -ruhuru; e kfuaru iya unu.

\VS{6}Ndu ya eme tẹ ya kpalia bụ ndu Bábyilọnu; mbụ ọha ono, emeje igiri-igiri; ẹphe ta aphụjeru madzụ imiko ono. Mbụ ndu ono, ẹ-te nwedu ẹke ẹphe ẹ-ta ejejedu lẹ mgboko je anaa alị, ẹ ta bụdu nk'ẹphe.

\VS{7}Ẹphe bụ ọha, aatsụ egvu; bya abụru ndu dụ biribiri. Ọ bụ ẹphebedua bụ ekemu l'onwẹphe; bụru iphe ee-gude palia ẹpha ẹphe nwẹnkinyi; bẹ ẹphe emeje.


\par }{\PP \VS{8}Ịnya ẹphe ka oduma ọso; bya aka ẹjo anụ-ẹgu-ẹgbudu ome ẹnari l'ẹnyashi. Ndu, agbaru ẹphe ịnya bụ ndu shi ẹke teru ẹnya; l'awụ ọso awụwu l'abya. Ẹphe anọduje ezi phaphapha l'ọ bụ ivu, phụru iphe ọo-dzụta.


\par }{\PP \VS{9}L'ẹphe l'ẹphe ha; bẹ iphe ẹphe kwoberu bya bụ ome iphe-ọkpehu. Ẹphe ezi phaphapha eje abya l'ọ bụ phẹrephere ụguru; l'ime iya; bẹ ẹphe akpụkokwaphu madzụ lẹ ndzụ l'ọ bụ onye ekpo ẹja.

\VS{10}Ndu eze; bẹ ẹphe anọduje aja ewena; l'ekfubyishi ndu ishi, achị nụ. Iphe bụ a-gbabe-a-dzụru ta anọchijedu ẹphe ụzo; kẹ l'ọ bụ ẹja; bẹ ẹphe a-gha iya; yọ dakpọshihu.


\par }{\PP \VS{11}Ẹphe -metsua; ẹphe ezia phaa l'ọ bụ phẹrephere; sweta; jeshia iphe ẹphe eje; mbụ ndu ono, ikpe nmaru ono, gude ike ẹphe mebe iphe ẹphe abaru ẹja ono.


\par }{\SH Aphụ k'ẹbo, Habakuku agụ
\par }
{\PP \VS{12}Nggụbe Ojejoje; ?ti shidunua l'ede-nwede tọo? Nggụbe Nchileke mu: nggụbe Onye nke mu, dụ nsọ; ayi ta anwụhukwa. Nggụbe Ojejoje; nta-a b'ị fọtawaru ẹphe dobe t'i gude ẹphe kpee ayi ikpe. Nggụbe agbara mkpuma; ị kfụbewaru ẹphe t'i gude hụ̀a madzụ àhụ̀hù.

\VS{13}Ẹnya ngu donukakwaru rịsangu kẹ t'i gude iya l'ele iphe bụ iphe dụ ẹji. Ẹ tịi hakwa tẹ iphe eemeswe emeswe nọdu. ?Nanụ ẹge e meru; yọ bụru ndu ẹ te gudedu ire ẹphe ẹka b'ị nataru? ?Nanụ ẹge e meru; nggu anọdu nwandoo; ndu iphe dụ ẹji l'eripya ndu, ka ẹphe odobe ẹka ndoo eripya?


\par }{\PP \VS{14}I meekwaru madzụ; yọ dụ l'ọ bụ ẹma, nọ lẹ mini; mbụ yọ dụ l'ọ bụ ụnwu iphe awụ l'ẹpho, ẹ te enwedu ndu bụ ishi, achị ẹphe.

\VS{15}Onye ọhogu ono egudeje ịkokoro l'anmako ẹphe l'ọ bụ ẹma; gude ụgbu l'anwụko ẹphe; mbụ gude ụgbu-aghagha anwụkoo ẹphe; ẹhu atsọ iya; yo te ẹswa.

\VS{16}Ọo ya bụ; yọ gwalahaa ụgbu-egege iya ono agwagwa; bya eworu ínsẹnsu, eshi kwẹkwekwe kpọo ọku gude agwaa ụgbu-aghagha iya; kẹ l'ọo ụgbu ono meru iphe; ọ nọ ndzụ; l'eri gwọogwoo; bya enweru nri ọkpobe enwenwe.


\par }{\PP \VS{17}?Ẹphe e-shi gudewaru ụgbu ẹphe l'awụshi awụshi; gude ogu-mbeke l'egbu iphe bụ mbakeshi pyaapyaa; l'ẹbe a phụru ẹphe imiko lẹ phuu?




\par }\Chap{2}{\PP \VerseOne{1}Mu e-je evudo chelahaa nche; mbụ lẹ mu e-jekpelephu je anọdu l'eli ụpho-mkpuma mkpụkpu leta iya ẹnya; maru ọnu, oo-yeru mu; makwarụphu iphe mu e-kfuru yeru iya l'aphụ-wa, mu agụ-wa.


\par }{\SH Ọnu, Ojejoje eyeru Habakuku
\par }
{\PP \VS{2}Tọ dụ iya bụ; Ojejoje abya eyeeru mu ọnu; sụ: “Tẹ mu tụko iphe-a, ya abya mu ekoshi l'àphụ̀-a dekota l'ẹkwo; mbụ dee ya l'eli ekwekwerekwe; dee ya k'ọphu onye agba ọso a-gụtaje iya.

\VS{3}Kẹ l'àphụ̀ ono e-medzu; mẹ oge iya -rulephu. Àphụ̀ ono ekfu iphe e-me l'oge ikperazụ; ẹ tọ dzụdu ẹjo-ire. O -nweru ẹge e meru; yọ nọo anọno; kwabẹkwaru iya. L'oo-mefutajekwa. Ẹ tọo nọkwa anọno.


\par }{\PP \VS{4}“Wo mu tẹ mu lekwaa; l'onye obu iya ẹ-ta gụdu iphoro ta adzụkwa. Obenu l'onye woru onwiya ye Nchileke l'ẹka; shi ẹge ono dobe ẹka ndoo a-dzụkwaru.”\FTNT{*}{{\FR 2:4 }{\FR{2:4
}}{\XT{Róm 1:17}}{\FT{.}}}


\par }{\PP \VS{5}“Ọ kwa mẹe eme iya eswe. Ootsenuka etsetse; ọphu ọ dụdu teke ọotutaje ume. Ishi iya abụru l'ọ bụ ẹpho 'eji ịkpozu; bụru ẹpho 'eji ọnwu. Ọotukoje iphe bụ mbakeshi kpokoo kpụaru onwiya; tụko iphe bụ madzụ kpụkoo lẹ ndzụ.

\VS{6}Ọ kwa ndu ono, ọ kpụkoru lẹ ndzụ ono e-mekochaa chịlahaa ya ọchi; jalahaa ya ewena; sụ: ‘T'aphụ tsọkwaru onye achịko iphe e zitaru ezita kụberu onwiya; bya eshi l'agboro baa eze. ?Bụ teke ole; bẹ egbe iphe ọwaa a-kfụshi?’


\par }{\PP \VS{7}“Ndu ji ngu ụgwo; ?ẹphe ta nọnyahẹdua gbeshi tọo. ?Ẹphe te egbeshihedu; mee ngu iphe ịi-nmahu kpakpakpa. Ọ bụ teke ono; bẹ ịi-bya abụru ẹphe ohu.

\VS{8}Keshinu ị kwaru iphe bụ mbakeshi, dụ l'igwe l'ọkwata; bẹ nwa ndu ọphu phọduru nụ a-kwakwaphu nke ngu l'ọkwata. Ishi iya abụru l'i gbushiwaru madzụ. I mebyishiwaru alị yẹle mkpụkpu lẹ mkpụkpu; mẹkpo iphe bụ ndu bugbaa l'ime iya.


\par }{\PP \VS{9}“Aphụ a-tsụru onye, bụ ẹjo uru b'o gude buru; k'ọphu ya e-shi iya je agbabe ọkpa l'ẹke ẹnya ẹ te rudu: shi ẹge ono nahụ iphe dụ ẹji, e-mekochaa dakfu iya!

\VS{10}I mewaru tẹ igweligwe madzụ laa l'iyi; shi ẹge ono meru iphe-iphere kpua ndu ufu ngu; shikwa iya phụ mebyia ndzụ ngu.

\VS{11}Mkpuma, e gude kpụa ụpho-mkpuma ụlo e-chi mkpu; oshi, e gude kwaa ya akwakwa azụaru iya mgbede.


\par }{\PP \VS{12}“Aphụ tsọkwaru onye ono, egudeje ogbushi madzụ l'emezi mkpụkpu iya ono; mbụ onye ono, bụ iphe dụ ẹji b'o gude l'akpulita mkpụkpu ono.

\VS{13}?Tọ bụdu Ojejoje, bụ Ọkaribe-Kakọta-Ike; bẹ meru; akanya, ndiphe ese adụ l'ọ bụ nkụ, eegude anya ọku; akanya, iphe bụ mbakeshi ese abụru nsegbu-akanya?

\VS{14}Ishi iya abụru lẹ ndiphe l'ophu e-mekochaa makọtaru ẹge Ojejoje dụta-be biribiri; mbụ l'aa-maru iya ọhuma-ọhuma; ẹge ono, mini ejije eze ẹnyimu ọhuma-ọhuma ono.


\par }{\PP \VS{15}“Aphụ tsọru onye ono, ewotaje mẹe chee ndu obutobu iya; mbụ onye agbajẹru ẹphe mẹe l'otumu-akpọ; ẹphe angụa ya gbururu jeye teke ọo-wata ẹphe ome l'ẹnya; k'ọphu ọo-phụ ẹphe l'ẹke ẹphe gba ọtu.

\VS{16}Ọ kwa iphere e-mekochaa ji ngu ifu; ẹ ta akwabẹkwaru ngu ugvu. Ọ kwa nta-a b'o ruberu ngu l'ọngu mẹe! Ngụnua ya gbaru ọtu! Okoro ono, shi l'ẹka-ụtara Ojejoje ono tsọ-pheekwaru ngu mgburumgburu. Iphere, ee-gude ngu nụ a-kakwa ugvu, e shi akwabẹru ngu.

\VS{17}Iphe iwe-iwe ono, i meshiru lẹ Lébanọnu ono a-bya egude ngu. Ụnwu anụ ono, i gbushiru ono a-bya eyee ngu egvu. Iphe kparu iya nụ abụru kẹ ndu ono, i gbushiru ono; alị ono, i mebyishiru ono; mkpụkpu ono, i mebyishiru; mebyishia jeye l'iphe bụ ndu, bu iya nụ ono.


\par }{\PP \VS{18}“?Bụ uru ngụnu; bẹ ntẹkpe baru; l'ẹke ọ kwaa madzụ gude ẹka pyịa ya? Ọdo bụ; ?bụ uru ngụnu b'ọ baru; mbụ iphe ẹ-te nwedu iphe oozi, eegude ẹka? Kẹ l'onye apyị iya nụ kpọru obu yeru iphe o meru l'onwiya, ẹ te gbe bụdu l'okfu okfu.

\VS{19}Aphụ tsọkwaru onye ono, asụje mkpụrukpu oshi t'o teta nọdu ndzụ; m'ọ bụ onye asụje mkpuma ono, ẹ ta nọdu ndzụ ono to gbeshi egbeshi. Ntẹkpe ono; ?ọo-dụ ike duzia unu ụzo tọo. Ọ bụ oswi-okfu l'a wụru iya mkpọla-ododo yẹle k'ọcha; obekwanu l'ẹ tọ tụdu ume.


\par }{\PP \VS{20}“Obenu lẹ Ojejoje nọ l'eze-ụlo iya, dụ nsọ; tẹ mgboko mgburumgburu dakwaa ashị l'ifu iya.”




\par }\Chap{3}{\SH Habakuku ekfu anụ Nchileke
\par }
{\PP \VerseOne{1}Ọwaa bụ ekfukfu, onye nkfuchiru Nchileke, bụ Habakuku kfuru nụ Nchileke. Ọ gụru iya l'ọ bụ egvu-aphụ.


\par }{\Q \VS{2}Nggụbe Ojejoje;

\par }{\QB mu nụwaru ọtu-ọnu ngu.

\par }{\QB Iphe i meshiru eye mu egvu.

\par }{\QB Nggụbe Ojejoje;

\par }{\QB menua ya ọdo nta-a, \newline  ayi nọ ndzụ-a!

\par }{\QB Menua t'a maru iya l'oge nk'ayi-a!

\par }{\QB T'ẹhu ghukwaa ngu eghughu;

\par }{\QB ọlobu; nyatakwa obu-imiko ngu ono.


\par }{\Q \VS{3}Nchileke shikwa lẹ Témanu bya;

\par }{\QB mbụ tẹ Onye Nsọ ono

\par }{\QB shikwa lẹ Ugvu Paranu bya.

\par }{\QB O-gbu-nwịi-nwịi ya tụko

\par }{\QB imigwe l'ọ ha sweta;

\par }{\QB mgboko mgburumgburu

\par }{\QB l'aja iya ajaja.


\par }{\Q \VS{4}O-gbu-nwịi-nwịi ya

\par }{\QB dụ l'ọ bụ ẹke ẹnyanwu wataru.

\par }{\QB Ẹka iya, bụkwanu ẹke

\par }{\QB o domiru ike iya atụko egbu nwịinwii.


\par }{\Q \VS{5}O ziru ẹjo iphe-ememe t'o vutaru iya ụzo;

\par }{\QB bya ezia mgbọnwu t'o tso iya l'azụ.


\par }{\Q \VS{6}Evudo b'o vudo; nmaa mgboko yikayika.

\par }{\QB Yọ bụru ẹnya, o leru;

\par }{\QB bẹ iphe bụ mbakeshi nmahụru jijiji.

\par }{\QB Eze ugvu ndiche ono

\par }{\QB atụko gbakpọshihu.

\par }{\QB Ndu ọphu bụ ụnwu ugvu

\par }{\QB ndu kẹ akahụ adakpọshihu.

\par }{\QB Ụzo, ọ tọru; bẹ shi l'ede-nwede.


\par }{\Q \VS{7}Mu phụru ndu Kúshi l'ẹke

\par }{\QB ẹphe nọtsua l'ụlo-ẹ́kwà;

\par }{\QB l'eje iphe-ẹhuka;

\par }{\QB bya aphụa ndu Mídiya

\par }{\QB l'ẹke ẹphe nọtsua l'ụlo ẹphe l'atsụ ude.


\par }{\Q \VS{8}?Bụ nggele nggele b'i shi

\par }{\QB tukoshi oke ẹhu-eghughu ngu;

\par }{\QB nggụbe Ojejoje?

\par }{\QB ?Bụ ẹnyimu b'i shi abaru m̀bà tọo.

\par }{\QB ?Tọ bụ eze ẹnyimu meru

\par }{\QB iphe ẹhu shi eghu ngu kẹ damụdamu

\par }{\QB teke ono, i shi agba l'eli ịnya ngu ono;

\par }{\QB mbụ teke ono, i shi gude

\par }{\QB urukpu meru ụgbo-ịnya,

\par }{\QB iigudeje mekputa ọhogu ngu ono tọo?


\par }{\Q \VS{9}Ụta ngu b'ị chịfutaru wụshi;

\par }{\QB kwakọbe t'ị gbaa akfụ ngu.

\par }{\QB I gude nggele kewashia mgboko.


\par }{\Q \VS{10}Eze ugvu phụru ngu; nmahu jijiji.

\par }{\QB Ọchi-ọku mini abya atsọo tsọ-swee.

\par }{\QB Ebo mini, aswọo mgburumgburu;

\par }{\QB akpara-mini -bya; yo kuta mini ghaa l'imeli.


\par }{\Q \VS{11}Ẹnyanwu yẹle ọnwa phụru akfụ ngu;

\par }{\QB mẹ arwa ngu l'ẹke oozi vaavaa abya;

\par }{\QB kegbaaru jịngujingu l'akpamigwe.


\par }{\Q \VS{12}I gude oke ẹhu-eghughu

\par }{\QB dzọo garamu garamu

\par }{\QB dzọjaa mgboko ẹbo;

\par }{\QB bya egude ọvuma dzọo

\par }{\QB iphe bụ mbakeshi pyaapyaa.


\par }{\Q \VS{13}Ị byaru t'ị bya adzọo ndibe ngu;

\par }{\QB mbụ t'ị bya adzọta onye nke

\par }{\QB ngu ono, a wụru manụ l'ishi ono.

\par }{\QB Onye ishi, achị alị ndu ẹjo iya ono;

\par }{\QB b'i gweru rakaraka;

\par }{\QB bya eshi l'ishi phụfu iya iphe jeye l'ọkpa.


\par }{\Q \VS{14}Ọ bụ arwa nk'iya b'i gude sụjaa ya ishi

\par }{\QB teke ono, ndu sọja iya

\par }{\QB wụfutaru t'ẹphe chịkaa ayi ono.

\par }{\QB Ẹphe atụ ụzu l'ẹphe abya ọlajashi ndu ono,

\par }{\QB iphe-ẹhuka byaru ono alajashị;

\par }{\QB mbụ ndu ono, domishiru

\par }{\QB onwẹphe edomishi ono.


\par }{\Q \VS{15}I gude ịnya nmaa

\par }{\QB eze ẹnyimu yikayika; sweta;

\par }{\QB mbụ swee eze mini,

\par }{\QB jiru ejiji; l'akpa rokoroko.


\par }{\Q \VS{16}Teke mu nụru iphe ono;

\par }{\QB bẹ meji gbabuhuru mu; \newline  ọnu anmakọta mu

\par }{\QB kpakpakpa l'ẹke mu nụru igidi iya.

\par }{\QB Ọkpu, nọ mu l'ẹhu

\par }{\QB erushihukota mu erushihu;

\par }{\QB ọkpa anmakọta mu kpakpakpa.

\par }{\QB Mu a-takpẹlephu nshi; kwabẹru mbọku,

\par }{\QB ẹphe e-je oke iphe-ẹhuka;

\par }{\QB mbụ ndu ono, etso ayi ọgu ono.


\par }{\Q \VS{17}T'e ewota iya rụ;

\par }{\QB l'oshi figu ta atsụhedu igu;

\par }{\QB oshi vayịnu ta amịhe nebyi;

\par }{\QB akpụru oshi olivu adashịkota;

\par }{\QB ọphu iphe e meberu l'alị te emehu emehu;

\par }{\QB mbụ; t'a sụkwaru l'atụru gvụru l'ọdu-atụru;

\par }{\QB eswi ta nọhe l'ọdu-eswi;


\par }{\Q \VS{18}mu a-nọdulekwaa ete ẹswa l'ẹke Ojejoje nọ.

\par }{\QB Ẹhu a-nọdulekwaa atsọ mu

\par }{\QB ẹna l'ẹke Nchileke ono,

\par }{\QB bụ onye ndzọta mu ono nọ.


\par }{\Q \VS{19}Ọ kwa Ojejoje ono,

\par }{\QB bụ Nchileke mu ono bụ ike mu.

\par }{\QB Oomeje t'ọkpa egwo mu l'ọ bụ ọkpa mgbada.

\par }{\QB Ọonuje mu ike;

\par }{\QB tẹ mu dụ ike nyikobe eli ugvu.

\par }{\MM Ọ kwa onye ishi egvu b'ọ dụru; bụru une mu; bẹ ee-gude kpọo ya.

\par }