\NormalFont\ShortTitle{Nehemáya}

{\MT Nehemáya



\par }\ChapOne{1}{\SH Nehemáya ekfu anụ Nchileke
\par }
{\PP \VerseOne{1}Ọwaa bụ akọ ẹhu Nehemáya Hakalaya.

\par }{\PP L'ọnwa Kisilevu\FTNT{*}{{\FR 1:1 }{\FR{1:1
}}{\FT{Ọnwa Kisilevu, bụ ọnwa tete l'oge ndu Híburu, nọ lẹ nkere-ẹbo ọnwa iri lẹ nanụ; mẹ l'ọnwa ekereshimeshi.}}} l'afa k'ụkporo; lẹ mu nọ lẹ Súsa, bụ ishi obodo;

\VS{2}bẹ Hanani, bụ onye ufu ayi; yeru unwoke ọdo; tụkoru shi Júda bya. Mu abya ajịa ẹphe ajị ndu Ju ono, wafụru nụ ono; mbụ ndu ono, shi l'alị ono, a kpụru ẹphe lẹ ndzụ; laphuta azụ ono. Mu jịkwaruphu ẹphe ajị Jerúsalemu.

\VS{3}Ẹphe asụ mu: “Lẹ ndu ono, e shi kpụa lẹ ndzụ; ẹphe emetsua laphuta azụ l'alị Júda ono; bẹ ọnodu ẹphe dụkwa ẹji nshinu; mbụ l'ọnodu ẹphe; bẹ iphere iya dụkwa. Ụpho-mkpuma Jerúsalemu l'ọ ha; zẹkwa l'alị. Ọku etsukotawa ẹke, eeshije abata iya.”

\VS{4}Lẹ mu nụtsuaru iphe ono; bẹ mu dụgaru adụgaru; raa ẹkwa.

\par }{\PP Mu nọru abalị olemole; gụa aphụ; swịa aswịswi l'ekfu anụ Nchileke k'imigwe.

\VS{5}Iphe, mu kfuru bụ: “Nggụbe Ojejoje, bụ Nchileke k'imigwe; mbụ Nchileke ono, paru ẹka; bya adụ egvu ono; onye edobeje ọgba-ndzụ iya l'ẹhu ndu yeru iya obu; l'emeje iphe, o kfuru; l'ekoshije ẹphe lẹ ya yeru ẹphe obu.

\VS{6}Ngabẹnu nchị; nggu efube ifu l'ekfukfu, mụbe nwozi ngu ekfu anụ ngu; mbụ ekfukfu, mu anọduje l'ifu ngu ekfu: eswe l'ẹnyashi; l'ishi ndu ozi ngu, bụ ndu Ízurẹlu. Nta-a; bẹ mu ekfufuta ẹjo iphe, ayịbe ndu Ízurẹlu mekotaru ngu; mbụ ẹjo iphe, mbẹdua; mẹ ndu ufu nna mu phẹ; meru ngu.

\VS{7}Ayi mewaru ngu ẹjo iphe, ha nshinu; haa ekemu ono, ị tụru ono; haa otso ọkpa, ị tọru; haa ome-l'alị, i doberu, bụ iya bụ iphe, ị tụru nụ nwozi ngu, bụ Mósisu t'e meje.

\VS{8}Nyatakwa okfu, i kfuru nwozi ngu, bụ Mósisu; sụ iya: ‘L'ọ -bụru l'e t'e egudedu ire ẹphe ẹka; bẹ ịi-tụkwa ẹphe nanụ nanụ l'iphe bụ mbakeshi.

\VS{9}Ọle ọ -bụru l'ẹphe ghakọberu lakfuta ngu; dobe ekemu ngu; l'eme iya ememe; m'o -ruhuru; ẹke a chịru ẹphe laa bụru l'ọha ẹke, igwe jeberu; bẹ ii-shi l'ẹke ọbu rukobe ẹphe; duphuta ẹphe azụ l'ẹke ono, ị fọtaru t'ọ bụru ẹke aa-nọduje akpọ-ku ẹpha ngu ono.’


\par }{\PP \VS{10}“Ọ kwa ndu ozi ngu; bẹ ẹphe bụ; bụru ndibe ngu; mbụ ndu i gude eze ike ngu; mẹ ọkpehu ngu gbafụta.

\VS{11}Nggụbe Nnajiufu; ngabẹnu nchị l'ekfukfu, nwozi ngu ekfu anụ ngu; mẹ l'ekfukfu, ndu ozi ngu ekfukwaphụ anụ ngu; mbụ ndu ono, ọoduje mma t'ẹphe l'atsụ ngu egvu ono. Byiko; menua t'iphe jeeru mụbe nwozi ngu ọhuma ntanụ-a; mbụ t'i mee; tẹ imiko mu dụ nwoke-a, bụ eze-wa.”

\par }{\PP Teke ono; bẹ bụ mu shi bụru onye agbajẹru eze mẹe.




\par }\Chap{2}{\SH Aaha Nehemáya t'o jee Jerúsalemu
\par }
{\PP \VerseOne{1}Yo be l'ọnwa Nisanu l'afa, kwe Atakusakusesu ụkporo afa; k'ọphu ọ dụberu bụru eze; a pata mẹe bya edoberu iya. Mu apata mẹe ono gbalahaaru iya. Ọphu eze 'aphụbukwanua mu l'ẹke mu tanwụberu ifu.

\VS{2}Ya ndono; eze ajị mu iphe, meru iphe mu doberu ifu ẹge ono; l'ẹbe abụ l'iphe eme mu? Sụ l'ẹ to nwedu iphe ọdo; gbahaa l'obu ta atsọdu mu ẹna.

\par }{\PP Egvu erua mu l'ẹhu teke ono.

\VS{3}Mu abya asụ eze: “Ndzụ eze; ndzụ ogologo gbururu jeyewaru. ?Bụ ngụnu kparu iphe ifu ta adụdu mu dzụdzudzu; lẹ mụbe onye mkpụkpu mu dakpọshihuru adakpọshihu; ọku etsukotawa edukfu ayi; mbụ ẹke ono, e liru nna mu oche phẹ ono?”

\VS{4}Tọ dụ iya bụ; eze ajị mu: “?Bụ ngụnu b'ọ dụ mu tẹ ya meeru mu?”

\par }{\PP Mu abya ekfuru nụ Nchileke k'imigwe. Mu emetsua nụ Nchileke;

\VS{5}bya asụ eze: “Ọ -bụru l'ọ dụ nggụbe eze mma; mbụ; ọ -bụru lẹ mụbe nwozi ngu nọ ngu l'obu; hanụa mu tẹ mu je alị Júda; lẹ mkpụkpu ono, e liru nna mu oche phẹ ono; je akpụkwaa ya.”


\par }{\PP \VS{6}L'eze-nwanyi nọnyabe eze; bẹ eze jịru mu; sụ: “?Nanu ẹge mu a-nọ-bebe l'ije mu ọbu? ?Bụ teke ole bẹ mu a-lata?” Mu abya atụaru eze ọnu teke mu a-alata; yọ sụ mu tẹ mu je.


\par }{\PP \VS{7}Mu asụkwa iya phụ: “Ọ -bụru l'ọ dụ nggụbe eze mma; denuru ẹkwo nụ mu tẹ mu je anụ ndu gọvano azụ Ẹnyimu Yufurétusu; k'ọphu ẹphe a-ha mu tẹ mu sweta jeshia Júda.

\VS{8}Nggu edekwaaphu ẹkwo ọphu mu a-nụ Ásafu, bụ onye eleta ọswa eze ẹnya; t'ọ nụ mu oshi, mu e-gude rụa ọnu-ọguzo a-gbabe-a-dzụru l'iku eze-ụlo Nchileke; mẹ oshi, mu e-gude kpụ-kwazi ụpho-mkpuma mkpụkpu ono; mẹ ọphu mu e-gude mee ụlo ọphu mu e-buru.” Eze emekotaru mu iphemiphe ọbule, mu rọru iya; kẹ l'ẹka-ọma kẹ Nchileke mu; bẹ nọ swiru mu nụ.


\par }{\SH Nehemáya agbaphe ụpho-mkpuma Jerúsalemu
\par }
{\PP \VS{9}Mu erua; bya eworu ẹkwo ono, eze deru ono keeru ndu gọvano azụ Ẹnyimu Yufurétusu. Eze bẹ duru ndu ishi ndu sọja; mẹ ndu ịnya-ọgu yeru mu; tẹ mu l'ẹphe yịru.

\VS{10}Teke Sambálatu, bụ onye Họronu; mẹ Tobaya, bụ onye ishi l'alị Amọnu nụleruphu l'o nweru onye byaru ọcho ẹge ee-shi t'iphe dụru ndu Ízurẹlu lẹ mma; yọ dụa ẹphe ẹji dụshia ya ẹphe ike.


\par }{\PP \VS{11}Ya ndono; mu abya abata lẹ Jerúsalemu; nọo ya abalị ẹto.

\VS{12}Yo be l'ẹnyashi; mu agbalihu; mu l'unwoke olemole; tụgbua. Ọphu ọ dụdu onye mu kfuwaru iphe, Nchileke mu yeru mu l'obu tẹ mu meeru Jerúsalemu. Ọphu ọ dụkwaphu anụ ọdo, mu gude ọdo; gbahaa nkakfụ-ịgara-wa, mu agba agbagba-wa.

\VS{13}Ọ bụ l'echi-abalị bẹ mu gude tụgbua. Ẹke mu shiru bụ Ọnu-ọguzo Nsụda lụfuta lẹ Wẹlu Nkụta-ọswa; shia ono lụfuta lẹ Ọnu-ọguzo Ikpọzu. Mu ejekpelephu l'agbaphe ụpho-mkpuma Jerúsalemu ono, e tsukposhiru etsukposhi ono yẹle edukfu iya ono, ọku tsukotaru ono.

\VS{14}Mu abya eshi l'ẹke ono tụgbua shia ụzo Ọnu-ọguzo Ẹnya-nwogvu; waa Okpuru Eze. Ọle nkakfụ-ịgara, mu agba agbagba te nwedu ẹke oo-shi sweta.

\VS{15}Tọ dụ iya bụ; mu egude ẹnyashi ono tụgbua kwasẹru ụzo nsụda; l'agbaphe ụpho-mkpuma ono. Mu agbaphegee ya; bya alaphuta azụ; shia Ọnu-ọguzo Nsụda bahụ l'ime mkpụkpu.


\par }{\PP \VS{16}Ọphu ndu ishi te nwedu onye maru ẹke mu jeru; tọ dụ onye maru iphe, mu meru. Ishi iya abụru lẹ jeyekpo teke ono; b'ẹ t'ọ dụdu iphe, mu kfuwaru ndu Júda; ndu achịjeru Nchileke ẹja; ndu a maru ẹpha ẹphe; ndu ishi; mẹwaru ndu ọdo, bụ ndu e-mekochaa eje ozi ono.


\par }{\PP \VS{17}Tọ dụ iya bụ; mu asụ ẹphe: “Unu phụwaru egbe iphe-ẹhuka, ayi nọ l'ime iya; mbụ ẹge Jerúsalemu gude dakpọshihu; ọku etsukota edukfu iya. Unu byakwa t'ayi kpụkwaa ụpho-mkpuma Jerúsalemu; k'ọphu ayi e-mefu onwayi iphere l'ifu.”

\VS{18}Mu abya ekfukwaaruphu ẹphe ẹge ẹka-ọma kẹ Nchileke mu gude dụ-be mu l'ẹhu; mẹ k'iphe, eze kfukotaru mu. Ẹphe asụ: “Ngwaa; t'ayi wata iya akpụkpu.” Ẹphe akwakọbelahaa k'ọru ono.


\par }{\PP \VS{19}Sambálatu, bụ onye Họronu yẹle Tobaya, bụ onye ishi l'alị Amọnu; mẹ Gẹshemu, bụ onye Arabu anụlephu iphe ono, ayi chịru idzu k'ememe ono; ẹphe achịlahaa ayi ọchi; jalahaa ayi ewena; sụ: “?Bụ ngụnu bẹ ayi eme ẹge ono? ?Bụ íkè bẹ ayi ekwefuru eze tọo?”


\par }{\PP \VS{20}Mu abya eyeeru ẹphe ọnu; sụ ẹphe: “Lẹ Nchileke k'imigwe e-me-e t'ọru ayi gaa werewere. Ayịbe ndu ozi iya a-wata ọkpu-kwazi ụpho-mkpuma ono; ọbu l'unubẹdua te enwekwa òkè lẹ Jerúsalemu; to nwe iphe e-rube unu ẹka; to nwe iphe ee-gude anyata unu.”




\par }\Chap{3}{\SH Ndu akpụkwa ụpho-mkpuma Jerúsalemu
\par }
{\PP \VerseOne{1}Ya ndono; Eliyashibu, bụ onye ishi ndu achịjeru Nchileke ẹja; mẹ ndu ọdo, bụ ndu achịjeru Nchileke ẹja egbeshi je akpụkwaa Ọnu-ọguzo Atụru. Ẹphe akpụ-gee ya; bya eyeshia ya ibo. Ẹphe kpụru ụpho-mkpuma iya; yọ lụfuta lẹ Ụlo-eli Ụkporo-ise; mẹ lẹ Ụlo-eli Hananẹlu. Ẹphe emeebe bya eworu iya ye Nchileke l'ẹka.


\par }{\PP \VS{2}Ndu kpụru tsota Eliyashibu bụ unwoke Jériko.

\par }{\PP Onye kpụru tsota ẹphe abụru Zaku Imiri.


\par }{\PP \VS{3}Ụnwu Hasena bụ ẹphe kpụru Ọnu-ọguzo Ẹma. Ọ bụ ẹphe gbaru oshi l'eli iya; yeshia ya ibo; akpọbe; mẹ mgbọro-ígwè.


\par }{\PP \VS{4}Onye kpụru tsota ẹphe bụ Meremọtu Uráya Hakọzu.

\par }{\PP Meshulamu Berekaya Meshezabẹlu bụ iya kpụ-tsotaru Meremọtu.

\par }{\PP Zédọku Bena akpụ-tsota Meshulamu.


\par }{\PP \VS{5}Ndu Tékowa kpụru ẹke etsota iya nụ. Ọle ndu ọphu a maru ẹpha ẹphe lẹ mkpụkpu ono te kwedu ye ẹka l'ozi, ndu ishi-ọru sụru t'ẹphe jee.


\par }{\PP \VS{6}Joyada Paseya; mẹ Meshulamu Besodeya bụ ẹphebedua kpụkwaru Akahụ Ọnu-ọguzo. Ẹphe gbaru oshi l'eli iya; yeshia ya ibo; akpọbe; mẹ mgbọro-ígwè.


\par }{\PP \VS{7}Ndu kpụru tsota ẹphe bụ Melataya, bụ onye Gíbiyọnu; Jadọnu, bụ onye Meronọtu; unwoke Gíbiyọnu; mẹ unwoke Mízupa. Ẹke ono bụkota ẹke ndu gọvano azụ Ẹnyimu Yufurétusu achị.


\par }{\PP \VS{8}Onye kpụru tsota ẹphe bụ Uziyẹlu Hahaya. Uziyẹlu tso lẹ ndu ụzu mkpọla-ododo.

\par }{\PP Onye kpụru tsota iya nụ abụru Hananiya. Hananaya tso lẹ ndu emeje manụ-mbeleke, eshi mkpọ. Ẹphe kpụru ụpho-mkpuma ono jeye lẹ Obosara Ụpho-mkpuma.


\par }{\PP \VS{9}Refaya Huru bẹ kpụ-tsotaru ẹphe. Refaya bụ onye ishi, l'achị nkere-ẹbo lanụ lẹ Jerúsalemu.


\par }{\PP \VS{10}Onye kpụ-tsotaru ẹphe bụ Jedaya Harumafu. Ẹke ọ kpụkwaziru bụ nhamụnha iku ufu iya.

\par }{\PP Hatushi Hashabuneya akpụkwaa ẹke tsotaru iya nụ.


\par }{\PP \VS{11}Malukíja Harimu; mẹ Hashubu Pahatu-Móabu bẹ kpụkwaru ụpho-mkpuma ono ibyiya ọdo; bya akpụa Ụlo-eli Ọku-Ụzu.


\par }{\PP \VS{12}Onye kpụkwaru ẹke tsotaru iya nụ bụ Shalumu Haloheshi. Ọ bụ onye ishi, l'achị nkere-ẹbo lanụ lẹ Jerúsalemu. Yọ bụru ụnwu iya: ndu k'ụnwanyi yetaru ẹka kpụa ya.


\par }{\PP \VS{13}Hanunu yẹle ndu bu lẹ Zanowa bụ ẹphe kpụkwaru Ọnu-ọguzo Nsụda. Ẹphe kpụru iya; yeshia ya ibo; akpọbe; mẹ mgbọro-ígwè. Ẹphe kpụkwaruphu ụpho-mkpuma ono ẹke dụ ụnu nkwo-ẹka labụ l'ụkporo nkwo-ẹka iri; kpụa ya jeye lẹ Ọnu-ọguzo Ikpọzu.


\par }{\PP \VS{14}Onye kpụru Ọnu-ọguzo Ikpọzu bụ Malukíja Rekabu, bụ onye l'achị Betu-Hakeremu. Ọ kpụru iya yeshia ya ibo; akpọbe; mẹ mgbọro-ígwè.


\par }{\PP \VS{15}Shalumu Kọlu-Hoze, bụ onye ishi, l'achị Mízupa bụ iya kpụkwaru Ọnu-ọguzo Nwogvu. Ọ kpụru iya; kpua ya iphe; bya eyeshia ya ibo; akpọbe; mẹ mgbọro-ígwè. Ọ kpụkwakwaruphu ụpho-mkpuma Okpuru Sayilówamu l'iku Mgbabu Eze; kpụa ya lụfuta l'ubube ụlo-eli, eeshije lẹ Mkpụkpu Dévidi nyizita enyizita.


\par }{\PP \VS{16}Onye kpụru tsota iya nụ bụ Nehemáya Azubuku, onye bụ onye ishi, l'achị nkere-ẹbo Bẹ́tu-Zu. Ọ kpụru ụpho-mkpuma ono je akpaa l'ifu ili Dévidi; kpụa ya jeye l'okpuru ono, e gude ẹka tụa ono; mẹ l'ụlo ẹke ndu sọja bu.


\par }{\PP \VS{17}Ndu kpụru tsota Nehemáya bụ ndu Lívayi. Onye ẹphe nọ l'ẹka kpụa ya bụ Rehumu Bani.

\par }{\PP Onye kpụru tsota Rehumu bụ Hashabaya, bụ onye ishi, achị nkere-ẹbo Keyila. Hashabaya ono bẹ bụ nkere-ẹbo ẹke ọochi b'ọ kpụ-chitaru ụpho-mkpuma ono.


\par }{\PP \VS{18}Onye tsotaru iya nụ bụ Bavayi Henadadu, bụ onye achị nkere-ẹbo Keyila lanụ ọphu yẹle ụnwunna iya.


\par }{\PP \VS{19}Onye kpụru tsota iya nụ bụ Eza Jeshuwa. Ọ kpụkwaru ibyiya ọphu nọ l'ifu ẹke eeshije enyiba l'ụlo, eedobeje ngwa-ọgu; mbụ lẹ nkụlahu ngwọ-ji ụpho-mkpuma ono. Eza l'onwiya bẹ bụ onye ishi, achị Mízupa.


\par }{\PP \VS{20}Onye tsotaru iya nụ bụ Baruku Zakayi. O gude ẹge oovu iya l'ẹhu kpụkwaa ya. O shi lẹ ngwọ-ji ụpho-mkpuma ono kpụa ya jeye l'ọnu nggamgbo Eliyashibu, bụ onye ishi ndu achịjeru Nchileke ẹja.


\par }{\PP \VS{21}Meremọtu Uráya Hakọzu bẹ kpụru tsota Zabayi. O shi l'ọnu nggamgbo Eliyashibu kpụa ya jeye l'ẹke ufu Eliyashibu jeberu.


\par }{\PP \VS{22}Ndu ọdo, kpụru tsota iya nụ bụ ndu l'achịjeru Nchileke ẹja, shi lẹ mkpụkpu, nọ-pheru Jerúsalemu mgburumgburu.


\par }{\PP \VS{23}Ndu ọdo, kpụru tsota ẹphe bụ Bénjaminu mẹ Hashubu. Ẹke ẹphe kpụkwaru bụ ọnu-nggamgbo ẹphe.

\par }{\PP Onye kpụru tsota ẹphe bụ Azaríya Maseya Ananiya. Ẹke ẹphebedua kpụkwaru bụ ẹke, nọ l'ọnu-nggamgbo ẹphe.


\par }{\PP \VS{24}Binuyi Henadadu bẹ kpụru tsota Azaríya. Yẹbedua kpụru shita l'ufu Azaríya jeye l'iku ngwọ-ji ụpho-mkpuma ono.


\par }{\PP \VS{25}Palalu Uzayi bẹ kpụkwaru ẹke nọ l'ifu ngwọ-ji ụpho-mkpuma ono; yẹle ụlo-ephekerephe ono, sefutaru ishi l'ufu-eze l'ẹka iya ọphu nọ l'ụzo imeli mkpụkpu ono lẹ mgboro echi ẹke ndu nche anọje.

\par }{\PP Onye kpụru tsota iya nụ bụ Pedaya Paroshi.


\par }{\PP \VS{26}Ndu eje ozi l'eze-ụlo Nchileke, bụ ndu bu l'ugvu Ofẹlu abya akpụkwaa nk'ẹphe lụfuta l'ifu Ọnu-ọguzo Mini, nọ l'ụzo ẹnyanwu-ahata yẹle ụlo-ephekerephe ono, sefuru esefu ono.


\par }{\PP \VS{27}Ndu kpụru tsota ẹphe; bụ unwoke ndu Tékowa. Ẹphe kpụkwaru ifu oke ụlo-ephekerephe ono, sefuru esefu ono; kpụa ya je asụbe ụpho-mkpuma Ofẹlu.


\par }{\PP \VS{28}Ndu l'achịjeru Nchileke ẹja bẹ kpọtaru ọkpu ụpho-mkpuma ono lẹ Ọnu-ọguzo Ịnya kwasẹru: onyenọnu akpụa ọnu-nggamgbo iya.


\par }{\PP \VS{29}Onye kpụru tsota ẹphe; bụ Zédọku Ima. Yẹbedua kpụkwaru ọnu-nggamgbo iya.

\par }{\PP Onye ọphu kpụru tsota iya nụ abụru Shemáya Shekaníya. Yẹbedua bụ onye nche Ọnu-ọguzo Ẹnyanwu-awawa.


\par }{\PP \VS{30}Ndu ọdo, kpụru tsota iya nụ bụ Hananaya Shelemíya yẹle Hanunu, bụ onye k'ishingu l'ụnwu Zalafu.

\par }{\PP Meshulamu Berekaya kpụru tsota ẹphe; ẹke ọ kpụkwaru abụru iku ụlo iya.


\par }{\PP \VS{31}Onye ọphu kpụru tsota iya nụ bụ Malukíja. Malukíja tso lẹ ndu ụzu mkpọla-ododo. Ọ kpụkwaru ụpho-mkpuma ono jeye l'ụlo ndu ozi l'eze-ụlo Nchileke; mẹ kẹ ndu nghọ l'ifu Ọnu-ọguzo Ndzuko; bya akpụkwaa ya phụ jeye lẹ nwụlo, nọ l'eli ngwọ-ji ụpho-mkpuma ono.


\par }{\PP \VS{32}Ndu ụzu mkpọla-ododo; mẹ ndu nghọ bẹ kpụkwaru mgbaku nwụlo ono, nọ l'eli nkụlahu ngwọ-ji ụpho-mkpuma ono; ẹphe akpụa ya jeye lẹ Ọnu-ọguzo Atụru.




\par }\Chap{4}{\SH Ndu akpọshi-ọru ono akpọshi
\par }
{\PP \VerseOne{1}Ya ndono; Sambálatu anụlephu l'ayi akpụkwawa ụpho-mkpuma ono; ẹhu agbangahu iya; yọ vọru ọku ghụa ẹhu wata ọja ndu Ju ewena.

\VS{2}Yọ nọdu l'ifu ndu otu iya; mẹ l'ifu ndu sọja Samériya kfulahaa; sụ: “?Bụ ngụnu bẹ ndu Ju-wa, ụvo ta nọdu-a etu onwẹphe? ?Ẹphe arị l'ẹphe e-gude ujiku lanụ kpụkwaa ụpho-mkpuma ono; nọdu iya gwoo ngwẹja mbọku ono tọo? ?Ẹphe a-dụ ike mee tẹ mkpuma ono dụbaa mma ọdo; mbụ mkpuma ono, ẹphe vọshiru lẹ mkpọkpo ụpho-mkpuma ono, ọku mebyishiru emebyishi ono tọo?”


\par }{\PP \VS{3}Tobaya, bụ onye Amọnu, nọnyabe iya nụ asụ: “Ụpho-mkpuma ọbu, ẹphe akpụ ọbu; ?o nweru ishi? Iphe bụ; agụ-ụlo -gbakobe iya; yọ dakpọshihu!”


\par }{\PP \VS{4}Mu abya ekfuru nụ Nchileke; sụ iya: “Byiko Nchileke ayi; ngabẹnuru ayi nchị; kẹ l'ẹ tọ dụdu iphe, a gụberu ayi. Menua tẹ ewena-a, ẹphe aja ayi-a tukoru ẹphe l'ishi. Nggu emee t'a lụta ẹphe l'ọgu lashia alị ọdo.

\VS{5}Ba agụkwaru ẹphe nvụ l'ẹge ẹphe gude katọshia ndu ono, akpụkwa ụpho-mkpuma ono; shi iya kpatsua ngu iwe ono.”


\par }{\PP \VS{6}Ya ndono; ayi abya akpụa ụpho-mkpuma ono jeye yo rua nkere-ẹbo l'ẹge eli iya shi hahawa; kẹ lẹ ndu ono fuberu ifu jee ozi ono.


\par }{\PP \VS{7}Sambálatu; Tobaya; ndu Arabu; ndu Amọnu; mẹ ndu Ashudọdu anụlephu lẹ ndu akpụkwa ụpho-mkpuma Jerúsalemu ono akpụ l'iya-a l'eje; yeru l'ẹke ụzo nọtsua ya bẹ ẹphe emechishitsua; ẹhu agbanwushihu ẹphe ọku.

\VS{8}Ẹphe abya achịa idzu t'ẹphe bya ọgu lẹ Jerúsalemu; kụru utsu kpua ya.

\VS{9}Tọ dụ iya bụ; ayi abya ekfuru nụ Nchileke ayi; woru ndu nche ye t'ẹphe cheje mkpụkpu ono nche: eswe l'ẹnyashi; t'e gude nọ-chia ẹphe ụzo abyabya.


\par }{\PP \VS{10}Yọ bụru teke ono bẹ ndu Júda wataru okfu; sụ: “L'ike gvụakwaru ndu l'eje ozi ọbu; yefuaru lẹ mkpọkpo ụpho-mkpuma ọphu ghataru aghata; k'ọphu bụ l'ẹphe ta adụhedu ike ọkpukwa ụpho-mkpuma ọbu.”


\par }{\PP \VS{11}Ndu ọhogu ayi l'ekfukwaphu l'ayi bya amaru; mbụ l'ayi bya aphụ ẹphe; bẹ ẹphe nọwa ayi l'echi; gbushia ayi; kẹ ọru ono ebuhu.

\VS{12}Ugbo olemole bẹ ndu Ju, bunyabe ẹphe byawaru ayi okfuru l'iphe bụ ẹke ayi shiru bẹ ndu ọhogu ayi ono e-tsokwaruphu ayi bya.

\VS{13}Tọ dụ iya bụ; mu abya eye ndu nche l'azụ ụpho-mkpuma ono; t'ẹphe cheje nche l'ẹke a kpụ-beru ụpho-mkpuma ono ubele. Mu abya agbaa ndu nche ono l'ikfu l'ikfu; ẹphe apagbaaru ogu-mbeke; mẹ arwa; mẹ akfụ.


\par }{\PP \VS{14}Mu aphụtsua ẹge iphe dụ; bya ekfuaru ndu a maru ẹpha ẹphe; ndu ishi; mẹwaru ndu ọdo; sụ ẹphe: “Unu ba atsụkwa ndu-a egvu! Unu nyatakwa Nnajiufu ono, bụ onye paru ẹka apaa; bya abụru onye dụ egvu ono; gude iya lụa ọgu ẹhu ndibe unu; unyomu unu; ụnwu unu; mẹ ndu ufu unu.”

\VS{15}Teke ndu ọhogu ayi nụru l'ẹjo idzu ono, ẹphe chịru ayi ono be ayi mawaru; mbụ lẹ Nchileke mebyiwaru iya; ayi l'ayi ha alaphu azụ je akpụlahaa ụpho-mkpuma ono ọdo. Onyenọnu emelahaa ẹka iya nk'iya l'ọru ono.


\par }{\PP \VS{16}Tsube mbọku ono kwasẹru bẹ bụwaa nkere-ẹbo l'unwoke, ejeru mu ozi jelahaaru ozi ono; nkere-ẹbo ọphu anọdu lẹ nche; paru arwa; iphe, eegudeje egbobuta onwonye; akfụ; mẹ uwe-ọgu. Ndu ishi evudoshia ndu Júda ono l'ẹphe ha ike l'azụ;

\VS{17}ẹphe akpụ ụpho-mkpuma ono. Ndu ọphu evu iphe, eegude eje ozi ono egude ẹka lanụ l'eje ozi ono; gude ẹka ọphu paru ngwa-ọgu.

\VS{18}Ndu ọphu akpụ ụpho-mkpuma ono l'ẹhu l'ẹhu etugbaaru ogu-mbeke ẹphe l'ukfu. Onye kẹ ụpyoku evudonyabe mu.

\VS{19}Mu abya ekfuru yeru ndu ono, a maru ẹpha ẹphe ono; ndu ishi; mẹwaru ndu ọdowaru; sụ ẹphe: “L'ozi-a hakwa nshinu; gbasaa agbasa; shi ẹge ono mee; ayi anọdugbaa onwayi ote-ẹnya l'ụpho-mkpuma-wa.

\VS{20}Iphe, bụ ẹke unu nụru ọda ụpyoku ono; unu awụru byakfuta ayi l'ẹke ono. Nchileke ayi a-luchiru-a ayi ọgu!”

\VS{21}Ono ẹge ayi shi rụa ọru ono: nkere-ẹbo apajẹ arwa l'ẹka tsube lẹ nchi-abọhu jeye teke mkpọ-kpodo a-fụshi l'urẹnyashi

\VS{22}Iphe ọdo, mu kfukwaruphu ndu ono teke ono bụ: “T'onyenọnu yẹle onye ejeru iya ozi nọdujekwa lẹ Jerúsalemu l'ẹnyashi; k'ọphu ẹphe a-bụru ayi ndu nche l'ẹnyashi; teke o beru l'eswe; ẹphe ejee ozi.”

\VS{23}Lẹ ayi ha: mbẹdua; unwunne mu phẹ; ndu ozi mu phẹ; mẹ ndu nche mu l'ẹphe ha te nwedu onye eyefuje iphe, o yeru l'ẹhu eyefu. Onyenọnu apajẹru ngwa-ọgu iya; m'o -ruhuru; ọ bụru mini bẹ onye ọbu eje ekuta.




\par }\Chap{5}{\SH Nehemáya eyeru ndu ụkpa ẹka
\par }
{\PP \VerseOne{1}Ya ndono; unwoke ndu Ju mẹ unyomu ẹphe awata ochi mkpu iphe, ndu Júda ibe ẹphe eme ẹphe.

\VS{2}O nweru ndu ọphu sụru: L'ẹphe l'ụnwegirima ha igwe. Ọo ya bụ t'a hanụa ẹphe t'ẹphe kpata nri ria nọdu ndzụ.


\par }{\PP \VS{3}O nwekwaruphu ndu ọphu sụru: “L'ẹphe yeru alị ẹphe l'itumo; jeye lẹ mgbo vayịnu ẹphe; mẹ ụlo ẹphe ẹge ee-shi t'ẹphe phụa nri ria teke phụ ẹgu shi eme phụ.”


\par }{\PP \VS{4}O nwekwaruru ndu ọphu sụru: “L'ẹphe jiwaru jia ụgwo nụ eze; gude tụa ụtu alị ẹphe; mẹ ụtu mgbo vayịnu ẹphe.

\VS{5}A makwaru-a l'ẹphe lẹ ndu Ju ibe ẹphe bụ ndu lanụ. Ọ bụ ẹge ụnwegirima ẹphe ama mma; bẹ ụnwegirima nk'ayi amakwaphu. Obenu l'ụnwegirima ayi b'e dobewaru l'ọnodu ndu bụ ohu. Ụphodu ụnwegirima ayi ndu kẹ ụnwanyi nwekwaru ndu ọphu gbe bụwaru nụ ohu nta-a; ayi ta ma ẹge ayi e-me gbafụta ẹphe; kẹ l'alị ayi; mẹ mgbo vayịnu ayi bụkotawa kẹ ndu ọdo.”


\par }{\PP \VS{6}Teke mu nụru mkpu ono, ẹphe echi ono yẹle iphe ono, ẹphe ekfushi ono; ẹhu agbanwuhu mu ọku.

\VS{7}Mu abya arịebe iphe ono l'ime onwomu; bobe iya ndu a maru ẹpha ẹphe; mẹ ndu ishi. Mu asụ ẹphe: “?Nanụ ẹge unu e-shi ana ndu Júda ibe unu ọ-mụru-nwa?” Mu abya ekua ndzuko, ha shinu t'a chịa ẹge ee-shi meshia ẹphe ike.

\VS{8}Mu asụ ẹphe: “Ayi sewaru jeye teke ayi gbafụtaru unwunne ayi, bụ ndu Júda, e shi reshia ndu ọhodo. Nta-a bẹ unu byaru bya ereshilahaa unwunne unu ono ọdo tẹ ayi zụ-phulahaa ẹphe azụ.” Mu ekfuebe ẹge ono; ẹphe adaa shịkongu; ẹphe ta amahẹ iphe, ẹphe e-kfu.


\par }{\PP \VS{9}Mu asụkwaphu ẹphe: “L'iphe, unu eme ta dụkwa mma. ?Tọ gbadụ t'unu tsụa Nchileke ayi egvu; k'ọphu ndu ọhodo, bụ ndu ọhogu ayi ẹ ta watadu ayi ọja ewena?

\VS{10}Mbẹdua; unwunne mu phẹ; mẹ ndu ozi mu phẹ ejejekwaa ndibe ayi ụgwo okpoga mẹ ụgwo nri. Ọlobu; tẹ kẹ ọ-mụru-nwa lakwaa!

\VS{11}Unu nụ-phukota ẹphe alị ẹphe azụ ntanụ-a; mẹ mgbo vayịnu ẹphe; mgbo olivu ẹphe; mẹ ụlo ẹphe. Unu eworu ọ-mụru-nwa, unu nataru ẹphe l'okpoga; lẹ nri; lẹ mẹe; mẹ lẹ manụ nụ-phukota ẹphe azụ.”


\par }{\PP \VS{12}Ẹphe atụko sụ: “L'ẹphe a-nụ-phukota iphe ono azụ. Ẹ tọ dụdu iphe, ẹphe a-sụba t'a nụ ẹphe ọdo. Ọ bulẹphu ege mu sụru t'ephe mee bẹ ẹphe e-me.”

\par }{\PP Mu abya ekua ndu achịjeru Nchileke ẹja; sụ ndu ono, a maru ẹpha ẹphe ono; mẹ ndu ishi t'ẹphe nọdu ẹphe l'ifu ria nte; l'ẹphe emee iphe ono, ẹphe kweru ụkwa iya ono.

\VS{13}Mu abya ajịa uwe mu kpaphungu; sụ: “T'ọ bụkwaru ẹge ono bẹ Nchileke a-jịfu iphe, bụ onye ẹ-te medu iphe-a, o kweru ụkwa-a; mbụ jịfu iya l'ụlo iya; mẹ l'iphe, onye ọbu nweru enweru. T'ọ bụkwaru ẹge ono bụ ẹge aa-jịfu onye ono; gbabẹ iya ẹka ọtu!”

\par }{\PP Ndu ono l'ẹphe ha atụko zụa mgbede; sụ t'ọ dụkwa ẹge ono; metsua bya ajaa Ojejoje ajaja. Ndu ono emee iphe ono, ẹphe kweru ụkwa iya ono.


\par }{\SH Nehemáya ta bụdu ọ-maru-onwiya
\par }
{\PP \VS{14}Tsube lẹ teke e meru mu gọvano ndu Júda; mbụ l'afa, kwe Atakusakusesu ụkporo afa jeye l'afa, kwe iya ụkporo afa l'afa iri l'ẹbo, ọ wataru ọbu eze; l'ime afa iri l'ẹbo ono; bẹ mbẹdua; mẹ ụnwunna mu ta dụdu onye ọphu rijeru nri, gbaru gọvano.

\VS{15}Obenu lẹ ndu gọvano ọphu vu mu ụzo chịa bẹ shi bo ndu Júda ivu-ẹra: shi ana ẹphe nri; mẹ mẹe; yeru shẹkelu mkpọla-ọcha ụkporo labụ, ẹphe shi atụje l'ụboku. Ọ kwaphụ ẹge ono bẹ ndu shi ejeru ẹphe ozi shi akpa ndu Ju ẹhu. Ọle mbẹdua gude ọtsu egvu Nchileke; mu te me ẹge ono.

\VS{16}Mu gbe yechiaru ẹhu lẹ k'ọkpu ụpho-mkpuma ono; ọphu ọ dụdu alị, ayi zụru m'ọo nanụ. Ndu ozi mu l'ẹphe ha achịkotaleruphu ẹka wụa l'ozi ono.

\VS{17}Ọdo abụru l'ụkporo ndu Júda ẹsaa l'ụmadzu iri; mẹ ndu bụ ndu ishi bẹ shi abyajẹ ori nri lẹ nke mu; yeru ndu eshije iphe, bụ mbakeshi, nọ-pheru ayi mgburumgburu byakfuta ayi.

\VS{18}Mbọku-mbọku bẹ eegbuje oke-eswi lanụ; waa atụru ishingu, ẹhu dụ mma; mẹ ọku; gude shiaru mu nri. Iphe bụ abalị iri, sweru esweswe bẹ eevutajeru mu mẹe, dụ iche iche; vuta iya k'etsutsu iya. A makwaru-a l'iphemiphe ọbule ono nọkota; ọbu lẹ mu ta asụbukwaa t'a nụ mu oke-nri, ruberu gọvano. Ishi iya abụru lẹ ivu-ẹra ndu Júda vu bẹ hawa nshinu.


\par }{\PP \VS{19}Mu abya ekfuru nụ Nchileke; sụ iya t'ọ nyatakwa mu rụ lẹ k'iphemiphe ọbule ono, mu mekotaru ndu-wa ono.




\par }\Chap{6}{\SH Ẹjo idzu, aachịru Nehemáya
\par }
{\PP \VerseOne{1}Tọ dụ iya bụ; Sambálatu; Tobaya; Gẹshemu, bụ onye Arabu; mẹ ndu ọhogu ayi ọdo abya anụa lẹ mu kpụ-ghewaru ụpho-mkpuma ono; l'ẹ tọ dụhedu ẹke ghekwaduru iya ọnu; a gụfu lẹ teke ono bẹ mu te yeshidua ibo l'ọnu-ọguzo iya;

\VS{2}Sambálatu yẹle Gẹshemu ezia tẹ mu bya tẹ mu l'ẹphe nwee ndzuko lẹ mkpụkpu lanụ l'obosara alị Ono. Obenu l'iphe, ẹphe chịru idzu iya bụ t'ẹphe merua mu ẹhu.

\VS{3}Ya ndono; mu ezifu ndu ozi t'ẹphe je ezia ẹphe: “L'ozi, mu gude l'ẹka hakwa l'uru. Lẹ mu ta abyaghekwa. ?Nanụ ẹge mu e-shi paru ozi ono haa; lẹ mu eje ẹphe ọza oku?”


\par }{\PP \VS{4}Ugbo ẹno bẹ ẹphe ziru mu ozi lanụ ono. Yọ bụru ọnu ono, mu yehawaru ẹphe ono bẹ mu yekotaru ẹphe.


\par }{\PP \VS{5}Yo be lẹ k'ugbo ise ya; Sambálatu eye nwozi iya t'o gude ẹkwo, o deru; ghebe iya ọnu; nụ iya t'o wotaru mu.

\VS{6}L'ime ẹkwo ono b'o deru; sụ:

\par }{\PP “Iphe ada nụ l'iphe bụ mbakeshi bụ lẹ nggu lẹ ndu Ju bẹ achị idzu t'unu kwefu íkè. Gẹshemu agbakwa ama l'ọ bụ oswi-okfu. Yọ bụru iya meru iphe unu akpụkwa ụpho-mkpuma ono. Iphe ọdo, e kfuru ye iya bụ l'ọo mbẹdua eme tẹ mu bụru eze ẹphe.

\VS{7}Ọdo abụru lẹ mu gbe fọtawa ndu nkfuchiru t'ẹphe je araa ya arara lẹ Jerúsalemu l'ọ bụwa mu bụ eze ndu Júda. Wo; ?o doru mu-a ẹnya l'okfu ono e-rukwa eze nchị. L'ọ kakwa mma tẹ bya tẹ ayi chị-zia ya achị-zi.”


\par }{\PP \VS{8}Mu eziphu iya ozi azụ; sụ iya: “L'iphe ono, ookfu ono ta dụkwa ọphu bụ oswi-okfu; l'ọ kwa iphe ọ rịtaru l'obu iya bẹ ookfu.”


\par }{\PP \VS{9}Iphe ono bụ iphe, ẹphe eme te ayi tsụhu egvu; kẹ l'ẹphe rịru l'ayi a-paru ozi ono haa; ayi te ejefuhe iya l'ishi. Ọle mu rọru Nchileke; sụ iya: “Byiko; menua te ẹka shihu mu ike.”


\par }{\PP \VS{10}Yo be teke mu jeru l'ụlo Shemáya Delaya Mehetabẹlu, bụ onye e bufuru ebufu; yọ sụ tẹ mu l'iya dzuda l'eze-ụlo Nchileke; l'ime ime eze-ụlo ono; tẹ ayi gụ-chishia ibo eze-ụlo ono agụ-chishi; l'o nweru ndu a-bya mu egbugbu; l'ọo l'ẹnyashi bẹ ẹphe a-bya.


\par }{\PP \VS{11}Mu ajịa; sụ: “?Bụ onye dụ l'ọ bụ mbẹdua a-bya agbalahaa ọso? Mbụ: ?bụ onye dụ l'ọ bụ mbẹdua a-gbaru lashia l'eze-ụlo Nchileke tẹ mu dzọta ndzụ mu tọo? Lẹ mu te ejekwa.”


\par }{\PP \VS{12}Yọ bụru teke ono b'ọ byaru bya edoo mu ẹnya l'ẹ t'ọ bụdu Nchileke bẹ ziru iya nụ; l'ọo Tobaya yẹle Sambálatu kfụru iya ụgwo t'o kfua iphe, a-tsụru mu nụ.

\VS{13}Ẹphe kfụru iya ụgwo t'o yee mu egvu; k'ọphu mu e-me iphe, ọ sụru tẹ mu mee; shi ẹge ono mee iphe, dụ ẹji; t'ẹphe nweru iphe, ẹphe agbabe ọkpa gụbe mu ẹjo ẹpha; mee mu iphe-iphere.


\par }{\PP \VS{14}Mu abya ekfuru nụ Nchileke; sụ iya: “Nggụbe Nchileke mu; ba azahakwa iphe, Tobaya yẹle Sambálatu meru mu. Ọ kwaphụ ẹge ono b'ẹ tịi zahadu nwanyi nkfuchiru ono; mbụ Nówadiya; mẹ ndu nkfuchiru ọdo, shi eme t'ẹphe yee mu egvu.”


\par }{\SH A kpụ-gheru ụpho-mkpuma ono
\par }
{\PP \VS{15}Ya ndono; iphe, a kpụru ụpho-mkpuma ono bụ ụkporo abalị labụ l'abalị iri l'ẹbo. Mbọku, a kpụ-gheru iya bụ l'ụkporo abalị l'abalị ise l'ọnwa Elulu.

\VS{16}Teke ndu ọhogu ayi l'ẹphe ha; mẹ iphe bụ mbakeshi, bupheru ayi mgburumgburu nụru iya; bẹ ẹphe pehuru onwẹphe l'ẹnya; kẹ l'ọ bya edoo ẹphe ẹnya l'ozi ono bụ Nchileke ayi yeru ayi ẹka; ayi ejefu iya l'ishi.


\par }{\PP \VS{17}L'ogege ono bẹ ndu a maru ẹpha ẹphe l'alị Júda; ẹphe lẹ Tobaya shi anọduje edegba ẹkwo.

\VS{18}Ishi iya abụru l'igweligwe ndu Júda bẹ riru nte tụru íkè yeru iya; kẹ l'ọ bụ ọgo Shekaníya Ara. Nwatibe iya kẹ nwoke ọphu aza Jehohananu alụkwaphu nwatibe Meshulamu Berekaya.

\VS{19}Ẹphe anọdujekwaphu ekfuru mu iphe, dụ mma, Tobaya l'emebe. Teke o -nweru iphe mbẹdua kfuru; ẹphe atụtuta iya je edooru iya. Tobaya l'edetajeru mu ẹkwo tẹ ya gude yee mu egvu.




\par }\Chap{7}{\PP \VerseOne{1}A kpụ-getsulephu ụpho-mkpuma ono; mu abya eyeshikota iya ibo; bya afọo ndu nche ọnu-ọguzo; ndu egvu; mẹ ndu Lívayi.

\VS{2}Mu abya ewota Hanani, bụ nwunne mu mee ya ishi lẹ Jerúsalemu. Hananaya bẹ mu yeru ụlo ngwa-ọgu l'ẹka. Ishi iya abụru lẹ Hananiya bụ onye e gude ire iya ẹka; bya abụru onye atsụ Nchileke egvu karia igweligwe ndu ọdo.

\VS{3}Iphe, mu kfuru ẹphe bụ: “T'ẹ b'ọ dụkwa ọnu-ọguzo, eeshi abata Jerúsalemu ọphu aa-gụhaje agụha jeye teke ẹnyanwu hawaru ọhuma. Teke ndu nche nọkwadu lẹ nche; t'a guchishijee ibo iya aguchishi; swọbetsua ya akpọbe. Unu shi lẹ ndu, bu lẹ Jerúsalemu fọta ndu nche; t'ẹphe nọduje l'ẹke, dụ k'oche nche; ndu ọphu anọduje lẹ nche l'ifu ụlo ẹphe.”


\par }{\SH Ndu, a kpụru lẹ ndzụ alata
\par }
{\R (Ẹ́zu 2:1-70)

\par }{\PP \VS{4}Jerúsalemu bụ eze mkpụkpu, ha nshinu. Ọ bụ lẹ ndu bu iya nụ ta badu nwishi; ta watawaa ọkpu-kwazi ụlo ono.

\VS{5}Tọ dụ iya bụ; Nchileke mu eye mu iya l'obu tẹ mu ku-kọo ndu a maru ẹpha ẹphe; ndu ishi; mẹwaru ndu ọdo; t'e deshia ẹpha ẹphe l'eri ẹphe l'eri ẹphe. Mu abya aphụa ẹkwo, e deshiru ẹpha ndu vuru ụzo, shi l'ẹke a kpụru ẹphe lẹ ndzụ lata; mbụ ẹkwo, e deshiru ẹpha ẹphe l'eri ẹphe l'eri ẹphe. Iphe, mu phụru, e deru l'ẹkwo ono bụ:


\par }{\PP \VS{6}Ọwaa ndu Ízurẹlu ono, shi lẹ Bábyilọnu lata ono; mbụ ndu ono, a kpụjeru lẹ ndzụ laa alị ọdo; mbụ ndu Nebukadineza, bụ eze ndu Bábyilọnu kpụkojeru laa Bábyilọnu. Ẹphe latatsuaru Jerúsalemu; mẹ Júda. Onyenọnu alatsụa mkpụkpu ẹke o shi.

\VS{7}Ndu ẹphe tso lata bụ Zerúbabelu; Jeshuwa; Nehemáya; Azaríya; Ramáya; Nahamani; Mọdekáyi; Bilishanu; Misupẹretu; Biguvayi; Náhumu; mẹ Bena.

\par }{\QB Ọwaa ẹge ndu Ízurẹlu ono ha ndọ-ọ:


\par }{\Q \VS{8}Ndibe Paroshi dụ

\par }{\QB ụnu madzụ ise

\par }{\QB l'ụkporo madzụ ẹsato

\par }{\QB l'ụmadzu iri l'ẹbo.


\par }{\Q \VS{9}Ndibe Shefatíya dụ

\par }{\QB ụkporo madzụ iri l'ẹsato

\par }{\QB l'ụmadzu iri l'ẹbo.


\par }{\Q \VS{10}Ndibe Ara dụ

\par }{\QB ụnu madzụ

\par }{\QB l'ụkporo madzụ iri l'ẹbo;

\par }{\QB l'ụmadzu iri l'ẹbo.


\par }{\Q \VS{11}Ndibe Pahatu-Móabu,

\par }{\QB bụ iya bụ ndu shi l'eri

\par }{\QB Jeshuwa yẹle Jóabu dụ

\par }{\QB ụnu madzụ ẹsaa;

\par }{\QB l'ụmadzu iri l'ẹsato.


\par }{\Q \VS{12}Ndibe Élamu dụ

\par }{\QB ụnu madzụ ẹto;

\par }{\QB l'ụkporo madzụ labụ;

\par }{\QB l'ụmadzu iri l'ẹno.


\par }{\Q \VS{13}Ndibe Zatu dụ

\par }{\QB ụnu madzụ labụ;

\par }{\QB l'ụkporo madzụ labụ;

\par }{\QB l'ụmadzu ise.


\par }{\Q \VS{14}Ndibe Zakayi dụ

\par }{\QB ụnu madzụ;

\par }{\QB l'ụkporo madzụ iri;

\par }{\QB lẹ madzụ ẹsato.


\par }{\Q \VS{15}Ndibe Binuyi dụ

\par }{\QB ụnu ụmadzu;

\par }{\QB l'ụkporo madzụ iri l'ẹbo;

\par }{\QB l'ụmadzu ẹsato.


\par }{\Q \VS{16}Ndibe Bebayi dụ

\par }{\QB ụnu madzụ;

\par }{\QB l'ụkporo madzụ iri lẹ nanụ;

\par }{\QB l'ụmadzu ẹsato.


\par }{\Q \VS{17}Ndibe Azụgadu dụ

\par }{\QB ụnu madzụ ise;

\par }{\QB l'ụkporo madzụ

\par }{\QB iri l'ishingu; l'ụmadzu labụ.


\par }{\Q \VS{18}Ndibe Adonikamu dụ

\par }{\QB ụnu madzụ;

\par }{\QB l'ụkporo madzụ iri l'ẹto;

\par }{\QB l'ụmadzu ẹsaa.


\par }{\Q \VS{19}Ndibe Biguvayi dụ

\par }{\QB ụnu madzụ ise;

\par }{\QB l'ụkporo madzụ ẹto;

\par }{\QB l'ụmadzu ẹsaa.


\par }{\Q \VS{20}Ndibe Adinu dụ

\par }{\QB ụnu madzụ;

\par }{\QB l'ụkporo madzụ iri l'ẹbo;

\par }{\QB l'ụmadzu iri l'ise.


\par }{\Q \VS{21}Ndibe Ateya, bụ iya bụ

\par }{\QB ndu eri Hezekáya dụ

\par }{\QB ụkporo madzụ ẹno;

\par }{\QB l'ụmadzu iri l'ẹsato.


\par }{\Q \VS{22}Ndibe Hashumu dụ

\par }{\QB ụkporo madzụ iri l'ishingu;

\par }{\QB l'ụmadzu ẹsato.


\par }{\Q \VS{23}Ndibe Bezayi dụ

\par }{\QB ụkporo madzụ iri l'ishingu;

\par }{\QB l'ụmadzu ẹno.


\par }{\Q \VS{24}Ndibe Harifu dụ

\par }{\QB ụkporo madzụ ise;

\par }{\QB l'ụmadzu iri l'ẹbo.


\par }{\Q \VS{25}Ndibe Gíbiyọnu dụ

\par }{\QB ụkporo madzụ ẹno;

\par }{\QB l'ụmadzu iri l'ise.


\par }{\Q \VS{26}Unwoke, shi Bẹ́tulehemu;

\par }{\QB mẹ Netofa dụ

\par }{\QB ụkporo madzụ tete;

\par }{\QB l'ụmadzu ẹsato.


\par }{\Q \VS{27}Ndu kẹ Anatọtu dụ

\par }{\QB ụkporo madzụ ishingu;

\par }{\QB l'ụmadzu ẹsato.


\par }{\Q \VS{28}Ndu kẹ Bẹ́tu-Azụmavetu dụ

\par }{\QB ụkporo madzụ labụ l'ụmadzu labụ.


\par }{\Q \VS{29}Ndu kẹ Kiriyatu-Jerimu;

\par }{\QB Kefira; mẹ Berotu dụ

\par }{\QB ụnu madzụ;

\par }{\QB l'ụkporo madzụ iri l'ẹsaa;

\par }{\QB l'ụmadzu ẹto.


\par }{\Q \VS{30}Ndu kẹ Ráma; mẹ Géba dụ

\par }{\QB ụnu madzụ;

\par }{\QB l'ụkporo madzụ iri lẹ nanụ l'onye lanụ.


\par }{\Q \VS{31}Ndu kẹ Mikumashi dụ

\par }{\QB ụkporo madzụ ishingu;

\par }{\QB l'ụmadzu labụ.


\par }{\Q \VS{32}Ndu kẹ Bẹ́telu; mẹ Eyayi dụ

\par }{\QB ụkporo madzụ iri lẹ nanụ l'ụmadzu ẹto.


\par }{\Q \VS{33}Ndu kẹ Nébo ọphunanu dụ

\par }{\QB ụkporo madzụ labụ;

\par }{\QB l'ụmadzu iri l'ẹbo.


\par }{\Q \VS{34}Ndu kẹ Élamu ọphunanu dụ

\par }{\QB ụnu madzụ ẹto;

\par }{\QB l'ụkporo madzụ labụ;

\par }{\QB l'ụmadzu iri l'ẹno.


\par }{\Q \VS{35}Ndu kẹ Harimu dụ

\par }{\QB ụkporo madzụ iri l'ishingu.


\par }{\Q \VS{36}Ndu kẹ Jériko dụ

\par }{\QB ụkporo madzụ iri l'ẹsaa;

\par }{\QB l'ụmadzu ise.


\par }{\Q \VS{37}Ndu kẹ Lodu; Hadidi;

\par }{\QB mẹ Ono dụ ụnu madzụ;

\par }{\QB l'ụkporo madzụ iri l'ishingu l'onye lanụ.


\par }{\Q \VS{38}Ndu kẹ Senaa dụ

\par }{\QB ụnu madzụ tete;

\par }{\QB l'ụkporo madzụ iri l'ishingu l'ụmadzu iri.


\par }{\Q \VS{39}A bya lẹ ndu achịjeru Nchileke ẹja:

\par }{\QB Ndibe Jedaya,

\par }{\QB bụ iya bụ ndu shi

\par }{\QB l'ọnu-ụlo Jeshuwa dụ

\par }{\QB ụnu madzụ labụ;

\par }{\QB l'ụkporo ẹsato l'ụmadzu iri l'ẹto.


\par }{\Q \VS{40}Ndibe Ima dụ

\par }{\QB ụnu madzụ labụ;

\par }{\QB l'ụkporo madzụ iri l'ẹbo;

\par }{\QB l'ụmadzu iri l'ẹbo.


\par }{\Q \VS{41}Ndibe Pashọ dụ;

\par }{\QB ụnu madzụ ẹto;

\par }{\QB l'ụkporo labụ l'ụmadzu ẹsaa.


\par }{\Q \VS{42}Ndibe Harimu dụ

\par }{\QB ụnu madzụ labụ;

\par }{\QB l'ụkporo madzụ iri l'ụmadzu iri l'ẹsaa.


\par }{\Q \VS{43}A bya lẹ ndu Lívayi:

\par }{\QB Ndu ufu Jeshuwa;

\par }{\QB mẹ Kadimiyẹlu, bụ iya bụ

\par }{\QB ndu shi l'eri Hodaviya dụ

\par }{\QB ụkporo madzụ ẹto; l'ụmadzu iri l'ẹno.


\par }{\Q \VS{44}A bya lẹ ndu egvu:

\par }{\QB Ndibe Ásafu dụ

\par }{\QB ụkporo madzụ ẹsaa l'ụmadzu ẹsato.


\par }{\Q \VS{45}A bya lẹ ndu nche

\par }{\QB ọnu-ọguzo:

\par }{\QB Ndibe Shalumu;

\par }{\QB ndibe Ateya;

\par }{\QB ndibe Talumọnu;

\par }{\QB ndibe Akubu;

\par }{\QB ndibe Hatita;

\par }{\QB mẹ ndibe Shobayi;

\par }{\QB bẹ tụkoru dụ

\par }{\QB ụkporo madzụ ishingu;

\par }{\QB l'ụmadzu iri l'ẹsato.


\par }{\Q \VS{46}Ndu ozi l'eze-ụlo Nchileke bụ:

\par }{\QB Ndibe Ziha;

\par }{\QB ndibe Hasufa;

\par }{\QB ndibe Tabawotu;


\par }{\Q \VS{47}ndibe Kirosu;

\par }{\QB ndibe Siya;

\par }{\QB ndibe Padọnu;


\par }{\Q \VS{48}ndibe Lebana;

\par }{\QB ndibe Hagaba;

\par }{\QB ndibe Shalumayi;


\par }{\Q \VS{49}ndibe Hananu;

\par }{\QB ndibe Shalumayi;

\par }{\QB ndibe Gaharu;


\par }{\Q \VS{50}ndibe Reyaya;

\par }{\QB ndibe Rezinu;

\par }{\QB ndibe Nekoda;


\par }{\Q \VS{51}ndibe Gázamu;

\par }{\QB ndibe Uza;

\par }{\QB ndibe Paseya;


\par }{\Q \VS{52}ndibe Besayi;

\par }{\QB ndibe Meyunimu;

\par }{\QB ndibe Nefisimu;


\par }{\Q \VS{53}ndibe Bakubuku;

\par }{\QB ndibe Hakufa;

\par }{\QB ndibe Hahuru;


\par }{\Q \VS{54}ndibe Bazulutu;

\par }{\QB ndibe Mehida;

\par }{\QB ndibe Hasha;


\par }{\Q \VS{55}ndibe Bakọsu;

\par }{\QB ndibe Sizéra;

\par }{\QB ndibe Téma;


\par }{\Q \VS{56}ndibe Neziya;

\par }{\QB mẹ ndibe Hatifa.


\par }{\Q \VS{57}A bya lẹ ndibe ndu ozi Sólomọnu.

\par }{\QB Ẹphebedua bụ:

\par }{\QB ndibe Sotayi;

\par }{\QB ndibe Sofẹretu;

\par }{\QB ndibe Perida;


\par }{\Q \VS{58}ndibe Jala;

\par }{\QB ndibe Dakọnu;

\par }{\QB ndibe Gidẹlu;


\par }{\Q \VS{59}ndibe Shefatíya;

\par }{\QB ndibe Hatilu;

\par }{\QB ndibe Pokeretu-Hazebeyimu;

\par }{\QB mẹ ndibe Amọnu.


\par }{\Q \VS{60}Ndu ozi l'eze-ụlo Nchileke l'ẹphe ha;

\par }{\QB yeru ụnwu ndu ozi Sólomọnu dụ

\par }{\QB ụkporo madzụ iri lẹ tete;

\par }{\QB l'ụmadzu iri l'ẹbo.


\par }{\PP \VS{61}Ndu ọwaa bụ ndu ọphu shi lẹ Tẹlu-mela; Tẹlu-Hasha; Kerubu; Adọnu; mẹ Ima la. Ọ bụ lẹ ndu onanu l'ẹphe ha ta dụdu ike koshi ọnu-ụlo, ẹphe shi; mẹ ndu ufu onye ẹphe bụ; k'ọphu ee-shi ẹge ono maru l'ẹphe bụa ndu Ízurẹlu.

\VS{62}Ndu ufu Delaya; ndu ufu Tobíya; mẹ ndu ufu Nekoda dụ ụnu madzụ l'ụkporo madzụ iri l'ẹbo l'ụmadzu labụ.


\par }{\PP \VS{63}A bya lẹ ndu ufu ndu achịjeru Nchileke ẹja: ndu ufu Hobaya; ndu ufu Hakọzu; mẹ ndu ufu Bazilayi. Bazilayi lụru nwatibe Bazilayi kẹ Gíledu; eekujewa iya rụ ala l'ẹpha nna nyee ya ono.

\VS{64}Ndu ono b'a chọru ẹpha ẹphe l'ẹkwo, e deru ẹge e gude mụshia ndu ufu ẹphe; ta phụ iya. E woshia ẹphe t'ẹphe ba bụhe ndu achịjeru Nchileke ẹja; bya eworu ẹphe dobe l'ọ bụ ndu mmeru nọ l'ẹhu.

\VS{65}Gọvano asụ t'ẹphe be etsojeshi ria nri, kakọta ọdu nsọ jeye teke ee-nwe onye achịjeru Nchileke ẹja, e-gude Urimu; mẹ Tumimu kpata ishi.


\par }{\PP \VS{66}A -gụkota ndu ono l'ẹphe ha; bẹ ẹphe dụ ụkporo ụnu madzụ ise l'ụnu madzụ ise l'ụkporo madzụ iri l'ẹsato;

\VS{67}a gụfukwa ndu ozi ẹphe ndu k'unwoke; mẹ ndu k'ụnwanyi. Ndu onanu dụ ụnu madzụ iri l'ẹsato l'ụkporo madzụ ishingu l'ụmadzu iri l'ẹsaa. Ẹphe nwekwaruphu ụkporo ụmadzu iri l'ẹbo l'ụmadzu ise: unwoke l'ụnwanyi, bụ ndu egvu;

\VS{68}bya enweru ụnu ịnya l'ụkporo ịnya iri l'ishingu l'ịnya iri l'ishingu. Ẹphe nweru ụkporo ịnya-mulu iri l'ẹbo l'ịnya-mulu ise.

\VS{69}Ịnya-kamẹlu ẹphe dụ ụnu l'ụkporo l'iri l'ise; bya enweru nkakfụ-ịgara, dụ ụnu iri l'ishingu l'ụkporo iri l'ishingu.


\par }{\PP \VS{70}O nweru ndu bụ ishi l'ọnu-ufu nna ẹphe, nụru iphe t'e gude yeta ẹka jee ozi ono. Gọvano bẹ yeru ụnu mkpọla-ododo l'ụkporo mkpọla-ododo iri l'ụlo-ẹku; ụkporo efere labụ l'efere iri; mẹ uwe ndu achịjeru Nchileke ẹja, dụ ụnu uwe l'ụkporo uwe ishingu l'uwe l'iri.

\VS{71}Ndu bụgbaa ishi l'ọnu-ufu nna ẹphe haru woru mkpọla-ododo, dụ ụkporo ụnu ugbo labụ l'ụnu iri; nụ t'e dobe l'ụlo-ẹku, ee-gudeje jee ozi ono; bya anụ mkpọla-ọcha, dụ ụkporo ụnu ugbo iri l'ẹto l'ụnu iri l'ise.

\VS{72}Mkpakọ iphe, ndu ọdo nụru dụ mkpọla-ododo, dụ ụkporo ụnu ugbo labụ l'ụnu iri; mẹ mkpọla-ọcha, dụ ụkporo ụnu ugbo iri l'ẹbo l'ụnu iri; mẹ uwe ndu achịjeru Nchileke ẹja, dụ ụkporo ẹto l'ẹsaa.


\par }{\PP \VS{73}Tọ dụ iya bụ; ndu achịjeru Nchileke ẹja; ndu Lívayi; ndu nche ọnu-ọguzo; ndu egvu; ndu ozi l'eze-ụlo Nchileke; mẹwaru ndu ọdo; yeru ndu Ízurẹlu l'ẹphe ha ebukotaru lẹ mkpụkpu lẹ mkpụkpu ẹphe.




\par }\Chap{8}{\SH Ẹ́zura agụru ndu ono ẹkwo ekemu Nchileke
\par }
{\PP \VerseOne{1}Yo rua l'ọnwa k'ẹsaa teke ndu Ízurẹlu bukotawa lẹ mkpụkpu lẹ mkpụkpu ẹphe; ẹphe l'ẹphe ha abya edzua l'edukfu, nọ l'ifu Ọnu-ọguzo Mini. Ẹphe asụ Ẹ́zura, bụ o-de-ẹkwo t'o wofuta ẹkwo ekemu Mósisu, bụ iya bụ ekemu ono, Ojejoje tụru nụ ndu Ízurẹlu ono.

\VS{2}Yo be l'abalị k'ọdungu l'ọnwa k'ẹsaa; Ẹ́zura, bụ onye achịjeru Nchileke ẹja; ewofuta ẹkwo ekemu ono l'ifu edzudu-ọha l'ẹke unwoke; mẹ ụnwanyi; mẹ ndu mawaru iphe ekfu.

\VS{3}Yọ nọdu l'edukfu ono, nọ l'ifu Ọnu-ọguzo Mini ono gụa ẹkwo ekemu ono l'ẹke unwoke mẹ ụnwanyi; mẹ ndu ọphu mawaru iphe ekfu dzuru. Ọ wataru iya agụgu l'ọnma-ẹwa ụtsu; gụa ya ẹge ono jeye l'echi oke-eswe. Edzudzu-ọha ono angabẹ nchị ọhuma l'iphe, ẹkwo ekemu ono ekfu.


\par }{\PP \VS{4}Ẹ́zura, bụ o-de-ẹkwo evudo l'eli ẹke e gude oshi gbáá kẹ mbọku ono. Ndu vudo iya l'ẹka-ụtara bụ Matitíya; Shéma; Anaya; Uráya; Hilikaya; mẹ Maseya. Ndu ọphu vudo iya l'ẹka-ibyita abụru Pedaya; Mishẹlu; Malukíja; Hashumu; Hashụbadana; Zekaráya; mẹ Meshulamu.

\VS{5}Ẹ́zura abya ekpuhaa ẹkwo ono; ẹphe aphụkota iya; kẹ l'ẹke oovudo b'ọ kakọta ndu ono l'eli. Teke o kpuharu iya bẹ ẹphe tụko wụ-lihu vudo evudo.

\VS{6}Ẹ́zura ajaa Ojejoje ajaja; mbụ Nchileke ono, paru ẹka apaa ono.

\par }{\PP Ndu ono achilikota ẹka ẹphe; zụa sụ: “Ono kwa ẹge ọ dụ-o! Ono kwa ẹge ọ dụ-o!” Ẹphe efuzita kpubekota ifu l'alị; baaru Ojejoje ẹja.

\VS{7}Ndu Lívayi, bụ iya bụ Jeshuwa; Bani; Sherebiya; Jaminu; Akubu; Shabetayi; Hodiya; Maseya; Kelita; Azaríya; Jozabadu; Hananu; mẹ Pelaya eyeta ẹka; mee tẹ ekemu ono doo ndu ono ẹnya l'ẹphe vudokwaduru l'ẹke ono.

\VS{8}Ẹphe agụa iphe, nọ l'ẹkwo ekemu Nchileke ono; bya akọwashia ya; mee iphe ono, a gụru ono; yo dokota ẹnya.


\par }{\PP \VS{9}Gọvano Nehemáya; mẹ Ẹ́zura, bụ onye achịjeru Nchileke ẹja; bụru o-de-ẹkwo; mẹ ndu Lívayi, bụ ndu ezi ndu ono ekemu ono abya ekfuru nụ ndu ono; sụ ẹphe: “Lẹ ntanụ-a bụkwa mbọku, dụru Ojejoje, bụ Nchileke unu nsọ. Unu ba agụkwa aphụ; ọphu unu 'arakwa ẹkwa.” Ishi iya abụru lẹ ndu ono l'ẹphe ha wataru ẹkwa l'ẹphe nụru iphe, ekemu ono kfuru.

\VS{10}Nehemáya asụ ẹphe: “T'ẹphe lawaru je eria ọkpobe nri; ẹphe angụa mẹe, l'atsọ rẹngerenge; ẹphe ahatakwaphu je anụ ndu ọphu ẹ-te enwedu ọphu ẹphe e-ri. Ntanụ-a dụkwaru Nnajiufu nsọ. Unu ba agụshi aphụ; kẹ l'ọ kwa ẹhu-ọtso-ẹna ọphu shi Nchileke l'ẹka bụ ike unu.”


\par }{\PP \VS{11}Ndu Lívayi egboo ndu ono; sụ ẹphe: “T'ẹphe nọdu ndoo; ẹphe ahaa ọgu aphụ; kẹle ntanụ bụkwa mbọku, dụ nsọ.”

\VS{12}Ndu Ízurẹlu l'ẹphe ha awụkashihu lashia je eria; ngụa; wojetsuaru ndu ọdo nri; mbụ gude ẹhu-ọtso-ẹna gbaa ajị ono; kẹ l'okfu ono, a gụru ẹphe ono bẹ doru ẹphe ẹnya.


\par }{\SH Ajị Ada-Ẹ́kwa
\par }
{\PP \VS{13}Yo be lẹ mbọku k'ẹbo ya; ndu ishi, shigbaa l'ọnu-ufu ọnu-ufu ndu Ízurẹlu; ndu achịjeru Nchileke; mẹ ndu Lívayi awụru bya adọ-phee Ẹ́zura, bụ o-de-ẹkwo mgburumgburu t'ẹphe mụa iphe, ekemu ono kfuru.

\VS{14}Ẹphe aphụ l'e deru l'ẹkwo ono lẹ Ojejoje shi l'ẹka Mósisu tụa ekemu sụ; lẹ ndu Ízurẹlu bẹ e-bujeru l'ime m̀kpù teke aagba ajị k'ọnwa ẹsaa ono.

\VS{15}Ọdo abụru t'ẹphe raa ya arara; mee t'a nụ-dzuru iya lẹ mkpụkpu ẹphe gbaa mgburumgburu; mẹ Jerúsalemu; sụ: “T'ẹphe tụgbua je l'ugvu je egbukoo ẹkali-oshi olivu; ẹkali-oshi payịnu; kẹ mịturu; ẹkwo igu; mẹwaru oshi ọdo, nweru ẹkwo; t'e gude tụshia m̀kpù, bụ iya bụ ẹge e deru iya l'ẹkwo ekemu ono.”


\par }{\PP \VS{16}Tọ dụ iya bụ; ẹphe atụgbua je egbukoo ẹkali-oshi ono bya atụshiaru onwẹphe m̀kpù. Onyenọnu; yọ tụa nk'iya l'eli ụlo iya; l'ogbodufu iya; l'ogbodufu ụlo Nchileke; edukfu ono, nọnyabe Ọnu-ọguzo Mini ono; mẹ ọphu nọnyabe Ọnu-ọguzo Ífuremu.

\VS{17}Igwe-ọha ono, bụ ndu shi l'ẹke a kpụru ẹphe lẹ ndzụ lata ono bẹ atụshikota m̀kpù ono buru. Ndu Ízurẹlu ta agbabụa Ajị M̀kpù ẹge ono; shita l'oge kẹ Jóshuwa Nunu jeye mbọku ono. Ẹhu tsọkpooru ẹphe ẹna nshinu.


\par }{\PP \VS{18}Mbọku-mbọku; shita lẹ mbọku kẹ mbụ, a wataru ọgba ajị ono jeye lẹ mbọku kẹ ikpazụ iya bẹ Ẹ́zura nọdukotaru gụa ẹkwo ekemu Nchileke ono. Ẹphe gbaru ajị ono abalị ẹsaa; yo be lẹ mbọku k'ẹsato iya; ẹphe enwee ndzuko, bụ iya bụ ẹge ekemu kfuru iya.




\par }\Chap{9}{\SH Ndu Ízurẹlu ekfushi ẹjo iphe, ẹphe meshiru
\par }
{\PP \VerseOne{1}Ọnwa ono agbalẹphu ụkporo abalị l'abalị ẹno; ndu Ízurẹlu edzua; wata ọswi aswịswi. Ẹphe eyeshia uwe-aphụ; kpotsuaru ẹja kpua onwẹphe l'ishi.

\VS{2}Ndu ọphu bụ ndu Ízurẹlu ekewafụ onwẹphe l'ẹke ndu mbyamụmbya nọ. Ẹphe evudo kfushikota ẹjo iphe, ẹphe meshiru; mẹ lẹ k'ẹjo ọkpoma, nna ẹphe.

\VS{3}Ẹphe evudo l'ẹke ẹphe vudo; gebe nchị; a gụaru ẹphe iphe, e deru l'ẹkwo ekemu Ojejoje, bụ Nchileke ẹphe ono awa ẹto. Ẹphe egude awa ẹto ọdo kfushia ẹjo iphe, ẹphe meshiru; bya abaaru Ojejoje, bụ Nchileke ẹphe ẹja.

\VS{4}Jeshuwa; Bani; Kadimẹlu; Shebaniya; Buni; Sherabiya; Bani; mẹ Kenanii ẹphebedua evudo l'ubube ụlo-eli, e metaru ndu Lívayi l'ara ẹkwa echiku Ojejoje, bụ Nchileke ẹphe.


\par }{\PP \VS{5}Ndu Lívayi ono, bụ iya bụ Jeshuwa; Kadimẹlu; Bani; Hashabuneya; Sherabiya; Hodiya; Shebaniya; mẹ Petahiya asụ ẹphe:

\par }{\QB “Unu wụ-lihu; jaa Ojejoje,

\par }{\QB bụ Nchileke unu ajaja;

\par }{\QB mbụ Nchileke ono,

\par }{\QB nọ shita l'ojejoje rua l'ojejoje ono.”

\par }{\QB “T'a jakwaa Nchileke ono,

\par }{\QB dụ biribiri ono ajaja;

\par }{\QB mbụ Nchileke ono,

\par }{\QB karia ajaja, aaja iya;

\par }{\QB karia ekele, eekele iya ono.”


\par }{\SH Ndu Ízurẹlu ekfushi ẹjo iphe, ẹphe meru
\par }
{\Q \VS{6}Ezura abya ekfuru nụ Nchileke; sụ iya:

\par }{\QB “Ọ bụ nggụbedua nkịnyi ngu bụ Ojejoje.

\par }{\QB Ọ bụ nggu keru igwe;

\par }{\QB kee igwe ọphu ka igwe l'eli;

\par }{\QB mẹ iphe bụ iphe nọ iya nụ.

\par }{\QB Ọ bụ nggu keru alị;

\par }{\QB mẹ iphe bụ iphe, nọ iya nụ;

\par }{\QB bụru nggu keru eze ẹnyimu;

\par }{\QB mẹ iphe bụ iphe, nọ iya nụ.

\par }{\QB Ọ bụ nggu meru iphemiphe ọbule;

\par }{\QB yọ nọdu ndzụ.

\par }{\QB Iphemiphe ọbule, nọ l'imigwe

\par }{\QB abakọtaru ngu ẹja.


\par }{\PP \VS{7}“Ọ bụ nggụbe Ojejoje bụ

\par }{\QB Nchileke ono, fọtaru

\par }{\QB Ébiramu; dufuta iya lẹ

\par }{\QB Úru l'alị Kalúdiya

\par }{\QB bya agụ-kwazi iya ẹpha;

\par }{\QB yọ ghọo Ébirihamu.


\par }{\Q \VS{8}Ị phụru l'ọ bụ onye e gude

\par }{\QB ire iya ẹka l'ẹke ị nọ;

\par }{\QB nggu l'iya eworu ndzụ gbaa.

\par }{\QB Nggu ekwee ya ụkwa

\par }{\QB l'ịi-nụkota yẹle awa iya

\par }{\QB alị ndu Kénanu;

\par }{\QB kẹ ndu Hetu;

\par }{\QB kẹ ndu Amọru;

\par }{\QB kẹ ndu Pẹ́rezu;

\par }{\QB kẹ ndu Jebusu;

\par }{\QB mẹ kẹ ndu Gigashi.

\par }{\QB Ụkwa ono, i kweru ono;

\par }{\QB b'i medzukotaru;

\par }{\QB kẹ l'ị bụ onye

\par }{\QB doberu ẹka ndoo.


\par }{\Q \VS{9}Ị phụru iphe-ẹhuka,

\par }{\QB nna ayi phẹ jeru lẹ Íjiputu;

\par }{\QB nụkwaaphu ẹkwa, ẹphe raru

\par }{\QB l'iku Eze Ẹnyimu Uswe.


\par }{\Q \VS{10}I meshiru iphe-ọphulenya;

\par }{\QB mẹ iphe-ọhubama,

\par }{\QB dụgbaa biribiri

\par }{\QB kpua Fero;

\par }{\QB mẹ ndu ishi ọru iya;

\par }{\QB mẹkpo ndu alị iya l'ẹphe ha;

\par }{\QB kẹ l'ị maru ẹge ndu Íjiputu

\par }{\QB gude kẹ ekuku,

\par }{\QB ẹphe eku onwẹphe;

\par }{\QB gwaa ndibe ngu maa.

\par }{\QB I meru; a maru ẹpha ngu;

\par }{\QB mbụ maru iya ẹge ono jeye ntanụ.


\par }{\Q \VS{11}I meru eze ẹnyimu;

\par }{\QB yo kekahu ẹbo l'ifu ẹphe;

\par }{\QB k'ọphu bụ l'ẹphe jeru ije

\par }{\QB l'alị ọkponku swee

\par }{\QB eze ẹnyimu ono.

\par }{\QB Obenu lẹ ndu achị ẹphe ọso;

\par }{\QB b'ị tụru mgbahẹka;

\par }{\QB ẹphe abụru gvudugungu

\par }{\QB l'ime mini ono

\par }{\QB l'ọ bụ mkpuma, a wụshiru

\par }{\QB l'ime eze mini, ha nshinu.


\par }{\Q \VS{12}O -be l'eswe;

\par }{\QB nggu egude urukpu,

\par }{\QB kpụru rogbodongu dua ẹphe.

\par }{\QB Teke o -beru l'ẹnyashi;

\par }{\QB nggu egude ọku,

\par }{\QB kpụru rogbodongu l'edu ẹphe;

\par }{\QB t'ọ bụru iphoro,

\par }{\QB a-nọdu ekoshi ẹphe ụzo.


\par }{\Q \VS{13}I nyizitaru lẹ Ugvu Sáyịnayi;

\par }{\QB nọdu l'imigwe kfuru nụ ẹphe.

\par }{\QB Ị nụru ẹphe ome-l'alị,

\par }{\QB kfụru nhamụnha;

\par }{\QB mẹ ekemu, bụ ọkpobe iya;

\par }{\QB mẹ iphe, ị tọru ọkpa iya,

\par }{\QB bụ iphe, dụ mma.


\par }{\Q \VS{14}I meru; ẹphe amaru mbọku,

\par }{\QB i doberu t'ọ bụru mbọku

\par }{\QB ọtu-ume ngu, dụ nsọ.

\par }{\QB I shi l'ẹka nwozi ngu,

\par }{\QB bụ Mósisu kfuru ẹphe

\par }{\QB ekemu, ẹphe a-nọdu etso.


\par }{\Q \VS{15}Teke ẹgu gụru ẹphe;

\par }{\QB b'ị nụru ẹphe nri,

\par }{\QB shi l'imigwe;

\par }{\QB bya ekee ẹphe mini,

\par }{\QB shi l'eze mkpuma t'ẹphe ngụa;

\par }{\QB teke mini gụru ẹphe.

\par }{\QB Ị sụru ẹphe t'ẹphe tụgbua

\par }{\QB je anata alị ono,

\par }{\QB i riburu nte l'ịi-nụ ẹphe ono.


\par }{\Q \VS{16}Ọbule nna ayi phẹ ono;

\par }{\QB bẹ palilahaaru onwẹphe eli;

\par }{\QB kwefu íkè; jịka ome iphe,

\par }{\QB ị sụru t'e meje.


\par }{\Q \VS{17}Ẹphe jịkaru ome iphe,

\par }{\QB ị sụru t'ẹphe mee;

\par }{\QB zahashịkota iphe ono, dụ

\par }{\QB biribiri, i meshiru ẹphe l'ifu ono.

\par }{\QB Ẹphe ekwefuru ngu íkè;

\par }{\QB ngee ngu ẹka l'ishi;

\par }{\QB fọta onye ishi, e-duphu

\par }{\QB ẹphe azụ lẹ Íjiputu,

\par }{\QB bụ ẹke ono, ẹphe shi bụru ohu ono.

\par }{\QB Obenu l'ị bụ Nchileke, agụje nvụ;

\par }{\QB onye emeje eze-iphe-ọma;

\par }{\QB onye obu-imiko;

\par }{\QB onye ẹ ta bụdu onye obu-ọku;

\par }{\QB onye n-yemobu iya nyịberu anyịbe,

\par }{\QB bụ iya meru; tị ha ẹphe;


\par }{\Q \VS{18}mbụ je akpaa lẹ teke

\par }{\QB ẹphe kpụru onwẹphe nweswi; sụ:

\par }{\QB ‘L'ọ ọwaa bụ Nchileke ẹphe,

\par }{\QB bụ onye dufutaru ẹphe lẹ Íjiputu;’

\par }{\QB mẹ teke ono,

\par }{\QB ẹphe kfubyishiru ngu k'ẹjo iya ono.


\par }{\Q \VS{19}Obenu l'i gude k'eze

\par }{\QB obu-imiko ngu ono;

\par }{\QB tị ha ẹphe l'echi-ẹgu.

\par }{\QB Urukpu ono, kpụru

\par }{\QB rogbodongu ono ta ha ẹphe.

\par }{\QB Ooduje ẹphe l'eswe.

\par }{\QB Ọku ono, kpụru rogbodongu

\par }{\QB ono ta nyịhubua anyịhu.

\par }{\QB Ọobujeru ẹphe iphoro l'ẹnyashi.


\par }{\Q \VS{20}Ị nụru ẹphe Ume ọma ngu ono

\par }{\QB t'ọ kpọ-zijeru ẹphe ụzo.

\par }{\QB Ẹ tị jịkadu ẹphe ọnu Mana

\par }{\QB ono, shi ngu l'ẹka ono.

\par }{\QB Ị nụru ẹphe mini t'ẹphe ngụa

\par }{\QB gude gboo ẹgu mini.


\par }{\Q \VS{21}Ụkporo afa ẹbo

\par }{\QB b'i heru ẹphe l'echi-ẹgu;

\par }{\QB to nwe iphe, ụko iya dụjeru ẹphe.

\par }{\QB Uwe ẹphe ta akahụbua akahụ;

\par }{\QB ọphu ọkpa te kobua ẹphe ekoko.


\par }{\Q \VS{22}I meru; ẹphe alụta alị-eze,

\par }{\QB dụ ichi l'iche;

\par }{\QB lụta mbakeshi, dụ iche iche;

\par }{\QB bya eworu alị ndu ono

\par }{\QB keshiaru ẹphe t'ọ bụru ókè-alị ẹphe.

\par }{\QB Ẹphe nataru alị Hẹ́shibonu,

\par }{\QB bụ alị-eze Sihọnu;

\par }{\QB mẹ alị Báshanu,

\par }{\QB bụ alị-eze Ọgu.


\par }{\Q \VS{23}I meru t'ụnwu ẹphe ha igwe

\par }{\QB l'ọ bụ mkpọ-kpodo, nọ l'igwe.

\par }{\QB Nggu edua ẹphe

\par }{\QB dubata l'alị ono, ị sụru nna ẹphe

\par }{\QB t'ẹphe bahụ je anata ono.


\par }{\Q \VS{24}Ọ bụ ụnwu ẹphe bahụru

\par }{\QB je anata alị ono.

\par }{\QB Ị lụ-gburu ẹphe ndu alị ono,

\par }{\QB bụ iya bụ ndu Kénanu.

\par }{\QB I meru tẹ ndu Kénanu;

\par }{\QB ndu eze ẹphe;

\par }{\QB mẹ ndu alị ono l'ẹphe ha

\par }{\QB lakọta ẹphe l'ẹka;

\par }{\QB k'ọphu ẹphe e-me ẹphe ẹge dụ ẹphe mma.


\par }{\Q \VS{25}Ẹphe lụtakotaru mkpụkpu,

\par }{\QB e gudetsua ụpho-mkpuma,

\par }{\QB shihugbaaru ike kpụ-phee

\par }{\QB mgburumgburu;

\par }{\QB mẹ alị-ọtsu;

\par }{\QB natakọta ụlo ngwa,

\par }{\QB dụgbaa iche iche;

\par }{\QB dụkota mma; ji ejiji.

\par }{\QB Ẹphe nakwarụphu wẹlu,

\par }{\QB a tụwaru atụtu;

\par }{\QB mẹ mgbo vayịnu;

\par }{\QB mẹ kẹ olivu;

\par }{\QB mẹ oshi-ọmi, dụ iche iche.

\par }{\QB Ẹphe eria; rijishia ẹpho;

\par }{\QB dashịa okporokpo.

\par }{\QB Ẹgiri iphe ono,

\par }{\QB ị nụkotaru ẹphe ono;

\par }{\QB bẹ ẹphe riru;

\par }{\QB yọ tsọo ẹphe ẹna.


\par }{\Q \VS{26}Obenu l'ẹphe

\par }{\QB kwefuru ngu íkè;

\par }{\QB nwufu ekemu ngu dobe l'agụga.

\par }{\QB Ẹphe gbushiru ndu

\par }{\QB nkfuchiru ngu,

\par }{\QB bụ ndu lọru ẹphe

\par }{\QB ẹka lẹ nchị ẹge ee-shi tẹ

\par }{\QB ẹphe ghaa ifu l'ẹke ị nọ.

\par }{\QB Ẹphe kfubyishiru ẹpha ngu ẹji ẹji.


\par }{\Q \VS{27}Ọ bụ iya meru; nggu eworu

\par }{\QB ẹphe ye ndu ọhogu ẹphe l'ẹka,

\par }{\QB bụ ndu kpọberu ẹphe ishi l'ọku.

\par }{\QB Ọ bụ teke ono, ẹphe nọ

\par }{\QB l'iphe-ẹhuka ono;

\par }{\QB bẹ ẹphe rakuru ngu.

\par }{\QB Nggu eshi l'imigwe

\par }{\QB nụa ẹkwa ẹphe;

\par }{\QB bya egude obu-imiko ngu

\par }{\QB ono, ha nshinu ono;

\par }{\QB nụ ẹphe ndu mgbafụta,

\par }{\QB bụ ndu nafụtaru ẹphe l'ẹka

\par }{\QB ndu ọhogu ẹphe ono.


\par }{\Q \VS{28}Nchị adụlephu ẹphe ndoo;

\par }{\QB ẹphe awatakwa ome

\par }{\QB ẹjo iphe l'ifu ngu ọdo.

\par }{\QB Nggu ewokwaru ẹphe ye l'ẹka

\par }{\QB ndu ọhogu ẹphe ọdo.

\par }{\QB Ẹphe abyakwa bya araku ngu ọdo;

\par }{\QB nggu eshi l'imigwe

\par }{\QB nụa ẹkwa ẹphe.

\par }{\QB Ugbo olemole b'i gudewa

\par }{\QB obu-imiko ngu;

\par }{\QB nafụta ẹphe.


\par }{\Q \VS{29}Ị lọru ẹphe ẹka lẹ nchị;

\par }{\QB ẹge ee-shi t'ẹphe lata azụ; meje ekemu ngu.

\par }{\QB Ọ bụ okfu l'ẹphe watalẹru-a

\par }{\QB ọpa-li onwẹphe eli;

\par }{\QB jịka ome iphe, i kfuru.

\par }{\QB Ẹphe meru ẹjo iphe

\par }{\QB gude mebyia ome-l'alị ngu;

\par }{\QB mbụ ome-l'alị ngu ono, bụ:

\par }{\QB madzụ -mee ya;

\par }{\QB yọ nọdu ndzụ ono.

\par }{\QB Ẹphe gude l'ẹphe bụ 'anụ-g'anụ;

\par }{\QB gbakutaru ngu azụ;

\par }{\QB kwefuru ngu íkè; jịka ngu

\par }{\QB ọngaberu nchị.


\par }{\Q \VS{30}Ị taru ẹphe nshi afa olemole.

\par }{\QB I gude Ume ngu

\par }{\QB shi l'ọnu ndu nkfuchiru ngu

\par }{\QB lọo ẹphe ẹka lẹ nchị.

\par }{\QB Ọ bụ l'ẹphe te yeduru ngu ọnu.

\par }{\QB Yọ bụru iya meru;

\par }{\QB nggu eworu ẹphe ye

\par }{\QB ndu alị ọdo,

\par }{\QB ẹphe l'ẹphe bu obutobu l'ẹka.


\par }{\Q \VS{31}Obenu l'i gude

\par }{\QB k'obu-imiko ngu ono,

\par }{\QB paru apaa ono;

\par }{\QB jịka t'ẹphe ba achịhu;

\par }{\QB jịkakwaphu

\par }{\QB l'ẹ tịi buhadu ẹphe ẹka;

\par }{\QB kẹ l'ị bụ Nchileke,

\par }{\QB emeje eze-iphe-ọma;

\par }{\QB bụru onye aphụje imiko.


\par }{\Q \VS{32}Ọo ya bụ; nggụbe Nchileke ayi;

\par }{\QB mbụ nggụbe Nchileke,

\par }{\QB ha nshinu; bụru Ọkaribe;

\par }{\QB bya abụru onye dụ egvu;

\par }{\QB onye edobeje ndzụ, ọ gbaru;

\par }{\QB ọphu n-yemobu iya

\par }{\QB 'agvụjedu agvụgvu.

\par }{\QB Byiko tẹ iphe-ẹhuka-wa,

\par }{\QB ayi eje-wa; ba dụkwa ngu

\par }{\QB rụswa-rụswa l'ẹnya;

\par }{\QB bụ iya bụ iphe-ẹhuka-wa,

\par }{\QB dakfutaru ayi-a; dakfuta

\par }{\QB ndu eze ayi;

\par }{\QB ndu ishi ayi;

\par }{\QB ndu achịjeru Nchileke ẹja;

\par }{\QB mẹ ndu nkfuchiru Nchileke ayi;

\par }{\QB mbụ iphe-ẹhuka ono,

\par }{\QB dakfutaru nna ayi phẹ;

\par }{\QB mẹ ndibe ngu l'ẹphe ha;

\par }{\QB shita l'oge kẹ

\par }{\QB ndu eze ndu Asiriya jeye ntanụ-a.


\par }{\Q \VS{33}Iphe ono, dakfutakotaru ayi

\par }{\QB ono bẹ iswi dụkotakwa ngu mma.

\par }{\QB I meru iphe, kfụru akfụru.

\par }{\QB Obenu l'ayịbedua meru ẹji.


\par }{\Q \VS{34}Ndu eze ayi; ndu ishi ayi;

\par }{\QB ndu achịjeru ayi Nchileke ẹja;

\par }{\QB mẹ nna ayi phẹ te medu ekemu ngu.

\par }{\QB Ọphu ẹphe 'angadu nchị l'iphe,

\par }{\QB ị sụru t'e mee; mẹ l'ẹka,

\par }{\QB ị lọru ẹphe lẹ nchị;


\par }{\Q \VS{35}je akpaa lẹ teke ẹphe nọ

\par }{\QB l'alị-eze ẹphe l'eri ẹgiri iphe ono,

\par }{\QB ị nụkotaru ẹphe l'eze alị ono;

\par }{\QB mbụ alị-ọtsu ono, ị nụru ẹphe ono;

\par }{\QB ẹphe ta abadụru ẹja;

\par }{\QB ọphu ẹphe aghakọbedu;

\par }{\QB haa ẹjo-ụzo, ẹphe etso.


\par }{\Q \VS{36}Lewaru ẹge ayi bụ ohu

\par }{\QB ntanụ l'alị ono, ị nụru

\par }{\QB nna ayi oche phẹ ono;

\par }{\QB mbụ alị ono, ị nụru ẹphe

\par }{\QB t'ẹphe ria iphe, shi iya nụ;

\par }{\QB ria iphe-ọma ono,

\par }{\QB nọ iya nụ ono.

\par }{\QB Lewaru ẹge ayi bụ ohu ntanụ.


\par }{\Q \VS{37}Ọ kwa ndu eze ono,

\par }{\QB i doberu t'ẹphe chịa ayi ono; bẹ iphe,

\par }{\QB shi l'alị ono alakọtaru.

\par }{\QB Ishi iya abụru ẹjo iphe,

\par }{\QB ayi meshiru.

\par }{\QB Ẹphe gude ayịbedua;

\par }{\QB gude ẹku ayi

\par }{\QB l'eme iphe, dụ ẹphe mma.

\par }{\QB Ayi nọkwa l'oke iphe-ẹhuka!


\par }{\SH Ndu byaru ẹka l'ẹkwo ọgba-ndzụ
\par }
{\PP \VS{38}“Ọ kwa iphe ono meru iphe ayi abya ọgba ndzụ-a, ẹ-te etengadu etenga-wa. Ee-dekwa iya phụ edede l'ẹkwo tẹ ndu ishi ayi; ndu Lívayi; mẹ ndu agbajẹru ayi Nchileke ẹja; mee ya iphe-ọhubama.”




\par }\Chap{10}{\PP \VerseOne{1}Ndu yeru ẹka l'ẹkwo ọgba-ndzụ ono bụ: Gọvano Nehemáya Hakalaya; mẹ Zedekaya. Ndu ọdo, yeru ẹka l'ẹkwo ọgba-ndzụ ono bụ:

\VS{2}Seráya; Azaríya; Jeremáya;

\VS{3}Pashọ; Amariya; Malukíja;

\VS{4}Hatushi; Shebaniya; Máluku;

\VS{5}Harimu; Meremọtu; Obedáya;

\VS{6}Dánẹlu; Ginetọnu; Baruku;

\VS{7}Meshulamu; Abíja; Mijiaminu;

\VS{8}Maaziya; Biligayi; mẹ Shemáya. Ndu ono bụkota ndu achịjeru Nchileke ẹja.


\par }{\PP \VS{9}Ndu Lívayi, yeru ẹka l'ẹkwo ọgba-ndzụ ono bụ: Jeshuwa Azanaya; Binuyi, bụ onye eri Henadadu; Kadumẹlu;

\VS{10}mẹ ụnwunna ẹphe, bụ Shebaniya; Hodiya; Kelita; Pelaya; Hananu;

\VS{11}Mayịka; Rehobu; Hashabaya;

\VS{12}Zaku; Sherabiya; Shebaniya;

\VS{13}Hodiya; Bani; mẹ Beninu.


\par }{\PP \VS{14}Ndu ishi ndu Ízurẹlu, yeru ẹka l'ẹkwo ọgba-ndzụ ono bụ: Paroshi; Pahatu-Móabu; Élamu; Zatu; Bani;

\VS{15}Buni; Azụgadu; Bebayi;

\VS{16}Adónịja; Biguvayi; Adinu;

\VS{17}Ateya; Hezekáya; Azụru;

\VS{18}Hodiya; Hashumu; Bezayi;

\VS{19}Harifu; Anatọtu; Nebayi;

\VS{20}Magupiyashi; Meshulamu; Heziya;

\VS{21}Meshezabẹlu; Zédọku; Jaduwa;

\VS{22}Pelatiya; Hananu; Anaya;

\VS{23}Hosáya; Hananaya; Hashubu;

\VS{24}Haloheshi; Piliha; Shobẹku;

\VS{25}Rehumu; Hashabuna; Maseya;

\VS{26}Ahíja; Hananu; Ananu;

\VS{27}Máluku; Harimu; mẹ Bena.


\par }{\SH Ndzụ, a gbaru
\par }
{\PP \VS{28}Ndu Ízurẹlu ọdo, phọduru nụ; mẹ ndu achịjeru Nchileke ẹja; ndu Lívayi; ndu nche ọnu-ọguzo eze-ụlo Nchileke; ndu egvu; ndu ozi l'eze-ụlo Nchileke; iphe, bụ ndu kewafụru onwẹphe l'ẹke ndu alị ọdo nọ l'okfu ekemu Nchileke; unyomu ẹphe; mẹ iphe, bụ ụnwu ẹphe ndu ọphu iphe dowaru ẹnya;

\VS{29}atụko l'ẹphe ha tsoru ndu ụnwunna ẹphe; mẹ ndu a maru ẹpha ẹphe agụru ẹnwa kpua onwẹphe; ria nte l'ẹphe a-nọdu eme ekemu Nchileke; mbụ ekemu ono, Nchileke shi l'ẹka Mósisu, bụ nwozi iya tụa ono; l'ẹphe a-nọdu eme iphe, Ojejoje, bụ Nnajiufu sụru t'e meje; meje ome-l'alị iya; mẹ iphe, ọ tọru ọkpa iya.


\par }{\PP \VS{30}“Ayi riburu l'ayi lẹ ndu alị ọdo ta alụgbahedua nwanyi ọdo.


\par }{\PP \VS{31}“Ọ -bụru lẹ ndu alị ọdo vubataru ngwa-aswa ẹphe; mẹ nri bya erere mbọku ọtu-ume bẹ ayi ta azụdu ẹphe aswa mbọku ọtu-ume; m'ọ bụ mbọku ọdo, dụ nsọ. Ayi a-kọje alị ayi afa ishingu; o -rua l'afa k'ẹsaa; ayi ahaa ya t'ọ tụta ume; hakwaaphu iphe, bụ ụgwo, e ji ayi t'ọ laa.


\par }{\PP \VS{32}“Iphe ọdo, ayi kwetaru l'ayi a-nọdu eme bụ l'afa l'afa ha bẹ ayi e-wotaje nkere-ẹto mkpọla-ọcha bya anụ t'e gude eje ozi, nọ l'ụlo Nchileke ayi.

\VS{33}Mbụ t'e gudeje iya zụta iphe, e gude eme buredi, eedobejeru Nchileke nsọ; gude iya zụta iphe, e gude egwo ngwẹja-nri; kẹ ngwẹja-ukfuru, bụ ọphu eegwoje tekenteke; kẹ ngwẹja mbọku ọtu-ume; kẹ Ajị Ọnwa Ọphungu; kẹ ajị ọdo, bụ ajị, a tụ-buru atụ-bu; kẹ ngwẹja ọdo, dụ nsọ; kẹ ngwẹja-iphe, dụ ẹji ndu Ízurẹlu; kẹ ngwẹja Ụgwo Ẹjo iphe ndu Ízurẹlu meshiru; mẹwaru iphe bụ ozi, eeje ejeje l'ụlo Nchileke ayi.


\par }{\PP \VS{34}“Ayịbe ndu achịjeru Nchileke ẹja; ndu Lívayi; mẹ ndu Ízurẹlu mmanu bẹ tụakwaru ẹnwa gude kee ẹge ee-shije akpa nkụ ụlo Nchileke ayi afa l'afa. E keru ọkpa nkụ ọbu l'ẹnya-ufu l'ẹnya-ufu; tubukwaaphu teke aa-kpatajẹ iya; mbụ nkụ, e gude akpọ ngwẹja ọku l'eli ẹnya-ngwẹja Ojejoje, bụ Nchileke ayi ẹge ono, e deru iya l'ekemu ono.


\par }{\PP \VS{35}“Iphe ọdungu, ayi kpataru l'iphe, ayi meberu l'alị yẹle akpụru ọdungu oshi-ọmi ayi mịtaru bẹ ayi e-wobataje l'ụlo Ojejoje afa l'afa.


\par }{\PP \VS{36}“Ọ kwaphụ ẹge ono bẹ ayi e-kutaje nwata, bụru ayi ọkpara; kpụta anụ, vuru uzọ waa nne iya ọswa l'eswi ayi; atụru ayi; mẹ eghu ayi; gude je l'ụlo Nchileke ayi; je anụ ndu achịjeru Nchileke ẹja, bụ ndu eje ozi l'ụlo Nchileke ayi ono; ẹge ono, e deru iya l'ekemu ono.


\par }{\PP \VS{37}“Ayi e-wotajekwaphu iphe ivuzọ, a kpataru l'okfu ayi, e gweru egwegwe yẹle iphe ọdo, gbaru tẹ ayi nụ Nchileke; dụ l'ọ bụ akpụru ọdungu, oshi-ọmi ayi mịtaru; mẹ mẹe ọphungu ayi; mẹ manụ; je anụ ndu achịjeru Nchileke ẹja t'e dobegbaa l'ụlo, aakwakọbeje iphe l'ụlo Nchileke. Ayi e-wota òkè lanụ l'ụzo iri l'iphe, ayi metaru l'alị nụ ndu Lívayi; kẹ l'ọo ndu Lívayi bẹ anakọje òkè lanụ l'ụzo iri lẹ mkpụkpu lẹ mkpụkpu ẹke aakọbeje iphe l'alị.

\VS{38}Onye achịjeru Nchileke ẹja, shi l'eri Érọnu a-nọduje swiru ndu Lívayi ono teke ẹphe a-nadu anakọ ụzo lanụ l'ụzo iri ono. Ndu Lívayi ono e-shi l'òkè lanụ l'ụzo iri ono, ẹphe nakọru ono wofuta òkè lanụ l'ụzo iri je edobe l'ụlo-ẹku eze-ụlo Nchileke ayi.

\VS{39}Ndu Ízurẹlu; mẹ ndu Lívayi bẹ a-tụje nri; mẹe ọphungu; mẹ manụ wobata l'ụlo-ẹku eze-ụlo Nchileke; mẹ ẹke ndu achịjeru Nchileke ẹja, l'eje ozi teke ono anọduje; mẹ ẹke ndu nche ọnu-ọguzo; mẹ ndu egvu anọje.

\par }{\PP “Ayi ta ahahẹdu ụlo Nchileke ayi ọdo.”




\par }\Chap{11}{\SH Ndu a-bya eburu lẹ Jerúsalemu
\par }
{\PP \VerseOne{1}Teke ono bụ ndu ishi ndu Ízurẹlu bu lẹ Jerúsalemu. Ndu Ízurẹlu ọphu abya atụa ẹnwa gude fọta ndu a-bya eburu lẹ Jerúsalemu, bụ mkpụkpu ono, dụ nsọ ono. Ẹphe eshije l'ụmadzu iri fọta onye lanụ t'ọ bya eburu lẹ Jerúsalemu; ẹphe ahaa tete ọphu t'ẹphe buru lẹ mkpụkpu ẹphe.

\VS{2}Ndu kweru nụ; wofuta onwẹphe l'ẹphe e-buru lẹ Jerúsalemu bẹ ndu Ízurẹlu jaru ajaja.

\VS{3}Ndu ọwaa bụ ndu ishi mkpụkpu, bụ ndu ọphu bu lẹ Jerúsalemu. Obenu lẹ ndu Ízurẹlu; ndu achịjeru Nchileke ẹja; ndu Lívayi; ndu eje ozi l'eze-ụlo Nchileke; mẹ ndibe ndu ejeru Sólomọnu ozi bẹ onyenọnu bu l'alị k'ẹka iya lẹ mkpụkpu ẹphe lẹ Júda.

\VS{4}Ụphodu ndu Júda; mẹ ndu Bénjaminu hakwarụphu buru lẹ Jerúsalemu.

\par }{\PP Ndu Júda, bu lẹ Jerúsalemu bụ: Ataya. Ataya bụ nwatibe Uzáya; Uzáya abụru nwatibe Zekaráya; Zekaráya abụru nwatibe Amariya; Amaraya abụru nwatibe Shefatíya; Shefatíya abụru nwatibe Mahálalẹlu, bụ onye shi l'eri Pẹ́rezu.


\par }{\PP \VS{5}Onye ọdo bụ Maseya. Maseya bụ nwatibe Baruku; Baruku abụru nwatibe Kọlu-hoze; Kọlu-hoze abụru nwatibe Hazaya; Hazaya abụru nwatibe Adaya; Adaya abụru nwatibe Joyaribu; Joyaribu abụru nwatibe Zekaráya, bụ onye shi l'eri Sháyilo.


\par }{\PP \VS{6}Ndu ufu Pẹ́rezu, bu lẹ Jerúsalemu bẹ kpakọru dụ ụnu madzụ; l'ụkporo madzụ ẹto l'ụmadzu ẹsato; bụkotaru mkparawa.


\par }{\PP \VS{7}Ndu Bénjaminu, bu lẹ Jerúsalemu bụ: Salu. Salu bụ nwatibe Meshulamu; Meshulamu abụru nwatibe Jowedu; Jowedu abụru nwatibe Pedaya; Pedaya abụru nwatibe Kolaya; Kolaya abụru nwatibe Maseya; Maseya abụru nwatibe Itiyẹlu; Itiyẹlu abụru nwatibe Jeshaya.


\par }{\PP \VS{8}A bya eyeru iya ụnwunna Salu phẹ, bụ iya bụ Gabayi; mẹ Salayi.

\par }{\PP Iphe ẹphe kpakọru dụ bụ ụnu madzụ labụ l'ụkporo madzụ ishingu l'ụmadzu ẹsato.

\VS{9}Onye bụ onye ishi ẹphe bụ Jówẹlu Zikiri. Júda Hasenuwa abụru onye etsota onye ishi lẹ mkpụkpu ono.


\par }{\PP \VS{10}Ndu achịjeru Nchileke ẹja, bu lẹ Jerúsalemu bụ: Jedaya Joyaribu; Jakinu;

\VS{11}mẹ Seráya Hilikaya. Hilikaya bụ nwatibe Meshulamu; Meshulamu abụru nwatibe Zédọku. Zédọku bụ nwatibe Merayotu. Merayotu abụru nwatibe Ahitubu, bụ onye ishi l'ụlo Nchileke.

\VS{12}E -yeru iya ụnwunna ẹphe, bụ ndu eje ozi l'eze-ụlo Nchileke bẹ iphe, ẹphe kpakọru dụ bụ ụnu madzụ labụ l'ụkporo ụmadzu l'ụmadzu labụ.

\par }{\PP Onye ọdo bụ Adaya Jerohamu. Jehoramu bụ nwatibe Pelalaya; Pelalaya abụru nwatibe Amuzi. Amuzi bụ nwatibe Zekaráya; Zekaráya abụru nwatibe Pashọ; Pashọ abụru nwatibe Malukíja.

\VS{13}E -yeru iya ụnwunna iya, bụkota ndu ishi l'ọnu-ufu ẹphe; bẹ iphe, ẹphe kpakọru dụ bụ ụkporo madzụ iri l'ẹbo l'ụmadzu ẹbo.

\par }{\PP Onye ọdo bụ Amashayi Azarẹlu. Azarẹlu bụ nwatibe Ahụzayi; Ahụzayi abụru nwatibe Meshilemotu; Meshilemotu abụru nwatibe Imá.

\VS{14}E -yeru iya ụnwunna iya, bụkota ike-ka-l'ọgu phẹ bẹ iphe, ẹphe kpakọru dụ bụ ụkporo madzụ ishingu l'ụmadzu ẹsato. Onye ishi ẹphe bụ Zabudiyẹlu Hagedolimu.


\par }{\PP \VS{15}Ndu Lívayi, bu lẹ Jerúsalemu bụ: Shemáya Hashubu. Hashubu bụ nwatibe Azurikamu; Azurikamu abụru nwatibe Hashabaya; Hashabaya abụru nwatibe Buni.


\par }{\PP \VS{16}Ndu ọdo bụ: Shabetayi yẹle Jozabadu, bụ ndu ishi ndu Lívayi, bụ ndu eleta ẹnya l'ozi, eeje l'azụ ụlo Nchileke.


\par }{\PP \VS{17}Onye ọdo bụ: Mataníya Mayịka. Mayịka bụ nwatibe Zabudi; Zabudi abụru nwatibe Ásafu, bụ onye ishi egvu-ekele; mẹ kẹ okfu anụ Nchileke.

\par }{\PP Bakubukaya bụ onye k'ẹbo l'ụnwunna Mataníya.

\par }{\PP Onye ọdo bụ Abuda Shamuwa. Shamuwa bụ nwatibe Galalu; Galalu abụru nwatibe Jedutunu.


\par }{\PP \VS{18}Ndu Lívayi, bu lẹ mkpụkpu ono, dụ nsọ ono bẹ kpakọru dụ ụkporo madzụ iche iche ugbo iri l'ẹno l'ụmadzu ẹno.


\par }{\PP \VS{19}Ndu nche ọnu-ụzo eze-ụlo Nchileke bụ: Akubu; Talumọnu; mẹ ụnwunna ẹphe, bụ ndu nche ọnu eze-ụlo Nchileke. Iphe, ẹphe dụ bụ ụkporo madzụ iche iche ugbo ẹsato l'ụmadzu iri l'ẹbo.


\par }{\PP \VS{20}Ndu phọduru nụ lẹ ndu Ízurẹlu ọdo; ndu achịjeru Nchileke ẹja; mẹ ndu Lívayi bukota lẹ mkpụkpu mkpụkpu, nọgbaa l'alị Júda. Onyenọnu bugbaa l'ókè-alị nk'iya.

\VS{21}Ndu ejeje ozi l'eze-ụlo Nchileke bẹ buru l'ugvu Ofẹlu lẹ Jerúsalemu. Yọ bụru Ziha yẹle Gishipa bụ ndu ishi ndu ono, eje ozi l'eze-ụlo ono.


\par }{\PP \VS{22}Ndu bụ ndu ishi ndu Lívayi ono, bu lẹ Jerúsalemu bụ: Uzi Bani. Banị bụ nwatibe Hashabaya; Hashabaya abụru nwatibe Mataníya; Mataníya abụru nwatibe Mayịka, bụ onye shi l'eri Ásafu. Ndu eri Ásafu bụ ẹphe bụ ndu ishi egvu l'eze-ụlo Nchileke.

\VS{23}Ndu k'egvu ono bẹ eze tụru ekemu swiberu. Yọ bụru ekemu k'eze ono bụ iya ekoshije ẹphe iphe ẹphe a-nọdu eme mbọku-mbọku.


\par }{\PP \VS{24}Onye nọ-chiru ẹnya ndu Ízurẹlu l'ifu eze bụ Petahiya Meshezabẹlu, shi l'eri Zera Júda.


\par }{\SH Ndu Ízurẹlu, bu l'ime ime obodo
\par }
{\PP \VS{25}A bya l'ime obodo l'ẹke ẹphe akọje iphe; ụnwu Júda bẹ haru buru lẹ Kiriyatu-aba; mẹ ụnwu edukfu edukfu, nọkota iya nụ. Ẹphe hakwarụphu buru lẹ Díbọnu; mẹ edukfu edukfu, nọkota iya nụ; mẹ Jakabezẹlu; mẹ edukfu edukfu, nọkota iya nụ.

\VS{26}Ẹphe buru lẹ Jeshuwa; Molada; Bẹ́tu-Pẹletu;

\VS{27}Haza-shuwalu; Besheba yẹle edukfu edukfu, nọkota iya nụ;

\VS{28}mẹ lẹ Zíkulagu; mẹ Mekona yẹle edukfu edukfu, nọkota iya nụ;

\VS{29}mẹ lẹ Ẹnu-Rimọnu; Zora; Jamútu;

\VS{30}Zanowa; mẹ Adulámu yẹle edukfu edukfu, nọkota iya nụ; mẹ lẹ Lakíshi yẹle alị, nọkota iya nụ; mẹ lẹ Azeka yẹle edukfu edukfu, nọkota iya nụ. Ọo ya bụ l'ẹphe buru shita lẹ Besheba jeye lẹ nsụda Hínọmu.


\par }{\PP \VS{31}Ndu Bénjaminu bẹ shi lẹ Géba bua kwasẹru. Ẹphe buru lẹ Mikumashi; Ayija; mẹ Bẹ́telu yẹle edukfu edukfu, nọkota iya nụ;

\VS{32}mẹ lẹ Anatọtu; Nobu; Ananiya;

\VS{33}Házọ; Ráma; Gitayimu;

\VS{34}Hadidi; Zeboyimu; Nebalatu;

\VS{35}Lodu; mẹ Ono yẹle Nsụda Ndu Eme Nka.

\VS{36}Ụphodu ndu Lívayi, ẹphe lẹ ndu ikfu Júda shi buru b'e keru yeru ndu ikfu Bénjaminu.




\par }\Chap{12}{\SH Ndu achịjeru Nchileke ẹja; mẹ ndu Lívayi
\par }
{\PP \VerseOne{1}Ọwaa bụ ndu achịjeru Nchileke ẹja; mẹ ndu Lívayi, ẹphe lẹ Zerúbabelu Sheyalutiyẹlu; mẹ Jeshuwa yị; shi l'ẹke a kpụru ẹphe lẹ ndzụ laa ndọ-ọ: Seráya; Jeremáya; Ẹ́zura;

\VS{2}Amariya; Máluku; Hatushi;

\VS{3}Shekaníya; Rehumu; Meremọtu;

\VS{4}Ido; Ginetoyi; Abíja;

\VS{5}Mijiaminu; Madiya; Biliga;

\VS{6}Shemáya; Joyaribu; Jedaya;

\VS{7}Salu; Amọku; Hilikaya; mẹ Jedaya. Ndu ono shi bụkotaru ndu ishi ndu achịjeru Nchileke ẹja; bụgbakwaaruphu ishi l'ụnwunna ẹphe l'oge kẹ Jeshuwa.


\par }{\PP \VS{8}Ndu kẹ Lívayi bụ: Jeshuwa; Binuyi; Kadimiyẹlu; Sherabiya; Júda; mẹ Mataníya. Ọ bụ Mataníya yẹle ụnwunna iya bẹ bụ ndu kẹ egvu-ekele nọ l'ẹka.


\par }{\PP \VS{9}Ụnwunna ẹphe; mbụ Bakubukaya yẹle Uni bẹ gbakọberu ọgbo-egvu, ekwejeru ẹphe egvu ono.


\par }{\SH Eri Jeshuwa, bụ onye ishi ndu achịjeru Nchileke ẹja
\par }
{\PP \VS{10}Jeshuwa bụ nna Joyakimu; Joyakimu abụru nna Eliyashibu. Eliyashibu bụ nna Joyada;

\VS{11}Joyada abụru nna Jonátanu; Jonátanu abụru nna Jaduwa.


\par }{\SH Ndu bụ ishi l'ọnu-ụlo ndu achịjeru Nchileke ẹja
\par }
{\PP \VS{12}L'oge kẹ Joyakimu; ọwaa ndu shi bụgbaaru ishi l'ọnu-ụlo ndu achịjeru Nchileke ẹja:

\par }{\QB Onye ishi kẹ ọnu-ụlo

\par }{\QB Seráya bụ Meraya; onye ishi kẹ ọnu-ụlo

\par }{\QB Jeremáya abụru Hananíya.


\par }{\Q \VS{13}Onye ishi kẹ ọnu-ụlo

\par }{\QB Ẹ́zura bụ Meshulamu; onye ishi kẹ ọnu-ụlo

\par }{\QB Amariya abụru Jehohananu.


\par }{\Q \VS{14}Onye ishi kẹ ọnu-ụlo

\par }{\QB Máluku bụ Jonátanu; onye ishi kẹ ọnu-ụlo

\par }{\QB Shebaniya abụru Jósẹfu.


\par }{\Q \VS{15}Onye ishi kẹ ọnu-ụlo

\par }{\QB Harimu bụ Adụna; onye ishi kẹ ọnu-ụlo

\par }{\QB Merayotu abụru Helukayi.


\par }{\Q \VS{16}Onye ishi kẹ ọnu-ụlo

\par }{\QB Ido bụ Zekaráya; onye ishi kẹ ọnu-ụlo

\par }{\QB Ginetọnu abụru Meshulamu.


\par }{\Q \VS{17}Onye ishi kẹ ọnu-ụlo

\par }{\QB Abíja bụ Zikiri; onye ishi kẹ ọnu-ụlo

\par }{\QB Miniyaminu yẹle

\par }{\QB Mowadiya abụru Pilitayi.


\par }{\Q \VS{18}Onye ishi kẹ ọnu-ụlo

\par }{\QB Biliga bụ Shamuwa; onye ishi kẹ ọnu-ụlo

\par }{\QB Shemáya abụru Jehonatanu.


\par }{\Q \VS{19}Onye ishi kẹ ọnu-ụlo

\par }{\QB Joyaribu bụ Matenayi;

\par }{\QB onye ishi kẹ ọnu-ụlo Jedaya abụru Uzi.


\par }{\Q \VS{20}Onye ishi kẹ ọnu-ụlo

\par }{\QB Salayi bụ Kalayi; onye ishi kẹ ọnu-ụlo

\par }{\QB Amọku abụru Ẹba.


\par }{\Q \VS{21}Onye ishi kẹ ọnu-ụlo

\par }{\QB Hilikaya bụ Hashabaya;

\par }{\QB onye ishi kẹ ọnu-ụlo Jedaya abụru Netanẹlu.


\par }{\SH Eedeshi ẹpha ndu achịjeru Nchileke ẹja; mẹ kẹ ndu Lívayi
\par }
{\PP \VS{22}L'oge kẹ Eliyashibu; kẹ Joyada; kẹ Johananu; kẹ Jaduwa b'e dekotaru ẹpha ndu ishi ndu Lívayi; mẹ kẹ ndu ishi ndu achịjeru Nchileke ẹja l'ẹkwo. Ẹpha ono b'e deru teke Dariyọsu bụ eze, l'achị Peshiya.


\par }{\PP \VS{23}Ụnwu Lívayi, bụ ndu ishi l'ọnu-ụlo nna ẹphe b'e dekotaru ẹpha ẹphe l'ẹkwo, e deshiru iphe meru nụ l'oge kẹ Johananu Eliyashibu.


\par }{\SH Eekeshi ozi l'eze-ụlo Nchileke
\par }
{\PP \VS{24}Ndu bụ ishi ndu Lívayi bụ: Hashabaya; Sherabiya; mẹ Jeshuwa Kadimiyẹlu. Ụnwunna ẹphe egude egvu-ajaja yẹle egvu-ekele l'ekweru ẹphe egvu, bụ iya bụ ẹge Dévidi, bụ onye kẹ Nchileke tọru ẹphe ọkpa iya.


\par }{\PP \VS{25}Mataníya; Bakubukaya; Obedáya; Meshulamu; Talumọnu; mẹ Akubu bẹ bụ ndu nche l'ọnu eze-ụlo Nchileke.


\par }{\PP \VS{26}Ndu ono bẹ jeru ozi l'oge kẹ Joyakimu Jeshuwa Jozadaku; mẹ l'oge kẹ Nehemáya, bụ gọvano; mẹkwaphu l'oge kẹ Ẹ́zura, bụ onye achịjeru Nchileke ẹja bya abụru o-de-ẹkwo.


\par }{\SH Eeye Nchileke ụpho-mkpuma Jerúsalemu l'ẹka
\par }
{\PP \VS{27}Yo be teke ee-woru ụpho-mkpuma Jerúsalemu ono ye Nchileke l'ẹka; a chọru ndu Lívayi jekota iphe, bụ ẹke, ẹphe bu; t'ẹphe byakọta Jerúsalemu bya egude ẹhu-ọtso-ẹna; mẹ egvu-ekele; kụa ogele; kpọo une; mẹ ibekwe; gude woru ụpho-mkpuma ono ye Nchileke l'ẹka.

\VS{28}Ndu Lívayi, bụ ndu ọgbo-egvu ono eshi l'iphe bụ alị, nọ-pheru Jerúsalemu mgburumgburu; mẹ edukfu nọtsua lẹ Netofa dzukota.

\VS{29}Ndu ọphu shi lẹ Bẹ́tu-Gíligalu; mẹ l'ụzo Géba; mẹ Azụmavetu edzua; kẹle ndu ọgbo-egvu ono bẹ metaru mkpụkpu buphee Jerúsalemu mgburumgburu.

\VS{30}Ndu achịjeru Nchileke ẹja; mẹ ndu Lívayi edoo onwẹphe nsọ; bya edokwaaphu ndu Ízurẹlu nsọ; bye edoo ọnu-ọguzo Jerúsalemu yẹle ụpho-mkpuma ono nsọ.


\par }{\PP \VS{31}Teke ono bẹ mu bya eduta ndu ishi ndu Júda; ẹphe enyihu eli ụpho-mkpuma ono. Mu abya agbaa uzi ndu egvu ẹbo, hagbaa nshinu, bụ ndu a-nọdu agụ egvu-ekele.

\par }{\PP Uzi lanụ edzebe; shia eli ụpho-mkpuma ono ụzo ẹka-ụtara lụfuta lẹ Ọnu-ọguzo Ikpọzu.

\VS{32}Ndu tso ẹphe l'azụ abụru Hoshaya; nkere-ẹbo ndu ishi ndu Júda;

\VS{33}Azaríya; Ẹ́zura; Meshulamu;

\VS{34}Júda; Bénjaminu; Shemáya; Jeremáya;

\VS{35}mẹ ndu ọdo, shi l'eri ndu achịjeru Nchileke ẹja, chịgbaa ụpyoku; mẹkwaphu Zekaráya Jonátanu. Jonátanu bụ nwatibe Shemáya; Shemáya abụru nwatibe Mataníya. Mataníya bụ nwatibe Mikaya; Mikaya abụru nwatibe Zakuru. Zakuru bụ nwatibe Ásafu;

\VS{36}yẹle ụnwunna iya, bụ Shemáya; Azarẹlu; Milalayi; Milalayi; Mayị; Netanẹlu; Júda; mẹ Hanani. Ẹphebedua bẹ gude ụduru ngwa-egvu, Dévidi, bụ onye kẹ Nchileke sụru t'e gudeje. Yọ bụru Ẹ́zura, bụ o-de-ẹkwo bẹ vutaru ẹphe ụzo.

\VS{37}Ẹphe erulephu Ọnu-ọguzo Mini; shia l'ẹphe eshi l'ubube ụlo-eli, eeshije enyiba lẹ Mkpụkpu Dévidi; mbụ l'eli mkpokobe ẹke, laru l'ụpho-mkpuma ono; ẹphe eshia l'eli eli mgboro ụlo Dévidi; lụfuta lẹ Ọnu-ọguzo Mini, nọ l'ụzo ẹnyanwu-ahata.


\par }{\PP \VS{38}Ndu egvu k'ẹbo awụru shia ụzo ẹka-ibyita. Mbẹdua; mẹ nkere-ẹbo ndu Ízurẹlu l'etso ẹphe l'azụ; awụa l'eli ụpho-mkpuma ono; shi l'ụlo-eli Ọku-ụzu lụfuta lẹ Obosara Ụpho-mkpuma.

\VS{39}Ayi eshi l'ẹke ono wụru je eswee Ọnu-ọguzo Ífuremu; swee Akahụ Ọnu-ọguzo; swee Ọnu-ọguzo Ẹma; swee Ụlo-eli Hananẹlu; swee Ụlo-eli Ụkporo-ise; shi ẹke ono lụfuta lẹ Ọnu-ọguzo Atụru. Yọ bụru lẹ Ọnu-ọguzo Nche bẹ ẹphe jebeberu.


\par }{\PP \VS{40}Ndu ọgbo-egvu labụ ono, agụje egvu-ekele ono abya edoo onwẹphe l'ụlo Nchileke. Mbẹdua; mẹ nkere-ẹbo ndu ishi ono abyakwaphu bya edoo onwayi.

\VS{41}Ndu achịjeru Nchileke ẹja, bụ iya bụ Ẹliyakimu; Maseya; Miniyaminu; Mikaya; Eliyowenayi; Zekaráya; mẹ Hananaya abyakwaphu bya edoo onwẹphe; gudetsua ụpyoku.

\VS{42}Ndu ọdo, tso ẹphe bụ: Maseya; Shemáya; Eliyéza; Uzi; Jehohananu; Malukíja; Élamu; mẹ Eza. Ndu egvu ono awata ọgu egvu; onye bụ onye ishi egvu ẹphe abụru Jezurahiya.


\par }{\PP \VS{43}Mbọku ono bẹ ẹphe gworu ngwẹja, ha nshinu. Ẹhu atsọo ẹphe ẹna; kẹ lẹ Nchileke meru t'ẹhu tsọo ẹphe ẹna nshinu. Ụnwanyi; mẹ ụnwegirima atụko tee ẹswa. Ụzu ẹhu-ọtso-ẹna, ada lẹ Jerúsalemu b'e gbe nọdutsuaru l'ẹke, teru ẹnya l'anụ.


\par }{\SH Iphe, a nụru t'e gude abaru Nchileke ẹja l'ụlo iya
\par }
{\PP \VS{44}Ọ bụ mbọku ono b'a fọtaru ndu e-letaje ẹnya l'ụlo, eedobeje iphe; mbụ letaje ẹnya l'iphe, a tụru atụtu; mẹ akpụru iphe ọdungu; mẹ òkè lanụ l'ụzo iri. Ndu ono e-shije l'iphe bụ okfu, a kọru lẹ mkpụkpu ono mgburumgburu wobata iphe bya edobe l'ụlo-ẹku ono, eedobeje iphe ono ẹge ekemu sụru t'e mejeru iya ndu achịjeru Nchileke ẹja; mẹ ndu Lívayi; kẹle ndu Júda bẹ ẹhu atsọ ẹna l'ẹke ndu achịjeru Nchileke ẹja; mẹ ndu Lívayi ono, eje ozi ono nọ.

\VS{45}Ẹphe eje ozi Nchileke ẹphe; l'eje ozi k'ọsafu mmeru; ẹge ono, ndu egvu; mẹ ndu nche ọnu-ọguzo ejekwaphu ozi, ruberu ẹphe; l'ụzo ono, Dévidi; mẹ nwa iya, bụ Sólomọnu sụru t'e meje iya ono.

\VS{46}Ishi iya abụru lẹ teke Dévidi; mẹ Ásafu nọ ndzụ; mbụ l'oge ndiche b'e shi nweru ndu ishi ndu egvu; nweru egvu, e gude aja Nchileke ajaja; mẹ egvu, e gude ekele iya ekele.

\VS{47}L'oge kẹ Zerúbabelu yẹle Nehemáya bẹ ndu Ízurẹlu l'ẹphe ha ewotaje iphe, ruberu ndu egvu; mẹ ndu echeje nche ọnu-ọguzo nụ ẹphe mbọku-mbọku. Ọ kwaphu ẹge ono bẹ ẹphe edobeje iphe nsọ nụ ndu Lívayi; ndu Lívayi edobe iphe nsọ nụ ndu ufu Érọnu.




\par }\Chap{13}{\SH Eebufu ndu ọhodo l'ẹke ndu Ízurẹlu nọ
\par }
{\PP \VerseOne{1}Mbọku ono b'a gụru ndu Ízurẹlu iphe, e deru l'ẹkwo Mósisu; ẹphe anụkota iya. A bya agụa gụ-vu ẹke, e deru t'ẹ b'ọ dụkwa onye Amọnu; m'ọ bụ onye Móabu, ee-kwe t'ọ bata l'ẹke ndu kẹ Nchileke dzuru.

\VS{2}Ishi iya abụru l'ẹphe te gudedu nri; ẹphe te gude mini bya ndu Ízurẹlu ndzuta. Ephe egbe butachia Bélamu; t'ọ bya atụa ẹphe ọnu. Ọ bụ lẹ Nchileke ayi; gharu ọnu ono ighafu; yọ ghọo ọnu-ọma.

\VS{3}Ndu Ízurẹlu anụlephu iphe, ekemu ono kfuru; bufukota ndu ọhodo l'ẹke ndu Ízurẹlu nọ.


\par }{\SH Nehemáya edozi iphe
\par }
{\PP \VS{4}Tẹmanu iphe ono emee bẹ Eliyashibu, bụ onye achịjeru Nchileke ẹja; mbụ onye a fọtaru t'ọ bụru onye ishi ẹke eedobeje iphe l'eze-ụlo Nchileke; bẹ yẹle Tobaya dụ lẹ mma nshinu.

\VS{5}Eze ime-ụlo ono, e shi edobeje ngwẹja-nri; ínsẹnsu; ngwa, e gude eje ozi l'eze-ụlo Nchileke; mẹ òkè lanụ l'ụzo iri kẹ witu; kẹ mẹe; kẹ manụ, aasụje t'e wotaru ndu Lívayi; mẹ ndu egvu; mẹ ndu nche Ọnu-ọguzo; mbụ ime-ụlo ono, e shi edobeje iphe, a tụru ụtu nụ ndu achịjeru Nchileke ẹja ono bẹ Eliyashibu nụru Tobaya.

\VS{6}Teke ono, iphe ono eme ono bẹ mu ta nọdu lẹ Jerúsalemu; kẹ l'afa, kwe Atakusakusesu ụkporo afa l'afa iri l'ẹbo, ọ wataru ọbu eze ndu Bábyilọnu; bẹ mu jeru k'eze. A nọta nwanshị; mu arọo eze t'ọ haa mu tẹ mu la.

\VS{7}Mu abya alaruta Jerúsalemu bya aphụ iphe, dụ ẹji ono, Eliyashibu meru l'okfu ẹhu Tobaya ono; mbụ anụnu ono, ọ nụru iya mkpura l'eze-ụlo Nchileke ono.

\VS{8}Iphe ono eghushikpoo mu eghughu ike; mu achịtakota ngwa ụlo, bụ kẹ Tobaya, nọ lẹ mkpura ono; tufashia l'etezi.

\VS{9}Mu abya atụa iwu; a bya emeshia ime-ụlo ono emeshi; mu abya egwotakota ngwa, eegudeje eje ozi l'ụlo Nchileke bya edobephu azụ l'ẹke ono; mẹ ngwẹja-nri; mẹ ínsẹnsu.


\par }{\PP \VS{10}Yọ byakwaphu bya edoo mu ẹnya l'ẹ taa nụjehedu ndu Lívayi iphe, ruberu ẹphe. Yo mee k'ọphu bụ lẹ ndu Lívayi; mẹ ndu egvu, l'eje ozi l'eze-ụlo Nchileke ono bẹ gbakashịhuru nụ; onyenọnu alashia je akọlahaa okfu iya.

\VS{11}Tọ dụ iya bụ; mu abaaru ndu ishi mba; sụ ẹphe: “?Bụ ngụnu meru; a paru eze-ụlo Nchileke gbado ẹge-a?” Mu abya achịkobe ndu Lívayi; mẹ ndu ono, agụje egvu ono dobephu azụ l'ọnodu ẹphe.

\VS{12}Yọ bụru teke ono bẹ ndu Júda l'ẹphe ha wobatalahaaru òkè lanụ l'ụzo iri, shi l'akpụru iphe ẹphe kpataru; mẹ mẹe; mẹ manụ l'ụlo-ẹku.

\VS{13}Ndu mu tụru ẹka t'ẹphe bụru ndu ishi ụlo ono, eedobeje iphe ono bụ: Shelemíya, bụ onye achịjeru Nchileke ẹja; mẹ Zédọku, bụ o-de-ẹkwo; mẹ onye Lívayi, aza Pedaya. Onye mu fọtaru swibe ẹphe t'o yejeru ẹphe ẹka bụ Hananu Zakuru Mataníya; kẹle ndu ono b'a gụru lẹ ndu e gude ire ẹphe ẹka. Ozi ẹphe abụru t'ẹphe kejeeru ụnwunna ẹphe iphe.


\par }{\PP \VS{14}Nggụbe Nchileke mu; nyatakwa mu lẹ k'iphe-wa. Be efuchafukwa iphe, dụ mma, mu mekotaru l'okfu eze-ụlo nggụbe Nchileke mu mẹ l'okfu ozi ono, eeje l'ẹke ono.


\par }{\PP \VS{15}Ọ bụ teke ono bẹ mu phụru ndu nọ lẹ Júda l'adzọshi mẹe l'akpụru vayịnu mbọku ọtu-ume; gude ịnya-ivu evubatagbaa akpụru oshi; mẹ mẹe; akpụru vayịnu; akpụru figu; mẹ ngwa ọdo, dụ iche iche. Ẹphe evu iya ala Jerúsalemu l'ọtu-ume. Mu alọo ẹphe ẹka lẹ nchị t'ẹphe be erejehe nri mbọku ono.

\VS{16}Ndu Táya, bụ ndu bụkwaphu lẹ Jerúsalemu evubataje ẹma; mẹ ngwa-aswa ọdo, dụ iche iche l'ere ndu Júda lẹ Jerúsalemu mbọku ọtu-ume.

\VS{17}Tọ dụ ya bụ; mu abaaru ndu a maru ẹpha ẹphe lẹ Júda mba; sụ ẹphe: “?Ẹjo iphe-a, unu eme-a bụ ngụnu; mbụ kẹ t'unu emerushi mbọku ọtu-ume emerushi?

\VS{18}?Tọ bụdu egbe iphe ono bẹ nna unu phẹ meru, meru iphe, Nchileke ayi meru te ẹjo iphe-ẹhuka-a dakfuta ayi; dakfutakwaphu mkpụkpu-a? Unu abyakwa nta-a bya awata omerushi mbọku ọtu-ume; shi ege ono eme te oke ẹhu-eghughu Nchileke kabaa ọdakfu ndu Ízurẹlu.”


\par }{\PP \VS{19}Yo be l'urẹnyashi mbọku nchi-ta-abọhu iya a-bụru mbọku ọtu-ume; mu atụa ekemu sụ t'a gbachishikota ọnu-ụzo Jerúsalemu; sụkwaphu t'ẹ b'a gụhakwa iya agụha jeye teke mbọku ọtu-ume ono a-gvụ. Mu abya aharu ndu ozi mu dokatsua l'ọnu-ụzo ono t'ẹ b'ọ dụshi ngwa, ee-vubataje mbọku ọtu-ume ono.

\VS{20}Iphe ono emee; ndu nghọ; mẹ ndu ere ngwa-aswa, dụ iche iche aharu radụ l'azụ Jerúsalemu ugbo lanụ; m'ọ bụ ugbo ẹbo.

\VS{21}Mu abya alọoru ẹphe ẹka lẹ nchị; sụ ẹphe: “?Bụ ngụnu meru; unu aradụje l'azụ ụpho-mkpuma ono? Unu -mee ya ọdo bẹ mu a-dakwa unu ẹka.” Tsube teke ono kwasẹru bẹ ẹphe byabuhuru mbọku ọtu-ume.

\VS{22}Mu asụ ndu Lívayi t'ẹphe sachaa onwẹphe asacha je anọdu cheje nche l'ọnu-ọguzo ono; k'ọphu ee-dobe mbọku ọtu-ume ono nsọ.

\par }{\PP Nyatakwa mu phụ k'iphe ono; nggụbe Nchileke mu; guderu n-yemobu ngu ono, ha nshinu ono phụaru mu imiko.


\par }{\PP \VS{23}Ọ bụ teke ono; bẹ mu phụkwaruphu ndu Ju, lụshiru ụnwanyi Ashudọdu; ụnwanyi Amọnu; mẹ ụnwanyi Móabu.

\VS{24}Nkere-ẹbo l'ụnwegirima ẹphe l'anụkota okfu ndu Ashudọdu; m'ọ bụ okfu ndu ibyiya nk'ẹphe. Ẹphe ta ma okfu ndu Júda.

\VS{25}Mu abaaru ẹphe mba; tụa ẹphe ọnu; nweru ndu ọphu mu chiru iphe; feshia ẹphe ẹgbushi l'ishi. Mu asụ ẹphe t'ẹphe gude ẹpha Nchileke ria nte l'ẹphe lẹ ndu ọhodo ta alụgbahedu nwanyi ọdo.

\VS{26}?Tọ bụdunua k'ụnwanyi, dụ ẹge ono bẹ Sólomọnu, bụ eze ndu Ízurẹlu gude mee iphe, dụ ẹji tọo? L'iphe bụ mbakeshi b'ẹ t'ọ dụkwa eze ọdo, dụ l'ọ bụ yẹbedua. Ọ bụ onye Nchileke iya yeru obu; Nchileke emee ya t'ọ bụru eze ndu Ízurẹlu l'ẹphe ha. Obenu l'ọo ụnwanyi ọhodo bẹ kparu iya ome iphe, dụ ẹji.

\VS{27}?Ọ dụ mma tẹ ayi gude nchị ayi nụa l'unu eme iphe, dụ ẹji, ha ẹge-a; mbụ l'unu lụshiru ụnwanyi ọhodo; shi ẹge ono bụru ndu mesweru Nchileke ayi tọo?


\par }{\PP \VS{28}Onye lanụ l'ụnwu Joyada Eliyashibu, bụ onye ishi ndu achịjeru Nchileke ẹja bẹ bụ ọgo Sambálatu, bụ onye Họronu. Mu achịfu iya t'o shi l'ẹke mu nọ lụfu.


\par }{\PP \VS{29}Nyatakwa ẹphe; nggụbe Nchileke mu; kẹ l'ẹphe meruwaru ọkwa ndu achịjeru Nchileke ẹja; bya emerua ọgba-ndzụ, nggu lẹ ndu achịjeru Nchileke ẹja; mẹ ndu Lívayi gbaru.


\par }{\PP \VS{30}Tọ dụ iya bụ; mu asafụkota ẹphe mmeru, ẹphe chitaru l'ẹhu ndu alị ọdo; bya ekeeru ẹphe ozi, gbaru ndu achịjeru Nchileke ẹja; mẹ ndu Lívayi. Onyenọnu ejelahaa ozi, gbaru iya nụ.

\VS{31}Mu emekwaaphu t'e vutaje nkụ l'oge iya; yẹle akpụru iphe ọdungu.

\par }{\PP Nggụbe Nchileke mu; nyatakwa mu rụ lẹ k'ọma.

\par }