\NormalFont\ShortTitle{Émọsu}

{\MT Émọsu



\par }\ChapOne{1}{\PP \VerseOne{1}Ọwaa bụ ozi, Émọsu ziru. Émọsu yị lẹ ndu eche atụru lẹ Tékowa. Ọwaa bụ iphe ọ phụru l'àphụ̀ l'okfu ẹhu ndu Ízurẹlu teke Uzáya shi bụru eze ndu Júda; Jeróbuwamu Jehowashi abụru eze ndu Ízurẹlu. L'ọ phụtsuaru àphụ̀ ono; b'a nọru afa labụ; bẹ alị nmadẹru jijiji.


\par }{\SH Ikpe, ee-kpe ndu obutobu Ízurẹlu
\par }
{\PP \VS{2}Émọsu sụru:

\par }{\QB Lẹ Ojejoje nọokwa lẹ Ugvu Záyọnu l'aba mba;

\par }{\QB nọdukwaphu lẹ Jerúsalemu l'ede edede.

\par }{\QB Ẹke ndu, eche atụru

\par }{\QC anọduje eche atụru

\par }{\QB kpọshihuwaru nkụ;

\par }{\QB eli eli Kamẹlu anwụkotawa kpaa.


\par }{\Q \VS{3}Ojejoje sụru:

\par }{\Q “Lẹ keshinu ndu Damásukọsu

\par }{\QB chịwaru ẹka ye l'ome ẹjo iphe;

\par }{\QB e-gude ọwaa ekfu;

\par }{\QB ẹphe eme ọdo eye iya;

\par }{\QB bẹ ya te eselakwaru ẹphe

\par }{\QB ẹka azụ l'oke ẹhu-eghughu

\par }{\QB iya; kẹ l'ẹphe kụwaru ndu

\par }{\QB Gíledu pyaapyaa; \newline  l'ọbu onye gude

\par }{\QB mgbọro-ígwè l'echi ereshi.


\par }{\Q \VS{4}Ya a-tụ ọku l'ụlo Hazẹlu;

\par }{\QB t'ọ dzụkota iphe bu ụlo,

\par }{\QB Bénu-Hadadu kpụru; \newline  yo shihutsua ike.


\par }{\Q \VS{5}Ya a-kụkposhi obu-edukfu Damásukọsu.

\par }{\QB Ya e-gbu onye eze ono,

\par }{\QB nọ lẹ nsụda Avenu ono; gbua onye ono,

\par }{\QB mpalẹka-eze nọ l'ẹka lẹ Bẹ́tu-Ídẹnu ono.

\par }{\QB Ndu Áramu; bẹ aa-kpụ lẹ ndzụ laa Kíru.”

\par }{\MM Ono iphe Ojejoje ekfu ndono.


\par }{\Q \VS{6}Ojejoje sụru:

\par }{\Q “Lẹ keshinu ndu Gáza chịwaru

\par }{\QB ẹka ye l'ome ẹjo iphe;

\par }{\QB e -gude ọwaa ekfu;

\par }{\QB ẹphe eme ọdo ye iya

\par }{\QB bẹ ya te eselakwaru ẹphe

\par }{\QB ẹka azụ l'oke ẹhu-eghughu iya;

\par }{\QB kẹ l'ẹphe kpụru mba ophu lẹ ndzụ

\par }{\QB bya eworu ẹphe ye l'ẹka ndu Édọmu.


\par }{\Q \VS{7}Ya a-tụ ọku l'ụpho-mkpuma Gáza;

\par }{\QB yọ dzụkota iphe bụ ụlo, \newline  a kpụru;

\par }{\QB yo shihu ike l'ime iya.


\par }{\Q \VS{8}Ya e-mebyishi onye eze, \newline  nọ lẹ Ashudọdu;

\par }{\QB yẹle onye ono, mpalẹka-eze

\par }{\QB nọ l'ẹka lẹ Ashikelọnu ono.

\par }{\QB Ya a-dabẹ ndu Ẹ́kuronu ẹka l'ẹhu

\par }{\QB jeye teke ndu Fílisutiya

\par }{\QB a-lakọta l'iyi l'ẹphe ha.”

\par }{\MM Ono iphe Ọkaribe-Kakọta-Nụ ekfu ndono.


\par }{\Q \VS{9}Ojejoje sụru:

\par }{\Q “Lẹ keshinu ndu Táya chịwaru

\par }{\QB ẹka ye l'ome ẹjo iphe;

\par }{\QB e -gude ọwaa ekfu;

\par }{\QB ẹphe eme ọdo eye iya;

\par }{\QB bẹ ya te eselakwaru ẹphe

\par }{\QB ẹka azụ l'oke ẹhu-eghughu iya;

\par }{\QB kẹ l'ẹphe kpụru mba l'ophu lẹ ndzụ

\par }{\QB woru ye l'ẹka ndu Édọmu;

\par }{\QB shi ẹge ono woru ndzụ,

\par }{\QB ẹphe l'unwunne ẹphe gbaru

\par }{\QB nmaa phulaphula.


\par }{\Q \VS{10}Ya a-tụ ọku l'ụpho-mkpuma Táya;

\par }{\QB yọ dzụkota iphe bụ ụlo, \newline  a kpụru;

\par }{\QB yo shihu ike l'ime iya.”


\par }{\Q \VS{11}Ojejoje sụru:

\par }{\Q “Lẹ keshinu ndu Gáza chịwaru

\par }{\QB ẹka ye l'ome ẹjo iphe:

\par }{\QB e -gude ọwaa ekfu;

\par }{\QB ẹphe eme ọdo eye iya;

\par }{\QB bẹ ya te eselakwaru ẹphe

\par }{\QB ẹka azụ l'oke ẹhu-eghughu iya;

\par }{\QB kẹ l'o gude ogu-mbeke chịa nwunne iya ọso;

\par }{\QB t'ọ phụru iya imiko lẹ phuu;

\par }{\QB kẹ l'ẹhu ghuleru iya phụ

\par }{\QB eghughu ẹge ono tụgburu;

\par }{\QB ọphu obu-ọku nk'iya ta dazitabua adazita;

\par }{\QB tọ du onye dụru ike gọ-zita iya agọ-zita.


\par }{\Q \VS{12}Ya a-tụ ọku l'ụpho-mkpuma Témanu.

\par }{\QB Yọ dzụkota iphe bụ ụlo, \newline  a kpụru;

\par }{\QB yo shihu ike lẹ Bọzura.”


\par }{\PP \VS{13}Ojejoje sụru:

\par }{\Q “Lẹ keshinu ndu Amọnu chịwaru

\par }{\QB ẹka ye l'ome ẹjo iphe;

\par }{\QB e -gude ọwaa ekfu;

\par }{\QB ẹphe eme ọdo eye iya;

\par }{\QB bẹ ya te eselakwaru ẹphe

\par }{\QB ẹka azụ l'oke ẹhu-eghughu iya;

\par }{\QB kẹ l'ụnwanyi, dụ ime l'alị Gíledu;

\par }{\QB bẹ ẹphe washịru ẹpho;

\par }{\QB okfu l'ẹphe eme tẹ ókè-alị ẹphe ka ụsa.


\par }{\Q \VS{14}Ya a-tụ ọku l'ụpho-mkpuma Rába;

\par }{\QB yọ dzụkota iphe bụ ụlo, \newline  a kpụru;

\par }{\QB yo shihu ike l'ime iya.

\par }{\QB Aa-nọdu echi mkpu ọgu l'ẹke ọgu ada;

\par }{\QB oke phẹrephere a-nọdu ephe;

\par }{\QB l'oke mini, achị nụ.


\par }{\Q \VS{15}Aa-kpụ eze ẹphe lẹ ndzụ;

\par }{\QB kpụa kpụa ndu bụ ishi

\par }{\QB l'alị-eze iya laa alị ọdo.”

\par }{\MM Ono iphe Ojejoje ekfu ndono.




\par }\Chap{2}{\SH Aphụ, aa-nụ ndu Móabu
\par }
{\Q \VerseOne{1}Ojejoje sụru:

\par }{\Q “Lẹ keshinu ndu Móabu chịwaru

\par }{\QB ẹka ye l'ome iphe dụ ẹji;

\par }{\QB e -gude ọwaa ekfu;

\par }{\QB ẹphe eme ọdo eye iya;

\par }{\QB bẹ ya te eselakwaru ẹphe

\par }{\QB ẹka azụ l'oke ẹhu-eghughu iya;

\par }{\QB kẹ l'ọkpu onye eze ndu Édọmu;

\par }{\QB bẹ ẹphe kpọru ọku;

\par }{\QB jeye yọ bụru uke.


\par }{\Q \VS{2}Ya e-ye ọku l'alị Móabu;

\par }{\QB yọ dzụkota iphe bụ ụlo, \newline  a kpụru;

\par }{\QB yo shihu ike lẹ Keriyotu.

\par }{\QB Ndu Móabu a-gvụ

\par }{\QB l'ẹke eechi mkpu ọgu; \newline  l'eegbu ụpyoku.


\par }{\Q \VS{3}Ya e-gbu onye achị ẹphe;

\par }{\QB gbua gbua ndu, o yeru l'ishi l'ẹphe ha.”

\par }{\MM Ono iphe Ojejoje ekfu ndono.


\par }{\Q \VS{4}Ojejoje sụru:

\par }{\Q “Lẹ keshinu ndu Júda chịwaru

\par }{\QB ẹka ye l'ome iphe dụ ẹji;

\par }{\QB e -gude ọwaa ekfu;

\par }{\QB ẹphe eme ọdo eye iya;

\par }{\QB bẹ ya te eselakwaru ẹphe

\par }{\QB ẹka azụ l'oke ẹhu-eghughu iya;

\par }{\QB kẹ l'ẹphe jịkaru ekemu Ojejoje;

\par }{\QB jịka ome iphe ọ tọru ọkpa iya sụ t'e tsoje.

\par }{\QB Ọ bụ ụgho ono, nna ẹphe je etsoru ono;

\par }{\QB bẹ duphuru ẹphe.


\par }{\Q \VS{5}Ya a-tụ ọku l'ụpho-mkpuma Júda.

\par }{\QB Yọ dzụkota iphe bụ ụlo, \newline  a kpụru;

\par }{\QB yo shihu ike lẹ Jerúsalemu.”


\par }{\SH Ikpe, ee-kpe ndu Ízurẹlu
\par }
{\Q \VS{6}Ojejoje sụru:

\par }{\QB Lẹ keshinu ndu Ízurẹlu chịwaru

\par }{\QB ẹka ye l'ome ẹjo iphe;

\par }{\QB e -gude ọwaa ekfu;

\par }{\QB ẹphe eme ọdo;

\par }{\QB bẹ ya te eselakwaru ẹphe

\par }{\QB ẹka azụ l'oke ẹhu-eghughu iya;

\par }{\QB kẹ l'ẹphe reru ndu doberu

\par }{\QB ẹka ndoo l'ụgwo, ẹphe ji;

\par }{\QB bya eree ndu, ẹ taa dụdu

\par }{\QB ike ọzu m'ọo eri akpọkpa;

\par }{\QB t'ẹphe gude dochita ụgwo, ẹphe ji ẹphe.


\par }{\Q \VS{7}Ẹphe adzọje ndu ụkpa \newline  ọkpa l'ishi;

\par }{\QB dzọ-mia ẹphe l'evevee.

\par }{\QB Ndu aakpa ẹhu;

\par }{\QB bẹ ẹphe te ekpejeduru ikpe, dụ maa.

\par }{\QB Nna lẹ nwa anọduje ara nwamgbọko lanụ;

\par }{\QB shi ẹge ono tụrua ẹpha yẹbe

\par }{\QB Ojejoje ono, dụ nsọ ono.


\par }{\Q \VS{8}Ẹphe azẹtsujee l'iku iphe bụ

\par }{\QB ẹnya-ngwẹja, dụ iche iche

\par }{\QB l'eli uwe, e yeru l'itumo.

\par }{\QB Ẹphe anọduje l'ụlo agwa ẹphe

\par }{\QB l'angụ mẹe, e retaru lẹ nre.


\par }{\Q \VS{9}Ya mebyishiru ndu Amọru l'ifu ẹphe;

\par }{\QB mbụ ndu Amọru ọbu,

\par }{\QB hatsụa ogologo l'ọbu oshi sida;

\par }{\QB bya eshihu ike l'ọbu akpụrata.

\par }{\QB Ya mebyishiru nebyi, \newline  ọ mịru l'eli;

\par }{\QB mebyishia ọ́gbaragba iya l'alị.


\par }{\Q \VS{10}“Ya shi l'alị Íjiputu dufuta unu;

\par }{\QB bya edua unu ụkporo afa labụ l'echi-ẹgu;

\par }{\QB k'ọphu ya a-nụ unu alị ndu Amọru.


\par }{\Q \VS{11}Ya byakwarụphu bya

\par }{\QB afọfuta ụnwu unu unwoke

\par }{\QB t'ẹphe bụru ndu nkfuchiru;

\par }{\QB bya afọfutakwaphu ụnwu

\par }{\QB unu ndu k'okorọbya

\par }{\QB t'ẹphe bụru ndu riburu nte l'ifu Nchileke.

\par }{\QB Unubẹ ndu Ízurẹlu; \newline  ?bụ ẹjo-ire tọo?”

\par }{\MM Ono iphe Ojejoje ekfu ndono.


\par }{\Q \VS{12}Obenu l'unu meru ndu ono,

\par }{\QB riburu nte ono; ẹphe angụa mẹe;

\par }{\QB bya asụ ndu nkfuchiru

\par }{\QB t'ẹphe be ekfuhe iphe

\par }{\QB Nchileke ziru ẹphe.


\par }{\Q \VS{13}“Nta-a; bẹ ya a-byaru unu ishi ye l'alị;

\par }{\QB ẹge ono, ẹpho edejeru ụgbo-ivu

\par }{\QB lẹ mini teke e doru iya witu ono.


\par }{\Q \VS{14}Ndu ọkpa-ẹgwa ta anahụkwa;

\par }{\QB to nwe iphe ndu,

\par }{\QB agburu-ẹhu e-gude

\par }{\QB agburu-ẹhu ẹphe eme;

\par }{\QB ọphu ndu mkparawa

\par }{\QB 'adụkwa ike ọdzo ẹphe ndzụ.


\par }{\Q \VS{15}Ndu, maru ọgba akfụ

\par }{\QB te ekekwaru ọkpa;

\par }{\QB ọphu ndu, maru ọgba ọso

\par }{\QB 'adụkwa ike agbala;

\par }{\QB ọphu ndu agbaje ịnya

\par }{\QB 'adụkwaphu ike ọdzo onwẹphe.


\par }{\Q \VS{16}Mbọku ono; bẹ ndu, \newline  bụ ọ-ka-mkparawa

\par }{\QB a-gbakwaru ọtu gbalaa.”

\par }{\MM Ono iphe Ojejoje ekfu ndono.




\par }\Chap{3}{\SH Ndu a-gba ndu Ízurẹlu ekebe
\par }
{\PP \VerseOne{1}Unu ngabẹkwa nchị; nụa iphe Ojejoje kfuru l'okfu ẹhu unubẹ ndu Ízurẹlu; mbụ l'okfu ẹhu ikfu ono, o shi l'alị Íjiputu dufuta ono:


\par }{\Q \VS{2}“Ọ bụ unu nwẹnkinyi unu;

\par }{\QB bẹ ya fọtaru l'iphe bụ ikfu, nọ lẹ mgboko

\par }{\QB gbaa mgburumgburu.

\par }{\QB Ọo ya meru iphe ya a-nụ

\par }{\QB unu aphụ k'ẹjo iphe unu eme l'ọ ha.”


\par }{\Q \VS{3}Ụmadzu ẹbo;

\par }{\QB ?ẹphe ayịje ayịyi;

\par }{\QB m'ọ -bụdu l'ẹphe kwetaru

\par }{\QB l'ẹphe a-nọdu ayị?


\par }{\Q \VS{4}Agụ; ?oodeje ekiri

\par }{\QB l'ẹ b'o gude iphe oo-ri?

\par }{\QB Nwa agụ;

\par }{\QB ?ọobaje hanyịhanyi l'ọka iya;

\par }{\QB m'o -nwedu iphe o guderu?


\par }{\Q \VS{5}Nwẹnu; ?ọ nmajẹ l'ọnya l'alị;

\par }{\QB m'o -nwedu ọnya,

\par }{\QB a gbaru doberu iya?

\par }{\QB Ọnya, a gbaru agbagba l'alị;

\par }{\QB ?oosweje; m'o -nwedu iphe kpọ-sweru iya nụ?


\par }{\Q \VS{6}Ụpyoku ọgu -dalahaa lẹ mkpụkpu;

\par }{\QB ndu bu iya nụ;

\par }{\QB ?ẹphe ta awatajẹdu ọnma kpakpakpa tọo?

\par }{\QB Ọ-la-l'iyi -byakfuta mkpụkpu;

\par }{\QB ?tọ bụdu Ojejoje b'o shi l'ẹka tọo?


\par }{\Q \VS{7}Ire-lanụ bụ lẹ

\par }{\QB Ọkaribe-Kakọta-Nụ

\par }{\QB ta dụdu iphe oomeje

\par }{\QB l'ẹ b'o me tẹ ndu ozi iya maru;

\par }{\QB mbụ ndu nkfuchiru iya.


\par }{\Q \VS{8}Agụ -wata ode ekiri;

\par }{\QB ?bụ onye a-sụ lẹ ya ta atsụdu egvu.

\par }{\QB Ọkaribe-Kakọta-Nụ -kfua okfu;

\par }{\QB ?bụ onye ha kẹ b'e ezi iphe o ziru?


\par }{\Q \VS{9}Raa ya arara l'iphe bụ ụlo, \newline  a kpụru;

\par }{\QB yo shihu ike lẹ Ashudọdu;

\par }{\QB yẹle ọphu a kpụru;

\par }{\QB yo shihu ike lẹ Íjiputu; \newline  sụ ẹphe:

\par }{\Q “Unu je edzua l'ugvu ugvu alị Samériya;

\par }{\QB unu aphụ utsu, ada iya nụ;

\par }{\QB phụ ẹhu, aakpa ndu ẹke ono!”


\par }{\Q \VS{10}“Nchileke sụru l'ẹphe

\par }{\QB ta madu ẹge eemeje iphe dụ mma;

\par }{\QB mbụ ndu ono, bụ iphe

\par }{\QB a kwaru l'ọkwata;

\par }{\QB mẹ iphe a naru lẹ nfụ

\par }{\QB bụ iphe jiru ụlo ẹphe, \newline  a kpụshiru ike.”


\par }{\PP \VS{11}Ọo ya; bẹ Nnajiufu, bụ Nchileke sụru:

\par }{\Q “Lẹ ndu ọhogu a-tụkwa alị ono vulavula;

\par }{\QB kwatsushia iphe bụ ẹke unu ka oshihu ike;

\par }{\QB kwaa ọkwata l'iphe bụ ụlo, \newline  unu kpụshiru ike.”


\par }{\Q \VS{12}Ojejoje sụru:

\par }{\Q “L'ọ kwa ẹge ono onye eche

\par }{\QB atụru jeru ọnafuta atụru iya l'ọnu agụ ono;

\par }{\QB bụ iphe ọoduje ike nafụta nwẹnkinyi

\par }{\QB bụ nwoshi ọkpa anụ ọbu ẹbo;

\par }{\QB m'ọ bụ nwibiribe nchị iya;

\par }{\QB bu nwẹge aa-dzọfuta-be ndu Ízurẹlu;

\par }{\QB mbụ ndu ono, bu lẹ Samériya;

\par }{\QB nọdutsua l'igbirimọnu \newline  oshi-azẹe ẹphe;

\par }{\QB yẹle ndu ono, bu lẹ Damasụkosu;

\par }{\QB nọdugbaa lẹ ngwọlahu ẹtemu ẹphe ono.


\par }{\PP \VS{13}“Unu nụkwaa iphe-a; je agbaa ndu ọnu-ụlo Jékọpu ekebe.” Ono iphe Nnajiufu, bụ Nchileke ekfu ndono; mbụ Ojejoje, bụ Ọkaribe-Kakọta-Ike.


\par }{\Q \VS{14}“Mbọku, ya a-nụ ndu

\par }{\QB Ízurẹlu aphụ kẹ emeswe ono,

\par }{\QB ẹphe mesweshiru iya ono;

\par }{\QB bẹ ya e-mebyishikota

\par }{\QB iphe bụ ẹnya-ngwẹja, \newline  nọkota lẹ Bẹ́telu.

\par }{\QB Iphe bụ mpo ẹnya-ngwẹja ono;

\par }{\QB bẹ ee-gbukoshi; yọ daa.


\par }{\Q \VS{15}Ụlo-winta ẹphe;

\par }{\QC bẹ ya e-mebyishi;

\par }{\QB mebyishia obu-nggamgbo ẹphe.

\par }{\QB Ya e-mebyishi ụlo,

\par }{\QB e gude eze-enyi memashia;

\par }{\QB mee iphe bụ eze ụlo ẹphe; t'o kpube ifu l'alị.”

\par }{\MM Ono iphe Ojejoje ekfu ndono.




\par }\Chap{4}{\SH Ụnwanyi Samériya
\par }
{\Q \VerseOne{1}Unu ngabekwa nchị; \newline  nụa okfu-a;

\par }{\QB unubẹ eswi alị Báshanu

\par }{\QB ono, nọtsua lẹ Ugvu Samériya ono;

\par }{\QB mbụ unubẹ ụnwanyi ono,

\par }{\QB akpa ndu ụkpa ẹhu;

\par }{\QB l'egwe ndu ẹ ta dụdu ẹge

\par }{\QB ọ haru ẹphe rakaraka ono.

\par }{\QB Unu -gbeshi; unu asụ nji unu:

\par }{\QB “T'ẹphe nụ unu mẹe t'unu ngụa!”


\par }{\Q \VS{2}Nnajiufu, bụ Nchileke

\par }{\QB gudeekwa ọdu nsọ iya; \newline  ria angụ; sụ:

\par }{\Q “L'oge abya-a teke ee-gude

\par }{\QB ịkokoro setakota unu l'unu ha;

\par }{\QB bya egude ịkokoro,

\par }{\QB e gude anma ẹma nmatagee

\par }{\QB ndu ọphu phọduru nụ.


\par }{\Q \VS{3}Aa-chị unu nanụ-nanụ

\par }{\QB pyoshigbaa l'ẹke ụlo unu \newline  gbaru ọru chịfu.

\par }{\QB Ẹke, aa-nọdu achị unu

\par }{\QB ala bụ l'ụzo iya kẹ Hamọnu.”

\par }{\QB Ono iphe Ojejoje ekfu ndono.


\par }{\Q \VS{4}“Unu je lẹ Bẹ́telu je anọdu

\par }{\QB l'ẹke ono mee iphe dụ ẹji!

\par }{\QB Unu eje lẹ Gíligalu je

\par }{\QB akabaa ya rụ ememe!

\par }{\QB Unu gwoje ngwẹja unu

\par }{\QB l'ụtsu mbọku-mbọku!

\par }{\QB Unu kfụje ụzo lanụ l'ụzo

\par }{\QB iri unu iphe bụ ujiku ẹto, sweru esweswe!


\par }{\Q \VS{5}Unu woru buredi,

\par }{\QB e yeru iphe eekoje buredi

\par }{\QB kpọo ọku t'ọ bụru \newline  ngwẹja-ekele!

\par }{\QB Iphe unu chịru obu unu nụ Nchileke;

\par }{\QB bẹ unu a-rajẹ arara;

\par }{\QB kfua ya t'a nụ-dzuru iya; unubẹ ndu Ízurẹlu;

\par }{\QB kẹ l'ọ bụ ono adụje unu mma.”

\par }{\MM Ono iphe Ọkaribe-Kakọta-Nụ ekfu ndono.


\par }{\Q \VS{6}“Ya kpọru unu ẹgu l'edukfu l'edukfu;

\par }{\QB bya emee t'ẹ b'ọ dụ

\par }{\QB mkpụkpu unu, m'ọo nanụ, nri a-nọ;

\par }{\QB unu ta laphutakwa azụ lakfuta iya.”

\par }{\MM Ono iphe Ojejoje ekfu ndono.


\par }{\Q \VS{7}“Ya mekwaruphu tẹ mini \newline  ba achịru unu

\par }{\QB teke ọ phọdukwaduru

\par }{\QB ọnwa ẹto tẹmanu iphe

\par }{\QB e meberu emebe akaa.

\par }{\QB Ya -chịaru mkpụkpu

\par }{\QB ọwaa mini; ya ahaa ọphu.

\par }{\QB Mini -chịa l'okfu ọwaa; \newline  tọ chị l'okfu ọphu;

\par }{\QB iphe e meberu akpọshihu nkụ.


\par }{\Q \VS{8}Ndu, shi lẹ mkpụkpu labụ;

\par }{\QB m'ọ bụ ẹto awụjere

\par }{\QB jeshia mkpụkpu ọdo;

\par }{\QB ọcho mini-angụngu;

\par }{\QB ẹphe ta aphụ mini,

\par }{\QB e-dzu ẹphe angụngu;

\par }{\QB ọphu ẹphe 'alaphutakwanu azụ lakfuta iya.”

\par }{\MM Ono iphe Ojejoje ekfu ndono.


\par }{\Q \VS{9}“Ugbo olemole;

\par }{\QB bẹ ya mewaru t'iphe unu meberu l'alị;

\par }{\QB mẹ mgbo vayịnu unu chashịhu manụ;

\par }{\QB bya emee t'ọ tsụshia evu.

\par }{\QB Igube byawaru bya

\par }{\QB atapyashịa oshi olivu unu yẹle oshi figu unu;

\par }{\QB ọphu unu 'alaphutakwanu azụ lakfuta iya.”

\par }{\MM Ono iphe Ojejoje ekfu ndono.


\par }{\Q \VS{10}“Ya tụru unu mgbọnwu

\par }{\QB ẹge ono, ya tụru iya ndu Íjiputu ono.

\par }{\QB Ya gbushiru

\par }{\QB ụnwu-okorọbya unu l'ọgu;

\par }{\QB bya akpụa ịnya unu lẹ ndzụ;

\par }{\QB bya egude nshishi iphe shi l'ọdu ọgu unu

\par }{\QB tsụ-chishia unu imi;

\par }{\QB ọphu unu 'alaphutakwanu azụ lakfuta iya.”

\par }{\MM Ono iphe Ojejoje ekfu ndono.


\par }{\Q \VS{11}“Ya haru unu mebyishia

\par }{\QB ẹge ono, ya mebyishiru

\par }{\QB Sódomu lẹ Gọmóra ono.

\par }{\QB Mbụ l'unu dụlephu l'ọbu otsebere-nkụ,

\par }{\QB a lọfutaru l'ẹke ọku eke iya;

\par }{\QB ọphu unu 'alaphutakwanu azụ lakfuta iya.”

\par }{\MM Ono iphe Ojejoje ekfu ndono.


\par }{\Q \VS{12}“Ọo ya bụ; ọwaa iphe ya

\par }{\QB e-me unubẹ ndu Ízurẹlu.

\par }{\QB Keshinu ọ bụ ẹge ọ dụ ndono;

\par }{\QB unu kwakọbekwa

\par }{\QB akwakọbe ojekfu Nchileke unu;

\par }{\QB unubẹ ndu Ízurẹlu!”


\par }{\Q \VS{13}Onye ono, bụ iya kpụshiru ugvu;

\par }{\QB bya emee phẹrephere;

\par }{\QB mbụ onye ono, ewojeru

\par }{\QB iphe ọori kpuhaa; koshi madzụ ono;

\par }{\QB wota ụtsu mee t'ọ ghọo ọchi;

\par }{\QB l'adzọ-phe l'iphe, bụ ugvu lẹ mgboko;

\par }{\QB ẹpha iya bụ Ojejoje; \newline  mbụ Nchileke,

\par }{\QB bụ Ọkaribe-Kakọta-Ike.




\par }\Chap{5}{\SH Egvu-aphụ l'ẹhu ndu Ízurẹlu
\par }
{\Q \VerseOne{1}Unu ngabẹkwa nchị; \newline  nụa okfu-a;

\par }{\QB unubẹ ndu ọnu-ụlo Ízurẹlu;

\par }{\QB mbụ egvu-aphụ ẹhu unu-a, ya agụ-wa:


\par }{\Q \VS{2}“Ndu Ízurẹlu ono,

\par }{\QB ya yeru obu ono;

\par }{\QB bẹ dawaru nụ darua alị;

\par }{\QB ẹ too gbeshihekwa ọdo.

\par }{\QB A gbadowaru iya l'alị l'ẹke, ọ daburu;

\par }{\QB to nwe onye abya iya apali.”


\par }{\PP \VS{3}Ọwaa iphe Ọkaribe-Kakọta-Nụ ekfu:

\par }{\Q “Lẹ mkpụkpu, shi lẹ Ízurẹlu

\par }{\QB zifu ụnu ndu sọja ẹbo

\par }{\QB l'ụkporo iri t'ẹphe je ọgu;

\par }{\QB bụ ụkporo ndu sọja ise nwẹnkinyi a-lata.

\par }{\QB Mkpụkpu ọphu zifuru

\par }{\QB ụkporo ndu sọja ise

\par }{\QB abụru ndu sọja iri a-lata.”


\par }{\PP \VS{4}Ọwaa iphe Ojejoje ekfuru ndu Ízurẹlu ndọ-ọ:

\par }{\Q “Unu chọo ya; k'ọphu unu \newline  a-nọdu ndzụ.


\par }{\Q \VS{5}Unu ba achọkwa Bẹ́telu;

\par }{\QB ọphu unu ejekwa Gíligalu!

\par }{\QB Unu ba atụgbukwa jeshia Besheba;

\par }{\QB kẹle ndu Gíligalu;

\par }{\QB bẹ aa-kpụkwa lẹ ndzụ;

\par }{\QB bya e mee ndu Bẹ́telu;

\par }{\QB t'ẹ b'o nwe iphe ẹphe a-bụ.”


\par }{\Q \VS{6}Unu chọkwaa Ojejoje; \newline  nọdu ndzụ;

\par }{\QB ọdumeka; bẹ ọo-dzụkwa

\par }{\QB ọnu-ụlo Jósẹfu l'ọbu ọku.

\par }{\QB Ọo-dzụ dzụfu;

\par }{\QB to nwe onye Bẹ́telu a-dụ ike egbota iya.


\par }{\Q \VS{7}Nshọo unubẹ ndu ono,

\par }{\QB ewojeru ikpe, dụ maa

\par }{\QB mee iphe atsọ ile ono;

\par }{\QB l'ewojeru odobe-ẹka-ndoo fua l'alị ono.


\par }{\Q \VS{8}Onye ono, bụ iya meru

\par }{\QB mkpọ-kpodo Puleyadesu; mẹ kẹ Orayọnu;

\par }{\QB mbụ onye emeje ọchi;

\par }{\QB yọ bụru iphoro nchi-abọhu;

\par }{\QB l'emeje eswe; yo jikputa; \newline  ghọo ẹnyashi;

\par }{\QB mbụ onye ekuje mini,

\par }{\QB dọru l'eze ẹnyimu oku;

\par }{\QB yọ bya eworu iya chịaru

\par }{\QB eliphe mgburumgburu:

\par }{\QB onye ono bụ Ojejoje bụ ẹpha iya.


\par }{\Q \VS{9}Oowotaje ndu ike nọ gwee egwegwe;

\par }{\QB gwee jeye l'ẹke bụru ẹphe \newline  a-gbabe-a-dzụru.


\par }{\Q \VS{10}Onye ikpe iya vudo

\par }{\QB nhamụnha bụ onye unu akpọje ashị;

\par }{\QB to nwe iphe unu agụbeje

\par }{\QB onye ekfu ire-lanụ.


\par }{\Q \VS{11}Unu anọduje adzọ ndu ụkpa tọlitoli;

\par }{\QB l'eyebutaje ẹphe t'ẹphe nụ unu ereshi.

\par }{\QB A makwaru-a l'unu washịru

\par }{\QB mkpuma gude kpụshia ụlo unu;

\par }{\QB obenu l'unu te ebudu iya.

\par }{\QB A makwaru-a l'unu kọshiru

\par }{\QB mgbo vayịnu, dụ ugvu l'ẹnya;

\par }{\QB obenu l'unu ta angụdu mẹe, shi iya nụ;


\par }{\Q \VS{12}kẹle ya maru ẹge unu chọta-beru okfu;

\par }{\QB bya amakwarụphu ẹge

\par }{\QB iphe dụ ẹji, unu meshiru hatabe nshinu.

\par }{\QB Unu anọduje akpa ndu

\par }{\QB doberu ẹka ndoo ẹhu; \newline  l'ana ẹka-azụ;

\par }{\QB ọphu unu 'ekpejedu ndu ụkpa ikpe,

\par }{\QB dụ maa l'ụlo ikpe.


\par }{\Q \VS{13}Ọo ya meru iphe onye

\par }{\QB nweru egomunggo adajẹ ashị

\par }{\QB m'ọ -dadẹwa ẹge ono;

\par }{\QB kẹ l'oge teke ono bụkwa ẹjo ụboku.


\par }{\Q \VS{14}Unu chọje iphe du mma;

\par }{\QB unu ba achọjekwa iphe dụ ẹji;

\par }{\QB k'ọphu unu a-nọdu ndzụ.

\par }{\QB Ọ bụ teke ono; bẹ Ojejoje; mbụ Nchileke,

\par }{\QB bụ Ọkaribe-Kakọta-Ike \newline  a-nọo;

\par }{\QB swiru unu ẹge ono,

\par }{\QB unu asụje l'ọ nọ swiru unu ono.


\par }{\Q \VS{15}Unu kpọo iphe dụ ẹji ashị;

\par }{\QB unu eyeru ome iphe dụ mma obu!

\par }{\QB Unu kpeje ikpe, dụ maa

\par }{\QB l'ụlo-ikpe t'a maru;

\par }{\QB mẹ Ojejoje; mbụ Nchileke,

\par }{\QB bụ Ọkaribe-Kakọta-Ike;

\par }{\QB ?ọo-phụru unu imiko;

\par }{\QB mbụ unubẹ nwa ndu ọphu

\par }{\QB phọduru nụ l'ikfu Jósẹfu.


\par }{\PP \VS{16}Ọo ya; bẹ Ọkaribe-Kakọta-Nụ; mbụ Nchileke, bụ Ọkaribe-Kakọta-Ike ekfu; sụ:

\par }{\Q “Lẹ ụzu-ẹkwa a-nọdu ada l'iphe bụ esu-ụzo.

\par }{\QB Ẹkwa-aphụ a-nọdu ada

\par }{\QB l'iphe bụ ẹke ndu ọha edzukoje.

\par }{\QB Ee-ku ndu kọru okfu t'ẹphe

\par }{\QB bya akwaa ẹkwa; \newline  kua ndu maru ọgu

\par }{\QB egvu-anwụhu t'ẹphe

\par }{\QB bya akwaa dumobe ọnu.


\par }{\Q \VS{17}Ụzu-ẹkwa a-nọdu ada

\par }{\QB l'iphe bụ ẹke, a kọru mgbo vayịnu;

\par }{\QB kẹle ya a-bya eshijahu

\par }{\QB ẹke unu dọru ẹbo; sweta.”

\par }{\MM Ono iphe Ojejoje ekfu ndono.


\par }{\SH Eswe kẹ Ojejoje
\par }
{\Q \VS{18}Aphụ a-tsọkwaru unubẹ ndu

\par }{\QB ọ gụ t'a sụ l'eswe kẹ Ojejoje ruwaru!

\par }{\QB ?Bụ ngụnu kparu iphe eswe

\par }{\QB Ojejoje agụ unu agụgu?

\par }{\QB Mbọku ono a-bụkwaru ọchi;

\par }{\QB ẹ tọ bụkwa iphoro lẹ phuu.


\par }{\Q \VS{19}Ọo-dụkwa l'ọbu onye, nahụru agụ;

\par }{\QB je agbabaru bịye.

\par }{\QB Yọ dụ l'ọ bụ onye bahụru l'ụlo iya

\par }{\QB je eworu ẹka tụ-kobe

\par }{\QB l'ụpho-mkpuma;

\par }{\QB agwọ abya ataa ya.


\par }{\Q \VS{20}Eswe Ojejoje a-bụkwaru ọchi;

\par }{\QB ẹ tọ bụkwa iphoro.

\par }{\QB Mbụ l'ọo-gbakọta tsịrikitingu;

\par }{\QB k'ọphu bụ l'iphoro

\par }{\QB ta anọdu ya lẹ phu.


\par }{\Q \VS{21}Ajị, unu agbaru yẹbe Ojejoje;

\par }{\QB bẹ dụkwa iya ashị;

\par }{\QB tọ dụ iphe ya gụberu iya.

\par }{\QB Edzuko, unu edzukobejeru

\par }{\QB iya ta adụ iya mma.


\par }{\Q \VS{22}Ẹ to nwedu mẹ unu gude

\par }{\QB ngwẹja-ukfuru bya egwooru iya;

\par }{\QB vuta ngwẹja-nri bya iya agwagwa;

\par }{\QB ya gbe anata iya.

\par }{\QB Unu -gude m'ọo eswi,

\par }{\QB gbaru ẹba bya egwooru iya ngwẹja ẹhu-agu;

\par }{\QB ?ya gbe agha ẹnya l'ẹke ono.


\par }{\Q \VS{23}Unu ba agụheru iya egoro ono, unu agụ;

\par }{\QB sụ l'ọ bụ egvu ono;

\par }{\QB kẹle ya ta angabẹjekwa nchị

\par }{\QB k'ọnu iphe nkwa unu ada.


\par }{\Q \VS{24}Ọlobu; tẹ ikpe, dụ maa watanụ

\par }{\QB ọtso l'ọbu nggele;

\par }{\QB odobe-ẹka-ndoo awata ọtso

\par }{\QB l'ọ bụ ẹnyimu, ẹ ta tahụjedu atahụ!


\par }{\Q \VS{25}“Unubẹ ndu ọnu-ụlo Ízurẹlu;

\par }{\QB ụkporo afa labụ;

\par }{\QB bẹ unu gbushiru anụ gude

\par }{\QB gwaa nte l'echi-ẹgu.

\par }{\QB ?O nweru ọphu unu gude gwaa yẹbedua.\FTNT{*}{{\FR 5:25 }{\FR{5:25
}}{\XT{Ndu 7:42-43}}{\FT{.}}}


\par }{\Q \VS{26}Obenu lẹ nta-a bụ iphe unu

\par }{\QB woru obu unu tupyoo

\par }{\QB bụ nte onye eze unu;

\par }{\QB mbụ Sakutu yẹle iteshi unu, bụ Kayịwan;

\par }{\QB mbụ mkpọ-kpodo ono,

\par }{\QB unu gwọtaru l'onwunu ono.


\par }{\Q \VS{27}Ọo ya meru iphe aa kpụ

\par }{\QB unu lẹ ndzụ je eswee Damásukọsu.”

\par }{\MM Ono iphe Ojejoje ekfu ndono; mbụ onye ono, ẹpha iya bụ Ojejoje, bụ Ọkaribe-Kakọta-Ike ono.




\par }\Chap{6}{\SH Nshọbukwa ndu akpa ụpha-ẹka
\par }
{\Q \VerseOne{1}Aphụ a-tsụkwaru unubẹ ndu

\par }{\QB akpa ụpha-ẹka lẹ Ugvu Záyọnu;

\par }{\QB mẹkwaphu unubẹ ndu nọ lẹ

\par }{\QB Ugvu Samériya l'arị

\par }{\QB l'ẹ t'o nwehedu iphe

\par }{\QB adụ ike anyabata unu;

\par }{\QB mbụ unubẹ ndu a maru amaru, shi lẹ mba,

\par }{\QB bụ ishi l'iphe bu mbakeshi,

\par }{\QB bụ ndu ono, ọnu-ụlo

\par }{\QB Ízurẹlu anọduje ejekfu ono.


\par }{\Q \VS{2}Unu jenu Kalune je aphụ ẹge ọ gbaru!

\par }{\QB Unu shi l'ẹke ono jeshia Hámatu;

\par }{\QB mbụ oke mkpụkpu ono!

\par }{\QB Unu -shi l'ẹke ono;

\par }{\QB unu ejeshia Gatụ lẹ Filisutayịnu!

\par }{\QB ?Ẹphe ka alị-eze unu l'ọ ha mma tọo?

\par }{\QB Alị ẹphe; ?ọ ka nke unu nshinu tọo?


\par }{\Q \VS{3}Unu ewojeru ẹjo ụboku dobe ote-ẹnya;

\par }{\QB unu ta ama l'ọo ẹge unu

\par }{\QB eye iya aswa-echile bụ ẹge

\par }{\QB ọonoduje abya ntse.


\par }{\Q \VS{4}Nshọbukwa ndu azẹje

\par }{\QB l'oshi-azẹe, e gude

\par }{\QB eze-enyi memashia.

\par }{\QB Unu azẹje; rashia onwunu l'oshi-azẹe unu.

\par }{\QB Nri unu bụ anụ nwatụru, \newline  a fọru afọfo;

\par }{\QB mẹ kẹ nweswi, gbaru ẹba.


\par }{\Q \VS{5}Unu anọduje agụ egoro;

\par }{\QB l'unu agụ egvu; l'akpọ une eye iya;

\par }{\QB nwetsuaru ngwa egvu

\par }{\QB ọphungu l'ọbu Dévidi.


\par }{\Q \VS{6}Iphe unu egudeje angụ mẹe \newline  bụ eze abamịda.

\par }{\QB Yọ bụru manụ, katsụa oshi mkpọ;

\par }{\QC bẹ unu ajịje.

\par }{\QB Obenu l'iyi ono, byakfutaru

\par }{\QB ndu ọnu-ụlo Jósẹfu ono t'erujedu unu l'ẹhu.


\par }{\Q \VS{7}Ọo ya kparu iphe ọ bụ unu;

\par }{\QB bẹ ee-vuru ụzo kpụa lẹ ndzụ.

\par }{\QB Ajị ono, unu azẹje rashia

\par }{\QB onwunu ono akfụshi.


\par }{\SH Ojejoje akpọfu ekuku, ndu Ízurẹlu eku onwẹphe akpọfu
\par }
{\PP \VS{8}Ọkaribe-Kakọta-Nụ gudewa onwiya ria angụ; mbụ lẹ Ojejoje ono, bụ Nchileke, bụru Ọkaribe-Kakọta-Ike ono ekfu; sụ:

\par }{\Q “L'ekuku ono, ụnwu Jékọpu

\par }{\QB eeku onwẹphe ono;

\par }{\QB bẹ ya akpọfu akpọfu.

\par }{\QB Mbụ l'ụlo ụlo ono,

\par }{\QB ẹphe edomije onwẹphe ono l'ọ ha;

\par }{\QB bẹ dụkota iya ashị.

\par }{\QB Ọo ya kparu iphe ya

\par }{\QB e-woru mkpụkpu-wa;

\par }{\QB mẹ iphemiphe ọbule,

\par }{\QB nọ iya nụ ye ndu ọhodo l'ẹka.”


\par }{\PP \VS{9}Ọ -bụru l'ụmadzu iri phọduru l'ụlo lanụ; bẹ ẹphe a-nwụhukwaphu.

\VS{10}Onye abụbu ẹphe, bụ onye a-kpọshi odzu ẹphe ọku a-bya iya achịshi l'ụlo ono. Oo-ku onye phọduru l'ụlo ono; jị iya m'o nweru onye ya ẹya nọ l'ẹke ono? Onye ọbu a-sụ iya: “Wawa-o!” Yọ sụ iya: “T'o dobelekwaphu ọnu ndoo; t'ẹphe be ejekwa ophota Ojejoje l'ẹpha lẹ phuu!”


\par }{\Q \VS{11}Ishi iya abụru lẹ

\par }{\QB Ojejoje tụwaru ekemu

\par }{\QB l'iphe bụ ụlo, ha nshinu;

\par }{\QB mẹ ndu ọphu, ha nwanshị;

\par }{\QB bẹ e-tsukposhi etsukposhi.


\par }{\Q \VS{12}Ịnya; ?ọogbaje ọso l'ẹke,

\par }{\QB dụ mkpuma mkpuma.

\par }{\QB ?Eegudeje eswi akọ ọkori \newline  l'eze ẹnyimu.

\par }{\QB Obenu l'unu mewaru ikpe, dụ maa;

\par }{\QB yọ bụru iphe egbu madzụ;

\par }{\QB bya emee akpụru, odobe-ẹka-ndoo amịje;

\par }{\QB yọ bụru iphe atsọ age.


\par }{\QB \VS{13}Unu ete ẹswa l'unu lụtaru Lodeba;

\par }{\QB l'eku onwunu l'ọo ike k'ẹka unu;

\par }{\QB bẹ unu gude lụta Kanemu?


\par }{\Q \VS{14}Ojejoje, bụ Nchileke;

\par }{\QB bụru Ọkaribe-Kakọta-Ike l'ekfu; sụru:

\par }{\Q “Lẹ ya e-je akpatsua mba, \newline  a-bya etso unu ọgu;

\par }{\QB unubẹ ndu ọnu-ụlo Ízurẹlu.

\par }{\QB Ẹphe e-shi lẹ Lebo-Hámatu

\par }{\QB hụa unu ishi l'ọku jeye lẹ

\par }{\QB nsụda Ẹnyimu Jọ́danu.”




\par }\Chap{7}{\SH Àphụ̀ k'ọdungu: Igube
\par }
{\PP \VerseOne{1}Ọwaa iphe Ọkaribe-Kakọta-Nụ koshiru mu: Mu phụru Ojejoje l'ẹke ọokwakobe igube, a-bya atapyashịa iphe e meberu l'alị, e-fushi ome teke a kpatatsụaru k'ọdungu. K'ọdungu ono bụ ọphu aanụje eze l'ọ bụ iphe ruberu iya nụ.

\VS{2}Igube ono atafụtsua iphemiphe ọbule, futaru l'alị ono; mu echia mkpu; sụ: “Nggụbe Ọkaribe-Kakọta-Nụ; gụnua nvụ byiko! ?Nanụ ẹge ụnwu Jékọpu e-shi waa; l'ẹphe ẹ-ba ba nwishi!”


\par }{\PP \VS{3}Ọ kwa iya bụ lẹ Ojejoje agbanwee obu iya; sụ: “L'ọwaa ta amụkwa!”


\par }{\SH Àphụ̀ k'ẹbo: Ọku
\par }
{\PP \VS{4}Ọwaa iphe Ọkaribe-Kakọta-Nụ koshiru mu ndọ-ọ: Ọkaribe-Kakọta-Nụ kuru ndibe iya oku tẹ ya gude ọku, enwu enwunwu kpee ẹphe ikpe. Ọku ono adzụa jeye eze ẹnyimu atashịhu; alị akpọshihu nkụ.

\VS{5}Tọ dụ iya bụ; mu echia mkpu; sụ: “Ẹka iya l'alị; nggụbe Ọkaribe-Kakọta-Nụ! ?Nanụ ẹge ụnwu Jékọpu e-shi waa; l'ẹphe ẹ-ba ba ishi!”


\par }{\PP \VS{6}Ọ kwa iya bụ lẹ Ojejoje agbanwee obu iya; sụ: “L'ọwaa ta amụkwaphu!”


\par }{\SH Àphụ̀ k'ẹto: Iphe e gude atụ mgbodo
\par }
{\PP \VS{7}Ọwaa iphe o koshiru mu ndọ-ọ: Ojejoje vudo l'iku ụpho-mkpuma. Iphe o gude l'ẹka abụru iphe eegudeje atụ ụpho-mkpuma t'o vudo nhamụnha. Yọ bụru iphe ono b'e gude kpụa ụpho-mkpuma ono. 
\VS{8}Ojejoje abya ajị mu; sụ: “Émọsu; ?bụ ngụnu; bẹ mu phụru?”

\par }{\PP Mu asụ iya: “L'ọ kwa iphe eegudeje atụ ụpho-mkpuma t'o vudo nhamụnha.”

\par }{\PP Nnajiufu asụ mu: “Tẹ mu lekwa; lẹ ya e-woru iphe eegudeje atụ ụpho-mkpuma doberu ndu Ízurẹlu. Ya ta ahahẹkwa ẹphe tẹ ya ba nụ ẹphe aphụ.


\par }{\Q \VS{9}“Ẹnya ẹke ono,

\par }{\QB Áyizaku dobetsuaru ono;

\par }{\QB bẹ ee-mebyishikota;

\par }{\QB tsukposhia ẹke ndu Ízurẹlu doberu nsọ.

\par }{\QB Ya e-je atatso ndibe

\par }{\QB Jeróbuwamu ọgu.”


\par }{\SH Émọsu yẹle Amazáya
\par }
{\PP \VS{10}Tọ dụ iya bụ; Amazáya, bụ onye achịjeru Nchileke ẹja, l'agwa iphe lẹ Bẹ́telu abya ezia ozi t'e je ezia Jeróbuwamu, bụ eze ndu Ízurẹlu; sụ iya: “Lẹ Émọsu nọkwa lẹ Ízurẹlu gẹdegede l'achịru ngu ẹjo idzu. Alị ta edzuhekwa omebe iphe emebe emebe.

\VS{11}Kẹ l'ọ kwa iphe Émọsu ekfu:

\par }{\Q “ ‘Lẹ Jeróbuwamu lafutaje l'ọgu;

\par }{\QB to nwe iphe e-me t'ẹ

\par }{\QB b'a kpụ ndu Ízurẹlu lẹ ndzụ;

\par }{\QB chịta ẹphe chịfu l'alị \newline  ẹphe.’ ”


\par }{\PP \VS{12}Amazáya egbeshi bya ejekfu Émọsu je asụ iya: “Gbeshi l'ẹka-a nggụbe nwọphu àphụ̀! Tụgbua la azụ l'alị Júda; nggu anọdu l'ẹke ono kpatajẹ nri, ii-ri; nggu anọdu l'ẹke ono kfuchijeru Nchileke!

\VS{13}Ba anọduhekwa lẹ Bẹ́telu; sụ l'i kfuchiru Nchileke; kẹ l'ẹke ono bụkwa ẹke, dụru eze lẹ nsọ; bya abụru ẹke ndu alị-eze ndu Ízurẹlu kpụru eze-ụlo ẹphe.”


\par }{\PP \VS{14}Ya ndono; Émọsu abya asụ Amazáya: “Lẹ ya te shikwa bụru onye nkfuchiru; ọphu ọ bụkwa onye nkfuchiru mụru iya. Ọ kwa onye eche atụru; bẹ ya shi bụru; bya abụru onye akọ sikamo.

\VS{15}Tọ dụ iya bụ; Ojejoje abya ekua ya l'ẹke ya nọ eche atụru; sụ: ‘Tẹ ya je Ízurẹlu; je ekfuchiaru iya l'ẹke ono.’

\VS{16}Nta-a ọwaa; kwa t'i ngabẹ nchị; nụa iphe Ojejoje ekfu.

\par }{\Q “Ị sụru: ‘Tẹ ya be

\par }{\QB ekfuchitakwaru Nchileke kfugude Ízurẹlu.

\par }{\QB Ya ahaa okfu kfugude ndu ọnu-ụlo Áyizaku.’


\par }{\PP \VS{17}“Ọwaa kwa iphe Ojejoje ekfu:

\par }{\Q “Ọ sụru: ‘Lẹ nyee ngu

\par }{\QB e-mekochaa wata ọgba ọkpara.

\par }{\QB Ụnwegirima ngu ndu k'unwoke;

\par }{\QB mẹ ndu k'ụnwanyi abụru l'ọgu; bẹ ẹphe a-la.

\par }{\QB Alị ngu; bẹ ee-gude iphe tọo; kee;

\par }{\QB nggụbedua l'onwongu

\par }{\QB abụru l'alị ndu ẹ-ta madu Nchileke;

\par }{\QB bẹ ịi-nọdu nwụhu.

\par }{\QB Ndu Ízurẹlu te nwedu iphe

\par }{\QB ee-me t'ẹ ba akpụ ẹphe lẹ ndzụ;

\par }{\QB chịta chịfu l'alị ẹphe.’ ”




\par }\Chap{8}{\SH Àphụ̀ k'ẹno: Nkata akpụru oshi, charu achacha
\par }
{\PP \VerseOne{1}Ọwaa iphe Ọkaribe-Kakọta-Nụ koshiru mu: O koshiru mu nkata, akpụru oshi, charu achacha.

\VS{2}Yọ bya ajị mu: “Émọsu; ?bụ ngụnu; bẹ mu phụru?”

\par }{\PP Mu asụ iya: “L'ọ kwa nkata akpụru oshi, charu achacha.”

\par }{\PP Ojejoje asụ mu: “Oge ndibe iya, bụ iya bụ ndu Ízurẹlu chaakwaru. Ya ta ahahẹkwa ẹphe ọdo; tẹ ya ba nụ ẹphe aphụ.”


\par }{\PP \VS{3}Ọwaa iphe Ọkaribe-Kakọta-Nụ ekfu: “O -rua mbọku ono; bẹ egvu, aagụje l'eze-ụlo Nchileke a-bụru ụzu-ẹkwa. Odzu a-dụ l'igwe dabutsuaru l'ẹkemeke ọbule. Ẹkemeke ọbule adaa nyonyoronyongu.”


\par }{\SH Aa-nụ ndu Ízurẹlu aphụ
\par }
{\Q \VS{4}Unu nụkwa iphe-a;

\par }{\QB unubẹ ndu adzọpyashi ndu

\par }{\QB ẹ-ta dụdu ẹge ọ haru ẹphe ishi;

\par }{\QB l'eme tẹ ndu ụkpa, bu l'alị unu gvụ.


\par }{\Q \VS{5}Unu asụje onwunu:

\par }{\Q “?Bụ teke ole;

\par }{\QB bẹ Ajị Ọnwa Ọphungu agvụnua;

\par }{\QB k'ọphu ayi a-wata ore akpe?

\par }{\QB ?Bụ teke ole; bẹ mbọku

\par }{\QB ọtu-ume a-gvụnua;

\par }{\QB k'ọphu ayi a-wata ore witu;

\par }{\QB habọta witu l'ogbonga iya;

\par }{\QB mee aswa iya; t'ọ ka nshinu;

\par }{\QB mbụ gude iphe-ụgho l'atụ iphe;

\par }{\QB gude iya l'eme ndiphe iphuruphuru-ẹnya.


\par }{\Q \VS{6}Ayi egude okpoga zụta ndu ụkpa;

\par }{\QB gude aswa akpọkpa zụta

\par }{\QB ndu ẹ-to nwedu ẹge ọ haru ẹphe;

\par }{\QB mbụ kpota ẹswa witu

\par }{\QB gwakọbe l'ọkpoberu iya; ree.”


\par }{\PP \VS{7}Ojejoje ono, ndu ikfu Jékọpu gude eku onwẹphe ono riakwaru angụ; sụ:

\par }{\Q “L'iphe ẹphe meru;

\par }{\QB bẹ ya ta azahadụ azaha.


\par }{\Q \VS{8}Alị e-gude k'iphe-a nmaa jijiji;

\par }{\QB ndu, bu iya nụ l'ẹphe ha agụa aphụ.

\par }{\QB Ọo-dụ l'ọ bụ teke \newline  Ẹnyimu Náyịlu

\par }{\QB byaru utso l'akpa kulakula;

\par }{\QB o -tselihu; yọ dazita.”


\par }{\PP \VS{9}Ọkaribe-Kakọta-Nụ asụ:

\par }{\Q “L'o -rua mbọku ono;

\par }{\QB bẹ ya e-me t'ẹnyanwu

\par }{\QB nyịhu l'echi oke-eswe;

\par }{\QB mee; t'eliphe mgburumgburu

\par }{\QB gbakọta ọchi l'echi-eswe.


\par }{\Q \VS{10}Ajị, unu agbaje;

\par }{\QB bẹ ya a-gbanwe t'ọ bụru unu nggụmaphu;

\par }{\QB gbanwee egvu unu t'ọ bụru unu aphụ.

\par }{\QB Ya e-me unu l'unu ha t'unu

\par }{\QB kpụshikota ishi; yee uwe-aphụ.

\par }{\QB Ya e-me oge teke ono

\par }{\QB t'ọ dụ l'ọ bụ onye ume

\par }{\QB nwata nwoke lanụ, \newline  ọ mụtaru meru.

\par }{\QB Eswe mbọku ono bya agvụ;

\par }{\QB bẹ ọo-nọdu atsọ age.”


\par }{\Q \VS{11}Ọkaribe-Kakọta-Nụ asụ:

\par }{\QB L'oge abyaakwa teke ya

\par }{\QB e-me t'ẹjo ẹgu bya l'alị-a.

\par }{\QB Ẹ tọo bụdu ẹgu nri; tọo bụ ẹgu mini.

\par }{\QB Ọ bụ ẹgu k'okfu Ojejoje.


\par }{\Q \VS{12}Ndiphe a-nọdu aghaphe:

\par }{\QB ẹphe -shi l'ụzo \newline  ẹnyanwu-ahata;

\par }{\QB ẹphe ejeshia ụzo \newline  ẹnyanwu-arịba.

\par }{\QB Ẹphe -shi l'ụzo isheli;

\par }{\QB ẹphe ejeshia ụzo ọhuda;

\par }{\QB l'ẹke ẹphe achọ ẹke ẹphe \newline  a-nụ okfu Ojejoje;

\par }{\QB ọ bụ l'ẹphe t'aphụdu iya.


\par }{\Q \VS{13}“Mbọku ono; bẹ ụnwanyi, charu achacha;

\par }{\QB mẹ unwokorọbya, gbaru

\par }{\QB agbagba a-nọdu avẹhu avẹhu;

\par }{\QB l'ẹke ẹkpiri akpọ ẹphe nkụ.


\par }{\Q \VS{14}Ndu ono, gude ụru-alị kẹ

\par }{\QB Samériya l'eri angụ;

\par }{\QB mbụ ndu ono, egudeje: agwa ndu Dánu;

\par }{\QB mẹ kẹ ndu Besheba l'ekfu;

\par }{\QB ‘kamẹnu’; ndu ono a-da;

\par }{\QB ẹphe te egbeshihe ọdo.”




\par }\Chap{9}{\SH Àphụ̀ k'ise: Ndu Ízurẹlu; \newline  bẹ ee-mebyishi
\par }
{\PP \VerseOne{1}Mu abya aphụa àphụ̀; phụa Ojejoje l'ẹke o vudo l'iku ẹnya-ngwẹja. Yọ sụ:

\par }{\Q “Chia iphe l'eli ọnungonu itso,

\par }{\QB gude eze-ụlo-wa;

\par }{\QB k'ọphu ukfu-ụlo ono \newline  a-nma jijiji.

\par }{\QB Yo zee zepyabe onyemonye ọbule l'ishi.

\par }{\QB Nwa ndu ọphu phọduru nụ;

\par }{\QB bẹ ya e-gude ogu-mbeke gbushia.

\par }{\QB Ẹ tọ dụdu m'ọo onye lanụ anahụ nụ;

\par }{\QB to nwe onye ọphu agbala nụ.


\par }{\Q \VS{2}Ẹ to nwedu mẹ ẹphe tụru nsụ tụ-rua alị-maa;

\par }{\QB ya te yedu ẹka l'ẹke ono gụta ẹphe.

\par }{\QB To nwe mẹ ẹphe nyiru nyirua imigwe;

\par }{\QB ya te shiru l'ẹke ono lọ-zita ẹphe.


\par }{\Q \VS{3}Ẹ to nwedu mẹ ẹphe jeru je

\par }{\QB edomishia onwẹphe lẹ Ugvu Kamẹlu;

\par }{\QB ya ta achịru nta ẹphe chirua

\par }{\QB ẹke ono je akpụfuta ẹphe.

\par }{\QB Ẹphe -jee jee m'ọo je

\par }{\QB edomishia onwẹphe l'ebo eze ẹnyimu;

\par }{\QB bẹ ya ezilee agwọ;

\par }{\QB t'o je l'ẹke ono je ataa ẹphe.


\par }{\Q \VS{4}Ẹ to nwedu mẹ ndu ọhogu

\par }{\QB ẹphe kpụru ẹphe lẹ ndzụ lashịa alị ẹphe;

\par }{\QB ya te ziru ogu-mbeke t'o je egbushia ẹphe.

\par }{\QB Ya e-lepyabe ẹphe ẹnya tẹ

\par }{\QB ya mee ẹphe ẹjo iphe;

\par }{\QB ẹ tọ bụkwa tẹ ya mee ẹphe ọhuma.”


\par }{\Q \VS{5}Ọ kwa Nnajiufu, bụ Ojejoje;

\par }{\QB bụru Ọkaribe-Kakọta-Ike: onye bụ;

\par }{\QB o -denyi eliphe ẹka; \newline  yọ ngazehu;

\par }{\QB iphe bụ ndu, bu iya nụ agụ aphụ;

\par }{\QB alị-wa l'ọha abya utso l'ọbu Ẹnyimu Náyịlu;

\par }{\QB e -metsua; yọ dazita l'ọbu nggele alị Íjiputu.


\par }{\Q \VS{6}Ọ kpụshiru ụlo eli iya dobe l'imigwe.

\par }{\QB Yọ bụru eliphe b'ọ tọru ukfu-ụlo ọphu.

\par }{\QB Ookuje mini, dọru l'ẹnyimu oku;

\par }{\QB yọ chịaru iya eliphe mgburumgburu.

\par }{\QB Ọ kwa Ojejoje bụ ẹpha iya.


\par }{\PP \VS{7}Ọwaa iphe Ojejoje ekfu. \newline  Ọ sụru:

\par }{\QB Unubẹ ndu Ízurẹlu;

\par }{\QB unu lẹ ndu Kúshi;

\par }{\QB ?unu ta bụdunua iphe lanụ l'ẹke ya nọ?

\par }{\QB ?Tọ bụdunua lẹ Íjiputu;

\par }{\QB bẹ ya jeru je eduta ndu Ízurẹlu;

\par }{\QB je eduta ndu Fílisutiya l'alị Kafuto;

\par }{\QB je eduta ndu Áramu l'alị Kíru?


\par }{\Q \VS{8}“Kamẹnu, bụ okfu bụ l'ẹnya

\par }{\QB Ọkaribe-Kakọta-Nụ

\par }{\QB nọkwaa l'alị-eze ono,

\par }{\QB egbe ẹjo iphe dụ ẹge ono eme.

\par }{\QB Ya e-mebyishikota iya;

\par }{\QB mee tẹ ọkpu iya kpọhu lẹ mgboko-a.

\par }{\QB Obenu l'ọnu-ụlo Jékọpu;

\par }{\QB bẹ ya te emekwa t'ọ gvụ.”

\par }{\MM Ono iphe Ojejoje ekfu ndono.


\par }{\Q \VS{9}“Kẹle ya a-tụ ekemu.

\par }{\QB Ya a-yọ ọnu-ụlo Ízurẹlu ayọyo

\par }{\QB l'iphe bụ mbakeshi.

\par }{\QB Ya e-ye ẹphe lẹ nkata;

\par }{\QB yọo ẹphe l'ọ bụ ịsisa.

\par }{\QB Ọ bụ l'ẹ t'o nwedu akpụru

\par }{\QB iya m'ọo nanụ e-ru alị.


\par }{\Q \VS{10}Iphe bụ ndu ẹjo iya,

\par }{\QB nọkota lẹ ndu nke mu

\par }{\QB a-lakọta l'ogu-mbeke;

\par }{\QB mbụ iphe bụ ndu ono, \newline  anọduje ekfu

\par }{\QB l'eze iphe-ẹhuka te

\par }{\QB eshitakwa ẹke ẹphe nọ ono.”


\par }{\Q \VS{11}“O -bee mbọku ono;

\par }{\QB bẹ ya a-kpukwazi ụlo-ije

\par }{\QB Dévidi ono, daru adada ono.

\par }{\QB Ya e-mekwa iphe bụ ẹke

\par }{\QB o mebyihutsuaru emebyihu;

\par }{\QB bya emekwazi iya; ẹgbara ta kfụhe iya;

\par }{\QB mbụ mee ya; yọ dụ ẹge \newline  o shi adụjehawa;


\par }{\Q \VS{12}k'ọphu nwa ndu wafụru nụ lẹ ndu Édọmu;

\par }{\QB yẹle iphe bụ mbakeshi,

\par }{\QB bụ ndu, eeku ẹpha iya

\par }{\QB a-bụru òkè-iphe ẹphe.”

\par }{\MM Ono kwa iphe Ojejoje kfuru; mbụ onye ono, bụ iya e-mekota iphemiphe ọbule ono.


\par }{\PP \VS{13}Ọwaa iphe Ojejoje ekfu:

\par }{\Q “L'ụboku abyaakwa teke ndu,

\par }{\QB akpata iphe akpata

\par }{\QB e-gudekwadu iya-a l'ẹka akpa;

\par }{\QB ndu ọkori egbe akọwanu iphe.

\par }{\QB Onye adzọshi akpụru

\par }{\QB vayịnu anapyabewa nụ

\par }{\QB onye emebe iphe l'alị ẹka.

\par }{\QB Mẹe ọphungu e-shitsua l'eli ugvu l'ata paapaa;

\par }{\QB mbụ shi l'eli ugvu l'atsọ gborogboro.


\par }{\Q \VS{14}Ndibe iya; mbụ ndu Ízurẹlu ono,

\par }{\QB a kpụru lẹ ndzụ ono;

\par }{\QB bẹ ya e-dulatakota.

\par }{\QB Ẹphe a-bya akpụkwazikota mkpụkpu ono,

\par }{\QB ẹgbara shi kfụa ono; \newline  bya ebuchi iya ọdo.

\par }{\QB Ẹphe a-wata iya ọko \newline  mgbo vayịnu;

\par }{\QB ngụlahaa mẹe, shi iya nụ.

\par }{\QB Ẹphe agbalahaa mgbabu;

\par }{\QB rilahaa iphe shi iya nụ.


\par }{\Q \VS{15}Ya a-dzabẹ ndu Ízurẹlu l'alị ẹphe gẹdegede;

\par }{\QB to nwe l'e fefu ẹphe l'alị ono,

\par }{\QB ya nụru ẹphe ono.”

\par }{\MM Ono kwa iphe Ojejoje, bụ Nchileke unu ekfu ndono.

\par }